Dan id-dokument fih l-informazzjoni dwar il-prodott approvata għall-Gilenya, bil-bidliet li saru mill-aħħar proċedura li affettwat l-informazzjoni dwar il-prodott (EMA/VR/0000323955) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/gilenya

















ANNESS I

SOMMARJU TAL-KARATTERISTIĊI TAL-PRODOTT


1.	ISEM IL-PRODOTT MEDIĊINALI

Gilenya 0.25 mg kapsuli iebsa
Gilenya 0.5 mg kapsuli iebsa


2.	GĦAMLA KWALITATTIVA U KWANTITATTIVA

Gilenya 0.25 mg kapsuli iebsa

Kull kapsula iebsa ta’ 0.25 mg fiha 0.25 mg fingolimod (bħala hydrochloride).

Gilenya 0.5 mg kapsuli iebsa

Kull kapsula iebsa ta’ 0.5 mg fiha 0.5 mg fingolimod (bħala hydrochloride).

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Kapsula iebsa

Gilenya 0.25 mg kapsuli iebsa

Kapsula ta’ 16 mm b’għatu u qafas lewn l-avorju opak, b’“FTY 0.25 mg” miktuba b’linka sewda radjali fuq l-għatu u strixxa sewda radjali pprintjati fuq il-qafas.

Gilenya 0.5 mg kapsuli iebsa

Kapsula ta’ 16 mm b’għatu isfar opak jgħajjat u b’qafas opak; b’kitba b’linka sewda, “FTY0.5 mg” fuq l-għatu u żewġ strixxi radjali pprintjati fuq il-qafas b'linka safra.


4.	TAGĦRIF KLINIKU

4.1	Indikazzjonijiet terapewtiċi

Gilenya huwa indikat bħala terapija waħda li timmodifika l-marda fi sklerożi multipla attiva ħafna b’rikaduti u tnaqqis fil-qawwa għall-gruppi li ġejjin ta’ pazjenti adulti u pazjenti pedjatriċi minn 10 snin ’il fuq:

· Pazjenti li għandhom marda mill-aktar attiva minkejja li qed jingħataw mill-inqas terapija waħda sħiħa u xierqa li timmodifika l-marda (dwar eċċezzjonijiet u informazzjoni dwar il-perjodi ta’ waqfien mill-kura ara s-sezjonijiet 4.4 u 5.1).
jew
· Pazjenti bi sklerozi multipla severa li tirkada u tbatti u li qed tiżviluppa malajr definiti b’żewġ episodji jew aktar ta’ rkadar li jikkawżaw diżabilità f’sena, u b’leżjoni waħda jew aktar li tidher aħjar b’Gadolinium f’MRI tal-moħħ jew b’żieda sinifikanti fil-kwantità ta’ leżjonijiet T2 meta mqabbel ma’ MRI reċenti ta’ qabel.

4.2	Pożoloġija u metodu ta’ kif għandu jingħata

Il-kura għandha tinbeda u tiġi sorveljata minn tabib li għandu esperjenza fl-isklerożi multipla.

Pożoloġija

Fl-adulti, id-doża rrakkomandata ta’ fingolimod hi ta’ kapsula waħda ta’ 0.5 mg meħuda mill-ħalq darba kuljum.

F’pazjenti pedjatriċi (minn 10 snin ’il fuq), id-doża rrakkomandata tiddependi fuq il-piż tal-persuna:
· Pazjenti pedjatriċi b’piż ta’ ≤40 kg: kapsula waħda ta’ 0.25 mg meħuda mill-ħalq darba kuljum.
· Pazjenti pedjatriċi b’piż ta’ >40 kg: kapsula waħda ta’ 0.5 mg meħuda mill-ħalq darba kuljum.

Pazjenti pedjatriċi li jibdew b’kapsuli ta’ 0.25 mg u eventwalment jilħqu piż stabbli li jaqbeż l-40 kg għandhom jaqilbu għall-kapsuli ta’ 0.5 mg.

Meta dak li jkun jaqleb minn doża ta’ 0.25 mg għal waħda ta’ 0.5 mg kuljum, huwa rrakkomandat li jsir l-istess monitoraġġ bħal meta tingħata l-ewwel doża fit-tnedija tat-trattament.

Hu rrakkomandat li jsir monitoraġġ bħal meta tingħata l-ewwel doża fit-tnedija tat-trattament kull meta t-trattament jitwaqqaf għal:
· ġurnata jew aktar matul l-ewwel ġimagħtejn ta’ trattament.
· aktar minn 7t ijiem matul it-tielet u r-raba’ ġimgħa ta’ trattament.
· aktar minn ġimagħtejn wara xahar ta’ trattament.
Jekk it-trattament twaqqaf għal perjodu iqsar minn kif jidher hawn fuq, it-trattament għandu jitkompla bid-doża li jkun imiss kif ippjanat (ara sezzjoni 4.4).

Popolazzjonijiet speċjali

Popolazzjoni anzjana
Fingolimod għandu jintuża b'kawtela f'pazjenti minn 65 sena 'l fuq minħabba li mhemmx dejta biżżejjed dwar is-sigurtà u l-effikaċja (ara sezzjoni 5.2).

Indeboliment tal-kliewi
Gilenya ma kienx studjat f’pazjenti b’indeboliment tal-kliewi waqt l-istudji pivitali marbutin ma’ sklerożi multipla. Skont studji kliniċi farmakoloġiċi, mhumiex meħtieġa aġġustamenti tad-doża f'pazjenti b'indeboliment tal-kliewi minn ħafif għal gravi.

Indeboliment tal-fwied
Gilenya m’għandux jintuża f’pazjenti b’indeboliment qawwi tal-fwied (klassi C ta’ Child-Pugh) (ara sezzjoni 4.3). Minkejja li mhumiex meħtieġa aġġustamenti tad-doża f’pazjenti b’indeboliment ħafif jew moderat tal-fwied, wieħed għandu joqgħod attent meta jibda jagħti din il-kura lil dawn il-pazjenti (ara sezzjonijiet 4.4 u 5.2).

Popolazzjoni pedjatrika
Is-sigurtà u l-effikaċja ta’ fingolimod fit-tfal taħt l-10 snin għadhom ma ġewx determinati s’issa. M’hemm l-ebda data disponibbli.

Teżisti data mill-aktar limitata fit-tfal ta’ bejn 10 snin u 12-il sena (ara sezzjonijiet 4.4, 4.8 u 5.1).

Metodu ta’ kif għandu jingħata

Dan il-prodott mediċinali hu biss għal użu orali.

Tista’ tieħu Gilenya mal-ikel jew le (ara sezzjoni 5.2).

Il-kapsuli għandhom dejjem jinbelgħu sħaħ, mingħajr ma jinfetħu.

4.3	Kontraindikazzjonijiet

· Sindrome tal-immunodefiċjenza.
· Pazjenti li għandhom riskju akbar ta’ infezzjonijiet opportunistiċi, fosthom pazjenti immunokompromessi (fosthom dawk li bħalissa qed jirċievu terapiji immunosuppressivi jew dawk immunokompromessi minħabba terapija mgħoddija).
· Lewkoenċefalopatija multifokali progressiva (PML) suspettata jew konfermata (ara sezzjoni 4.4).
· Infezzjonijiet attivi qawwija, infezzjonijiet kroniċi attivi (epatite, tuberkolożi).
· Tumuri malinni attivi.
· Indeboliment qawwi tal-fwied (Klassi C ta’ Child-Pugh).
· Pazjenti li fl-aħħar 6 xhur kellhom infart mijokardijaku (MI), angina pectoris, puplesija/attakk iskemiku tranżitorju (TIA), insuffiċjenza tal-qalb dekompensata (li teħtieġ trattament fl-isptar), jew insuffiċjenza tal-qalb fi klassi III/IV skont in-New York Heart Association (NYHA) (ara sezzjoni 4.4).
· Pazjenti b’arritmija tal-qalb gravi li jeħtieġu trattament għal kontra l-arritmija bi prodotti mediċinali għal kontra l-arritimija ta’ klassi Ia jew klassi III (ara sezzjoni 4.4).
· Pazjenti b’imblokk atrioventrikulari (AV) b’Mobitz tip II tat-tieni grad jew imblokk AV tat-tielet grad, jew li għandhom is-sindrome tas-sinus marid, jekk ma jilbsux pacemaker (ara sezzjoni 4.4).
· Pazjenti b’intervall tal-QTc fil-linja bażi ta’ ≥500 msek (ara sezzjoni 4.4).
· Matul it-tqala u f’nisa li jistgħu joħorġu tqal li mhumiex qed jużaw kontraċezzjoni effettiva (ara sezzjonijiet 4.4 u 4.6).
· Sensittività eċċessiva għas-sustanza attiva jew għal kwalunkwe sustanza mhux attiva elenkata fis-sezzjoni 6.1.

4.4	Twissijiet speċjali u prekawzjonijiet għall-użu

Bradirritmija

It-tnedija tal-kura twassal għal tnaqqis tranżitorju fir-rata tat-taħbit tal-qalb u tista' twassal ukoll għal dewmien fit-trażmissjoni atrijoventrikulari, inkluż il-possibbiltà li jkun hemm rapporti iżolati ta' imblokk AV tranżitorju li jgħaddi waħdu għal kollox (ara sezzjonijiet 4.8 u 5.1).

Wara l-ewwel doża, it-tnaqqis fir-rata tat-taħbit tal-qalb jibda fi żmien siegħa, u jilħaq il-quċċata tiegħu fi żmien 6 sigħat. Dan l-effett ta’ wara d-doża jippersisti matul il-jiem ta’ wara, minkejja normalment anqas mifrux, u normalment ibatti matul il-ġimgħat ta’ wara. Jekk titkompla l-mediċina, ir-rata medja tat-taħbit tal-qalb terġa’ lura lejn il-linja bażi fi żmien xahar. Madanakollu pazjenti individwali jafu ma jmorrux lura għar-rata tat-taħbit tal-qalb fil-linja bażi sal-aħħar tal-ewwel xahar. L-anormalitajiet fit-trażmissjoni kienu normalment tranżitorji u asintomatiċi. Normalment ma kenux jeħtieġu kura u għaddew matul l-ewwel 24 siegħa ta' kura. Jekk hemm bżonn, it-tnaqqis fir-rata tat-taħbit tal-qalb minħabba fingolimod jista’ jitreġġa’ lura permezz tad-dożijiet parentali b’atropine jew isoprenaline.

Il-pazjenti kollha għandu jsirilhom ECG u titkejjel il-pressjoni tad-demm qabel l-ewwel doża ta’ Gilenya u 6 sigħat wara. Il-pazjenti kollha għandhom jiġu mmonitorati għal perjodu ta’ 6 sigħat għal sinjali u għal sintomi ta’ bradikardja billi jitkejlu r-rata tat-taħbit tal-qalb u l-pressjoni tad-demm kull siegħa. Huwa rrakkomandat li jsir monitoraġġ kontinwu bl-ECG (f’ħin reali) matul dan il-perjodu ta’ 6 sigħat.

L-istess prekawzjonijiet huma rrakkkomandati bħal meta tingħata l-ewwel doża f’każ ta’ pazjenti li jaqilbu minn doża ta’ 0.25 mg għal 0.5 mg kuljum.

Jekk wara d-doża jseħħu sintomi relatati ma’ bradirritmija, għandha tinbeda ġestjoni klinika xierqa u l-monitoraġġ għandu jitkompla sakemm is-sintomi kollha jkunu għebu. Jekk xi pazjent ikollu bżonn intervent farmakoloġiku matul il-monitoraġġ tal-ewwel doża, wieħed għandu jagħmel osservazzjoni matul il-lejl f’ċentru mediku u għandu jerġa’ jitwettaq il-monitoraġġ tal-ewwel doża wara t-tieni doża ta’ Gilenya.

Jekk ir-rata tat-taħbit tal-qalb fis-6 siegħa hi l-aktar waħda baxxa minn mindu ngħatat l-ewwel doża (li jissuġġerixxi li l-effett farmakodinamiku massimu fuq il-qalb jaf għadu mhux qed jidher), il-monitoraġġ għandu jkun estiż b’mill-inqas sagħtejn u sakemm ir-rata tat-taħbit tal-qalb terġa’ togħla. Barra minn hekk, jekk wara 6 sigħat, ir-rata tat-taħbit tal-qalb fl-adulti hi <45 bpm, <55 bpm f’pazjenti pedjatriċi minn 12-il sena ’l fuq, jew <60 bpm f’pazjenti pedjatriċi minn 10 snin sa taħt it-12-il sena, jew l-ECG juri li kien hemm episodju ġdid ta’ mblokk AV tat-tieni livell jew ogħla jew intervall tal-QTc ≥500 msek, għandu jkun hemm estensjoni tal-monitoraġġ (għall-inqas monitoraġġ għal matul il-lejl), u sakemm dawn iċ-ċirkostanzi ma jissolvewx. Jekk ikun hemm fi kwalunkwe mument ta’ imblokk AV tat-tielet livell għandu wkoll iwassal għal estensjoni tal-monitoraġġ (għall-inqas monitoraġġ għal matul il-lejl).

L-effetti fuq ir-rata tat-taħbit tal-qalb u l-konduzzjoni atrijoventrikulari hekk kif terġa’ tinbeda l-kura b’fingolimod jiddependu fuq kemm idum il-waqfien u ż-żmien minn mindu jkun inbeda t-trattament. Hu rrakkomandat li jkun hemm l-istess monitoraġġ li kien hemm meta tingħata l-ewwel doża bħalma kien hemm mat-tnedija tat-trattament meta t-trattament ikun twaqqaf (ara sezzjoni 4.2).

Kienu rrappurtati każijiet rari ħafna ta’ inverżjoni tal-mewġa T f’pazjenti adulti ttrattati b’fingolimod. F’każ ta’ inverżjoni tal-mewġa T, it-tabib li jippreskrivi l-mediċina għandu jara li m’hemmx sinjali jew sintomi ta’ iskemija mijokardjali assoċjata. Jekk hemm suspett ta’ iskemija mijorkardjali, hu rrakkommandat li wieħed ifittex il-parir ta’ kardjologu.

Minħabba r-riskju ta’ disturbi ritmiċi serji jew bradikardija sinifikanti, Gilenya m’għandux jintuża f’pazjenti b’imblokk sinoatrijali tal-qalb storja ta’ bradikardija sintomatika, sinkope rikorrenti jew arrest kardijaku, jew f’pazjenti bi prolungament qawwi tal-QT (QTc>470 msek [nisa adulti], QTc ta’ >460 msek [nisa pedjatriċi] jew >450 msek [irġiel adulti u pedjatriċi]), pressjoni għolja mhux ikkontrollata jew b’apnea tal-irqad gravi, ftit jittolleraw bradikardija qawwija (ara wkoll sezzjoni 4.3). F’dawn il-pazjenti, it-trattament b’Gilenya għandu jitqies biss jekk il-benefiċċji mbassra jegħlbu r-riskji li jista’ jkun hemm u wieħed ikun talab parir minn kardjologu qabel ma jibda t-trattament sabiex ikun iddeterminat l-aħjar tip ta’ monitoraġġ. Għall-inqas huwa rrakkomandat estensjoni tal-monitoraġġ għal matul il-lejl qabel ma jinbeda t-trattament (ara wkoll sezzjoni 4.5).

Fingolimod ma ġiex studjat f’pazjenti b’arritmija li jeħtieġu kura bi prodotti mediċinali antiarritmiċi tal-Klassi Ia (eż. quinidine, disopyramide) jew tal-klassi III (eż. amiodarone, sotalol). Prodotti mediċinali antiarritmiċi tal-klassi Ia u l-klassi III kienu assoċjati ma’ każijiet ta’ torsades de pointes f’pazjenti bi bradikardija (ara sezzjoni 4.3).

L-esperjenza b’Gilenya hi limitata f’pazjenti li fl-istess ħin jirċievu terapija b’imblukkaturi beta, b’imblukkaturi tal-kanal tal-kalċju li jbaxxu r-rata tat-taħbit tal-qalb (bħalma huma verapamil jew diltiazem), jew sustanzi oħrajn li jistgħu jnaqqsu t-taħbit tar-rata tal-qalb (eż. ivabradine, digoxin, aġenti antikolinesteratiċi jew pilocarpine). Minħabba li t-tnedija tat-trattament b’fingolimod hu assoċjat ukoll ma’ tnaqqis fir-rata tat-taħbit tal-qalb (ara wkoll sezzjoni 4.8, Bradiarritmija), l-użu flimkien ta’ dawn is-sustanzi waqt it-tnedija tat-trattament jista’ jintrabat ma’ bradikardija qawwija u imblokk tal-qalb. Minħabba l-effett potenzjali addittiv fuq ir-rata tat-taħbit tal-qalb, it-trattament b’Gilenya m’għandux jinbeda f’pazjenti li qed jieħdu fl-istess ħin kura b’dawn is-sustanzi (ara wkoll sezzjoni 4.5). F’pazjenti bħal dawn, trattament b’Gilenya għandu jitqies biss jekk il-benefiċċji mbassra jegħlbu r-riskji li jista’ jkun hemm. Jekk jitqies it-trattament b’Gilenya, wieħed għandu jfittex parir minn kardjologu rigward il-bidla għal prodotti mediċinali li ma jbaxxux ir-rata tat-taħbit tal-qalb qabel it-tnedija tat-trattament. Jekk it-trattament li jbaxxi r-rata tat-taħbit tal-qalb ma jistax jitwaqqaf, wieħed għandu jfittex parir mingħand kardjologu sabiex jiddetermina l-monitoraġġ tal-ewwel doża, għall-inqas huwa rrakkomandat estensjoni tal-monitoraġġ matul il-lejl (ara wkoll sezzjoni 4.5).

Intervall tal-QT

Fi studju profond dwar l-intervall tal-QT b’dożi ta’ 1.25 jew 2.5 mg fingolimod fi stat stabbli, meta kien għad hemm effett kronotropiku negattiv b’fingolimod, il-kura b’fingolimod wasslet għal titwil tal-QtcI, bl-ogħla limitu tad-90% tas-CI ≤13.0 ms. M’hemmx relazzjoni bejn id-doża jew l-espożizzjoni u r-reazzjoni ta' fingolimod u t-titwil tal-QTcI. M’hemmx sinjal konsistenti ta’ żieda fl-inċidenza tal-outliers tal-QTcI, la b'mod assolut u lanqas bħala bidla mil-linja bażi, assoċjata mal-kura b'fingolimod.

Ir-relevanza klinika ta’ dawn ir-riżultati mhijiex magħrufa. Fl-istudji tal-isklerożi multipla, effetti klinikament relevanti dwar it-titwil tal-intervall-QTc ma ġewx osservati iżda pazjenti f’riskju ta’ titwil tal-QT ma kinux imdaħħla fl-istudji kliniċi.

Ikun l-aħjar kieku l-prodotti mediċinali li jistgħu jtawwlu l-QTc jiġu evitati minn pazjenti li għandhom fatturi ta’ riskju relevanti, pereżempju ipokalemija jew prolungament tal-QT konġenitali.

Effetti immunosuppressivi

Fingolimod għandu effett immunosuppressiv li jwassal biex il-pazjenti jkunu f’riskju ta’ infezzjoni, inkluż infezzjonijiet opportunistiċi li jistgħu jwasslu għall-mewt, u jżidu r-riskju li tiżviluppa limfoma jew malinnijiet oħrajn, b’mod partikulari dawk tal-ġilda. It-tobba għandhom jibqgħu jsegwu l-pazjenti kif jixraq, b’mod speċjali ’l dawk li jkollhom kundizzjonijiet fl-istess ħin jew fatturi magħrufin, fosthomn li ġa ngħataw terapija immunosuppresiva. Jekk hemm suspett ta’ riskju, it-tabib għandu jqis li jwaqqaf għal kollox it-trattament skont il-każ partikulari (ara wkoll sezzjoni 4.4 “Infezzjonijiet” u “Tumuri malinni tal-ġilda” u sezzjoni 4.8 “Limfomi”).

Infezzjonijiet

Effett farmakodinamiku ewlieni ta’ fingolimod huwa t-tnaqqis fl-ammont ta’ limfoċiti periferali għal 20‑30% mill-valuri fil-linja bażi minħabba d-doża. Dan iseħħ minħabba s-sekwestrazzjoni riversibbli tal-limfoċiti f’tessuti limfatiċi (ara sezzjoni 5.1).

Qabel ma tinbeda l-kura b’Gilenya, għandu jkun hemm disponibbli għadd tad-demm sħiħ reċenti (CBC - complete blood count) (jiġifieri fi żmien 6 xhur jew wara li titwaqqaf tat-terapija mogħtija qabel). Valutazzjonijiet tas-CBC huma rrakkomandati wkoll perjodikament matul il-kura, fit-3et xahar u wara dan għall-inqas darba kull sena, u f’każijiet ta’ sinjali ta’infezzjoni. Għadd assolut tal-limfoċiti <0.2x109/l, jekk jiġi kkonfermat, għandu jwassal għal interruzzjoni fil-kura sakemm ikun hemm fejqan, minħabba li fi studji kliniċi, kura fingolimod ġiet interrotta f’pazjenti b’għadd assolut tal-limfoċiti ta’ <0.2x109/l.

Il-kura b’Gilenya għandha tinbeda aktar tard f’pazjenti b’infezzjoni attiva qawwija sakemm din titfieq.

L-effetti tas-sistema immuni ta’ Gilenya jistgħu jżidu r-riskju ta’ infezzjonijiet, inkluż infezzjonijiet opportunistiċi (ara sezzjoni 4.8). Għaldaqstant wieħed għandu juża strateġiji dijanjostiċi u terapewtiċi effettivi f’pazjenti b’sintomi ta’ infezzjoni waqt li qed jingħataw it-terapija. Meta ssir evalwazzjoni ta’ pazjent b’suspett ta’ infezzjoni li tista’ tkun gravi, wieħed għandu jqis li jirreferih għand tabib bl-esperjenza fit-trattament ta’ infezzjonijiet. Matul il-kura, il-pazjenti għandhom jgħidu lit-tabib tagħhom minnufih jekk ikollhom sintomi ta' infezzjoni.

Wieħed għandu jikkunsidra li ma jibqax jagħti Gilenya jekk il-pazjent jiżviluppa infezzjoni serja filwaqt li jqis il-benefiċċji u r-riskji qabel ma terġa’ tinbeda t-terapija mill-ġdid.

Jistgħu jgħaddu sa xahrejn mit-twaqqif tat-terapija sakemm jitneħħa l-fingolimod mis-sistema u għaldaqstant wieħed għandu jibqa’ viġilanti għal xi infezzjoni li tista’ tinqala’ matul dan il-perjodu. Wieħed għandu javża lill-pazjenti sabiex jirrappurtaw sintomi ta’ infezzjoni sa xahrejn wara li jkun twaqqaf fingolimod.

Infezzjoni virali bil-herpes
Każijiet serji, ta’ periklu għall-ħajja, u xi drabi fatali ta’ enċefalite, meninġite jew meningoenċefalite kkawżati mill-viruses herpes simplex u variċella zoster seħħew b’Gilenya fi kwalunkwe ħin matul il-kura. Jekk iseħħu enċefalite, meninġite jew meningoenċefalite, Gilenya għandu jitwaqqaf u għandha tingħata kura xierqa għall-infezzjoni rispettiva.

Il-pazjenti għandhom jiġu evalwati għall-immunità tagħhom għall-variċella (ġidri r-riħ) qabel kura b’Gilenya. Huwa rrakkomandat li pazjenti mingħajr passat ta’ ġidri r-riħ ikkonfermat minn professjonist fil-kura tas-saħħa jew dokumentazzjoni ta’ kors sħiħ ta’ tilqim b’vaċċin għall-ġidri r-riħ għandhom jagħmlu testijiet għall-antikorpi għall-virus tal-variċella zoster (VZV - varicella zoster virus) qabel ma tinbeda terapija b’fingolimod. Qabel ma tinbeda kura b’Gilenya huwa rrakkomandat kors sħiħ ta’ tilqim b’vaċċin għall-variċella għall-pazjenti negattivi għall-antikorpi (ara sezzjoni 4.8). Il-bidu ta’ kura b’fingolimod għandu jiġi pospost għal xahar biex jitħalla żmien biex jintlaħaq l-effett sħiħ tat-tilqima.

Meninġite kriptokokkali
Kienu rrappurtati każijiet ta’ meninġite kriptokokkali (infezzjoni fungali), kultant fatali, wara li l-prodott tqiegħed fis-suq wara madwar 2‑3 snin ta’ trattament, minkejja li mhijiex magħrufa r-relazzjoni eżatta ma’ kemm itul it-trattament (ara sezzjoni 4.8). Pazjenti b’sintomi u sinjali konsistenti mal-meninġite kriptokokkali (eż. uġigħ ta’ ras flimkien ma’ tibdiliet mentali fosthom konfużjoni, alluċinazzjonijiet, u/jew tibdiliet fil-personalità) għandhom jagħmlu evalwazzjoni tad-dijanjożi minnufih. Jekk jinstab li hemm meninġite kriptokokkali, fingolimod għandu jitwaqqaf u jingħata trattament xieraq. Għandha ssir konsulta multidixxiplinarja (i.e. speċjalist ta’ mard infettiv) kemm-il darba jkun meħtieġ li jerġa’ jibda jingħata fingolimod b’garanzija.

Lewkoenċefaloptija multifokali progressiva
Kienet irrappurtata PML waqt it-trattament b’fingolimod minn mindu nħarġet l-awtorizzazzjoni għat-tqegħid fis-suq (ara sezzjoni 4.8). Il-PML hi infezzjoni opportunistika kkawżata mill-mikrobu virali John Cunningham (JCV), li jista’ jkun fatali jew iwassal għal diżabbiltà gravi. Il-biċċa l-kbira tal-każijiet ta’ PML seħħew wara sentejn jew aktar ta’ trattament b’fingolimod. Flimkien mat-tul ta’ esponiment għal fingolimod, fatturi oħra ta’ riskju potenzjali għal PML jinkludu terapija preċedenti b’immunosoppressanti jew immunomodulaturi, u/jew limfopenja severa (<0.5x109/l). Pazjenti f’riskju akbar għandhom jiġu mmonitorjati mill-qrib għal kwalunkwe sinjali jew sintomi ta’ PML. Il-PML tista’ sseħħ biss fil-preżenza ta’ infezzjoni bil-JCV. Jekk qed isiru testijiet dwar il-JCV, wieħed għandu jikkunsidra li għadu ma sarx studju dwar l-influwenza ta’ limfopenija fuq il-preċiżjoni tal-antikorp għal kontra l-JCV fost pazjenti ttrattati b’fingolimod. Test negattiv tal-antikorp għal kontra l-JCV ma jxekkilx il-possibbiltà ta’ infezzjoni sussegwenti mill-JCV. Qabel it-tnedija tat-trattament b’fingolimod, għandu jkun dispobbli MRI fil-linja bażi (normalment fi żmien 3 xhur) bħala referenza. Matul l-MRI ta’ rutina (skont ir-rakkomandazzjonijiet nazzjonali u lokali), it-tobba għandhom joqogħdu attenti għal feriti li jissuġġerixxu PML. Ir-riżultati tal-MRI jafu jidhru qabel is-sinjali u s-sintomi kliniċi. L-MRIs annwali jistgħu jitqiesu bħala parti minn viġilanza akbar b’mod speċjali f’pazjenti f’riskju akbar ta’ PML. Kienu rrappurtati każijiet ta’ PML asintomatika msejsa fuq ir-riżultati tal-MRI u DNA pożittiv għall-JCV fil-fluwidu ċelebrospinali f’pazjenti ttrattati b’fingolimod. Jekk hemm suspett ta’ PML, l-MRI għandu jitwettaq minnufih għal raġunijiet dijanjostiċi u t-trattament b’fingolimod għandu jitwaqqaf sakemm ma jkun eskluż il-PML. Jekk PML tiġi kkonfermata, it-trattament b’fingolimod għandu jitwaqqaf b’mod permanenti (ara wkoll sezzjoni 4.3).

Is-sindrome infjammatorju ta’ rikonstituzzjoni immuni (IRIS - immune reconstitution inflammatory syndrome) ġie rrappurtat f’pazjenti ttrattati b’modulaturi tar-riċetturi ta’ sphingosine 1-phosphate (S1P), inkluż fingolimod, li żviluppaw PML u sussegwentement waqqfu t-trattament. IRIS jippreżenta bħala tnaqqis kliniku fil-kundizzjoni tal-pazjent li jista’ jkun rapidu, jista’ jwassal għal kumplikazzjonijiet newroloġiċi serji jew mewt, u ħafna drabi huwa assoċjat ma’ bidliet karatteristiċi fuq l-MRI. Iż-żmien għall-bidu ta’ IRIS f’pazjenti b’PML kien ġeneralment minn ġimgħat sa xhur wara t-twaqqif tal-modulatur tar-riċettur ta’ S1P. Għandu jsir monitoraġġ għall-iżvilupp ta’ IRIS u jitwettaq trattament xieraq tal-infjammazzjoni assoċjata.

Infezzjoni bil-virus tal-papilloma uman
Kienu rrappurtati infezzjoni bil-virus tal-papilloma uman (Il-biċċa l-kbira tal-każijiet irrappurtaw infezzjoni HPV, papilloma, displasija u felul. ), fosthom papilloma, displasija, felul u kanċer relatat mal-HPV, meta ngħata trattament b’fingolimod wara li l-prodott tqiegħed fis-suq (ara sezzjoni 4.8). Minħabba l-proprjetajiet immunosuppressivi ta’ fingolimod, wieħed għandu jqis li jingħata tilqim kontra l-HPV qabel it-tnedija tat-trattament b’fingolimod filwaqt li jitqiesu r-rakkomandazzjonijiet b’rabta mat-tilqim. Hu rrakkomandat ukoll li jsir screening għall-kanċer, inkluż test Pap, skont dak li titlob il-kura.

Edima makulari

Edima makulari b’sintomi viżivi jew mingħajrhom kienet irrappurtata f’0.5% tal-pazjenti kkurati b’0.5 mg fingolimod, u li dehret l-aktar matul l-ewwel 3‑4 xhur tat-terapija (ara sezzjoni 4.8). Għaldaqstant huwa rrakkomandat li ssir evalwazzjoni oftalmoloġika 3‑4 xhur wara li tinbeda l-kura. Jekk fi kwalunkwe żmien il-pazjenti jirrappurtaw disturbi fil-viżta waqt it-terapija, għandha ssir evalwazzjoni tal-fundus, inkluż tal-makula.

Pazjenti bi storja ta’ uveitis u pazjenti b’dijabete mellitus jinsabu f’riskju akbar ta’ edima makulari (ara sezzjoni 4.8). Fingolimod għadu ma ġiex studjat f’pazjenti bi sklerożi multipla li għandhom dijabete mellitus konkomitanti. Huwa rrakkomandat li pazjenti bi sklerożi multipla b’dijabete mellitus jew bi storja ta’ uveitis għandha ssirilhom evalwazzjoni oftalmoloġika qabel ma tinbeda t-terapija u għandhom jibqgħu jsirilhom evalwazzjonijiet waqt li qed jingħataw it-terapija.

Ma saritx evalwazzjoni dwar it-tkomplija tal-kura f’pazjenti b’edima makulari. Huwa rrakkomandat li Gilenya jitwaqqaf jekk il-pazjent jiżviluppa edima makulari. Deċiżjoni dwar jekk it-terapija għandhiex tinbeda mill-ġdid wara li tfieq l-edima makulari għandha tittieħed billi jitqiesu l-benefiċċji u r-riskji li jista’ jkun hemm għall-pazjent individwali.

Ħsara fil-fwied

Żieda fl-enzimi tal-fwied, b’mod partikolari alanine aminotransaminase (ALT) iżda ukoll gamma glutamyltransferase (GGT) u aspartate transaminase (AST) kienet irrappurtata f’pazjenti bi sklerożi multipla kkurati b’fingolimod. Ġew irrappurtati wkoll xi każijiet ta’ ħsara akuta fil-fwied li kienet teħtieġ trapjant tal-fwied u ħsara klinikament sinifikanti fil-fwied. Is-sinjali ta’ ħsara fil-fwied, inklużi livelli notevolment għolja ta’ enzimi tal-fwied fis-serum u livelli għolja ta’ bilirubina totali, seħħew sa minn għaxart ijiem wara l-ewwel doża u ġew irrappurtati wkoll wara użu fit-tul. Fi provi kliniċi, ALT żdied bi 3 darbiet jew aktar l-ogħla limitu tan-normal (ULN) fi 8.0% tal-pazjenti adulti kkurati b'0.5 mg fingolimod mqabbel ma’ 1.9% tal-pazjenti kkurati bi plaċebo. Seħħew żidiet ta’ 5 darbiet il-ULN f’1.8% tal-pazjenti mogħtija fingolimod u f’0.9% f’pazjenti mogħtija plaċebo. Fi provi kliniċi, fingolimod ma baqax jingħata jekk iż-żieda kienet ta' aktar minn 5 darbiet il-ULN. Kien hemm żidiet rikorrenti fit-transaminasi tal-fwied mal-għoti mill-ġdid tal-mediċina f’xi pazjenti, u dan isaħħaħ ir-relazzjoni li hemm ma’ fingolimod. Fi studji kliniċi, iż-żidiet fit-transaminasi seħħew fi kwalunkwe żmien matul it-trattament minkejja li fil-biċċa l-kbira tagħhom seħħew matul l-ewwel 12-il xahar. Il-livelli tat-transaminasi tas-serum reġgħu lura għan-normal bejn wieħed u ieħor fi żmien xahrejn mit-twaqqif ta’ fingolimod.

Fingolimod ma ġiex studjat f’pazjenti li diġà jkollhom leżjoni gravi tal-fwied (Klassi C ta’ Child-Pugh) u m’għandux jintuża f’dawn il-pazjenti (ara sezzjoni 4.3).

Minħabba l-proprjetajiet immunosuppressivi ta’ fingolimod, it-tnedija tal-kura għandha tibda aktar tard f’pazjenti b’epatite virali attiva sakemm din tfieq.

Il-livelli riċenti (i.e. fi żmien l-aħħar 6 xhur) tat-transaminasi u l-bilirubina għandhom ikunu disponibbli qabel it-tnedija tal-kura. Fin-nuqqas ta’ sintomi kliniċi, it-transaminases tal-fwied u l-bilirubina fis-serum għandhom jiġu mmonitorjati fix-xhur 1, 3, 6, 9 u 12 ta’ waqt it-terapija u perjodikament minn hemm ’il quddiem sa xahrejn wara t-twaqqif ta’ Gilenya. Fin-nuqqas ta’ sintomi kliniċi, jekk it-transaminases tal-fwied ikunu ogħla minn 3 iżda inqas minn 5 darbiet il-ULN mingħajr żieda fil-bilirubina fis-serum, għandu jinbeda monitoraġġ aktar frekwenti inkluż kejl tal-bilirubina fis-serum u tal-alkaline phosphatase (ALP) biex jiġi ddeterminat jekk seħħewx aktar żidiet u sabiex jiġi identifikat jekk hemmx preżenti etjoloġija alternattiva ta’ disfunzjoni tal-fwied. Jekk it-transaminases tal-fwied ikunu mill-inqas 5 darbiet il-ULN jew mill-inqas 3 darbiet il-ULN assoċjati ma’ kwalunkwe żieda fil-bilirubina fis-serum, Gilenya għandu jitwaqqaf. Il-monitoraġġ tal-fwied għandu jitkompla. Jekk il-livelli fis-serum jerġgħu lura għan-normal (inkluż jekk tiġi skoperta kawża alternattiva tad-disfunzjoni tal-fwied), Gilenya jista’ jerġa’ jinbeda abbażi ta’ valutazzjoni bir-reqqa tal-benefiċċju u r-riskju tal-pazjent.

Pazjenti li jiżviluppaw sintomi li jissuġġerixxu disfunzjoni tal-fwied, bħalma huma dardir bla spjegazzjoni, rimettar, uġigħ addominali, għeja, anoressija, jew suffejra u/jew awrina skura, għandu jkollhom l-enzimi tal-fwied u l-bilirubina ċċekkjati minnufih u l-kura għandha titwaqqaf jekk ikun hemm konferma ta’ ħsara sinifikanti fil-kliewi. Il-kura m’għandhiex terġa’ tinbeda sakemm ma tistax tiġi stabbilita etjoloġija alternattiva plawżibbli għas-sinjali u s-sintomi ta’ ħsara fil-fwied.

[bookmark: _Hlk51569334]Avolja m’hemmx dejta li tistabbilixxi li pazjenti li diġà għandhom mard tal-fwied jinsabu f’aktar riskju li jkollhom testijiet li jindikaw żieda fil-funzjoni tal-fwied waqt li qed jieħdu Gilenya, wieħed għandu joqgħod attent meta juża Gilenya f’pazjenti bi storja ta’ mard tal-fwied qawwi.

Effetti fuq il-pressjoni tad-demm

Pazjenti bi pressjoni għolja mhux ikkontrollata bil-mediċina kienu esklużi milli jieħdu sehem waqt provi kliniċi magħmulin qabel mal-mediċina daħlet fis-suq u huwa ssuġġerit li tingħata kura speċjali jekk pazjenti bi pressjoni għolja mhux ikkontrollata jingħataw kura b'Gilenya.

Waqt provi klinċi b’pazjenti b’isklerożi multipla, il-pazjenti kkurati b’0.5 mg fingolimod kellhom żieda medja ta’ madwar 3 mmHg fil-pressjoni sistolika, u ta’ madwar 1 mmHg fil-pressjoni dijastolika, l-ewwel waħda dehret madwar xahar wara t-tnedija tal-kura, u li baqgħet tidher anke meta tkompliet il-kura. Fl-istudju kkontrollat bi plaċebo u li dam sentejn, kienet irrappurtata pressjoni għolja bħala episodju mhux mixtieq f’6.5% tal-pazjenti mogħtija 0.5 mg fingolimod u fi 3.3% tal-pazjenti mogħtija plaċebo. Għaldaqstant, il-pressjoni tad-demm għandha tiġi mmonitorjata regolarment.

Effetti respiratorji

Kien osservat tnaqqis żgħir dipendenti fuq id-doża fil-valuri tal-volum espiratorju sfurzat (FEV1) u fil-kapaċità ta' tixrid tal-carbon monoxide (DLCO) bil-kura b'fingolimod li beda f'xahar 1 u li mbagħad baqa' stabbli. Gilenya għandu jintuża b’għaqal f’pazjenti b’mard respiratorju gravi, b’fibrożi pulmonarja u b'mard pulmonari ostruttiv kroniku (ara sezzjoni 4.8).

Sindrome ta’ enċefalopatija posterjuri riversibbli

Kienu rrappurtati każijiet rari ta’ sindrome ta’ enċefalopatija posterjuri riversibbli (PRES - posterior reversible encephalopathy syndrome) bid-doża ta’ 0.5 mg fi provi kliniċi u fl-ambjent ta’ wara tqegħid fis-suq (ara sezzjoni 4.8). Sintomi rrappurtati kienu jinkludu bidu f’daqqa ta’ uġigħ ta’ ras qawwi, dardir, rimettar, stat mentali alterat, disturbi fil-vista u aċċessjonijiet. Sintomi ta’ PRES ġeneralment huma riversibbli iżda jistgħu jevolvu f’puplesija iskemika jew emorraġija ċerebrali. Ittardjar fid-dijanjosi u l-kura jistgħu jwasslu għal konsegwenzi newroloġiċi permanenti. Jekk ikun hemm suspett ta’ PRES, Gilenya għandu jitwaqqaf.

Kura minn qabel b'terapiji immunosuppressivi jew immunomodulatorji

Ma sarux studji biex jevalwaw l-effikaċja u s-sigurtà ta’ fingolimod meta l-pazjenti jgħaddu minn trattamenti b’teriflunomide, dimethyl fumarate jew alemtuzumab għal Gilenya. Meta l-pazjenti jgħaddu minn terapija oħra li timmodifika l-marda għal Gilenya, il-half life għall-eliminazzjoni u l-mod ta’ azzjoni tat-terapija l-oħra għandhom jitqiesu sabiex ikun evitat xi effett immuni miżjud u biex fl-istess ħin jitnaqqas ir-riskju li jkun hemm attivazzjoni mill-ġdid tal-marda. Huwa rrakkomandat li jsir CBC qabel ma jinbeda Gilenya biex ikun assigurat li l-effetti immuni mit-terapija ta’ qabel (i.e. ċitopenija) jkunu ġew solvuti.

Ġeneralmenti Gilenya jista’ jinbeda minnufih wara li jitwaqqaf interferon jew glatiramer acetate.

Fil-każ ta’ dimethyl fumarate, il-perjodu ta’ waqfien mill-kura għandu jkun biżżejjed biex is-CBC jirkupra qabel ma t-trattament b’Gilenya jinbeda.

Minħabba l-half-life għall-eliminazzjoni twila ta’ natalizumab, l-eliminazzjoni normalment tieħu sa xahrejn-3 xhur wara li jitwaqqaf. Teriflunomide jitneħħa wkoll bil-mod mill-plażma. Mingħajr l-użu ta’ proċedura li tħaffef l-eliminazzjoni, it-tneħħija ta’ teriflunomide mill-plażma tista’ tieħu minn bosta xhur sa sentejn. L-użu ta’ proċedura li tħaffef l-eliminazzjoni kif imfissra fis-sommarju tal-karatteristiċi tal-prodott ta’ teriflunomide hu rrakkomandat jew inkella l-perjodu ta’ waqfien mill-kura m’għandux ikun inqas minn 3.5 xhur. Wieħed irid joqgħod attent dwar l-effetti immuni konkomitanti li jista’ jkun hemm meta l-pazjenti jgħaddu minn natalizumab jew teriflunomide għal Gilenya.

Alemtuzumab għandu effetti immunosuppressivi profondi u li jdumu. Minħabba li d-dewmien attwali ta’ dawn l-effetti mhuwiex magħruf, mhuwiex irrakkomandat li jinbeda t-trattament b’Gilenya wara alemtuzumab sakemm il-benefiċċji ta’ dan it-trattament ma jegħlbux b’mod ċar ir-riskji għall-pazjent individwali.

Għandha tittieħed deċiżjoni biex tintuża kura fit-tul fl-istess waqt b’kortikosterojdi wara konsiderazzjoni b’attenzjoni.

L-għoti flimkien ma’ indutturi potenti ta’ CYP450

L-għoti flimkien ta’ fingolimod ma’ indutturi potenti ta’ CYP450 għandha tintuża b’kawtela. L-għoti flimkien ma’ St. John’s Wort mhuwiex irrakkomandat (ara sezzjoni 4.5).

Tumuri malinni

Tumuri malinni tal-ġilda
Kienu rrappurtati karċinoma taċ-ċellula bażali (BCC) u neoplażmi oħrajn fil-ġilda, inkluż melanoma malinna, karċinoma taċ-ċellula skwamuża, is-sarkoma ta’ Kaposi u l-karċinoma taċ-ċellula Merkel, f’pazjenti mogħtija Gilenya (ara sezzjoni 4.8). Wieħed għandu joqgħod attent għal feriti fuq il-ġilda u hu rrakkommandat li ssir evalwazzjoni medika tal-ġilda mat-tnedija, u mbagħad kull 6 sa 12-il xahar filwaqt li jitqies il-ġudizzju kliniku. Il-pazjent għandu jkun riferut għand dermatologu f’każ li jkun hemm suspett li qed jidhru xi feriti.

Minħabba li hemm riskju potenzjali ta’ tkabbir malinn fil-ġilda, pazjenti ttrattati b’fingolimod għandhom jitwissew kontra espożizzjoni għar-raġġi tax-xemx mingħajr protezzjoni. Dawn il-pazjenti m’għandhomx jingħataw fototerapija fl-istess ħin b’radjazzjoni UV-B jew fotokemjoterapija PUVA.

Limfomi
Kien hemm każijiet ta’ limfoma waqt studji kliniċi u wara li l-prodott tqiegħed fis-suq (ara sezzjoni 4.8). Il-każijiet irrappurtati kienu eteroġeni fin-natura, primarjament limfoma mhux ta’ Hodgkin, fosthom limfomi taċ-ċellula B u taċ-ċellula T. Kienu osservati każijiet ta’ limfoma tal-ġilda taċ-ċellula T (mikożi fungoidi). Kien osservat ukoll każ fatali ta’ limfoma taċ-ċellula B pożittiva għall-virus Epstein-Barr (EBV). Jekk hemm suspett ta’ limfoma, il-kura għandha titwaqqaf.

Nisa li jistgħu joħorġu tqal

Minħabba r-riskju għall-fetu, fingolimod huwa kontraindikat waqt it-tqala u għal nisa li jistgħu joħorġu tqal u mhux qed jużaw kontraċezzjoni effettiva. Qabel it-tnedija tat-trattament, nisa li jistgħu joħorġu tqal għandhom ikunu mgħarrfa dwar ir-riskju għall-fetu, għandu jkollhom test negattiv tat-tqala u għandhom jużaw kontraċezzjoni effettiva matul it-trattament u sa xahrejn wara li jitwaqqaf it-trattament (ara sezzjonijiet 4.3 u 4.6 u t-tagħrif misjub fil-Pakkett ta’ Informazzjoni għat-Tobba).

Feriti tumefattivi

Kienu rrappurtati każijiet rari ta’ feriti tumefattivi b’rabta ma’ rikaduta tal-MS wara li l-prodott tqiegħed fis-suq. F’każ ta’ rikaduti gravi, għandu jsir MRI sabiex ikunu esklużi leżjonijiet tumefattivi. It-tabib għandu jikkunsidra li jwaqqaf il-kura għal kollox skont il-każ individwali filwaqt li jitqiesu l-benefiċċji u r-riskji individwali.

Treġġigħ lura tal-attività tal-marda (rikaduta) wara li jitwaqqaf fingolimod

Wara li l-prodott tqiegħed fis-suq, kien osservat, għalkemm rari, tħarrix gravi tal-marda f’uħud mill-pazjenti li waqfu jieħdu fingolimod. Dan deher ġeneralment fi żmien 12-il ġimgħa wara li twaqqaf fingolimod, imma kien ukoll irrappurtat sa 24 ġimgħa wara li twaqqaf fingolimod. Għaldaqstant wieħed irid joqgħod attent meta titwaqqaf it-terapija b’fingolimod. Jekk jitqies meħtieġ li jitwaqqaf fingolimod, wieħed għandu jqis il-possibbiltà li jerġa’ jkun hemm attività għolja u b’mod eċċezzjonali tal-marda u l-pazjenti għandhom ikunu mmonitorati għal sinjali u sintomi relevanti u jinbeda trattament xieraq skont il-ħtieġa (ara “Twaqqif tat-terapija” hawn taħt).

Twaqqif tat-terapija

Jekk tittieħed id-deċiżjoni li titwaqqaf il-kura b’Gilenya huwa meħtieġ intervall ta’ 6 ġimgħat mingħajr kura, fuq bażi tal-half-life, biex fingolimod jitneħħa miċ-ċirkulazzjoni (ara sezzjoni 5.2). L-għadd tal-limfoċiti normalment jerġa’ lura għan-normal b’mod progressiv fi żmien xahar jew xahrejn f’bosta pazjenti wara li titwaqqaf il-kura (ara sezzjoni 5.1) minkejja li xi pazjenti jafu jieħdu wisq aktar żmien sabiex jirkupraw b’mod sħiħ. Jekk jinbdew terapiji oħrajn matul dan iż-żmien dan iwassal biex ikun hemm espożizzjoni konkomitanti għal fingolimod. L-użu ta’ immunosuppressanti eżattament wara li jitwaqqaf Gilenya jista’ jwassal għal effett addittiv fuq is-sistema immuni u għaldaqstant wieħed għandu joqgħod attent.

Wara li jittwaqqaf fingolimod fl-ambjent ta’ PML, huwa rakkomandat li l-pazjenti jiġu mmonitorjati għall-iżvilupp ta’ sindrome infjammatorju ta’ rikostituzzjoni immuni (PML-IRIS) (ara “Lewkoenċefalopatija multifokali progressiva” hawn fuq).

Wieħed għandu joqgħod attent ukoll meta titwaqqaf it-terapija b’fingolimod minħabba r-riskju ta’ rikaduta (ara “Treġġigħ lura tal-attività tal-marda (rikaduta) wara li jitwaqqaf fingolimod” hawn fuq). Jekk tinħass il-ħtieġa li jitwaqqaf Gilenya għal kollox, il-pazjenti għandhom ikunu mmonitorati matul dan iż-żmien għal sinjali relevanti li jindikaw li setgħu reġgħu rkadew.

Interferenza mal-ittestjar seroloġiku

Minħabba li fingolimod inaqqas l-ammont ta’ limfoċiti fid-demm permezz ta’ distribuzzjoni mill-ġdid f’organi limfatiċi sekondarji, l-ammont ta’ limfoċiti periferali fid-demm ma jistax jintuża sabiex issir evalwazzjoni tal-istat tas-sottogrupp tal-limfoċiti f’pazjenti kkurati b’Gilenya. Testijiet fil-laboratorju li jinvolvu l-użu ta’ ċelloli mononukleari ċirkulanti jeħtieġu volumi akbar ta’ demm minħabba t-tnaqqis fl-għadd ta’ limfoċiti ċirkulanti.

Popolazzjoni pedjatrika

Il-profil ta’ sigurtà f’pazjenti pedjatriċi jixbah ’il dak fl-adulti u għaldaqstant it-twissijiet u l-prekawzjonijiet għall-adulti jgħoddu wkoll għall-pazjenti pedjatriċi.

B’mod partikulari, għandu jitqies dan li ġej meta jingħata Gilenya lil pazjenti pedjatriċi:
· Wieħed għandu joqgħod attent meta qed tingħata l-ewwel doża (ara “Bradiarritmija” hawn fuq). L-istess prekawzjonijiet b’rabta mal-ewwel doża huma rrakkomandati meta l-pazjenti jaqilbu minn doża ta’ 0.25 mg għal 0.5 mg kuljum.
· Waqt il-prova D2311 ikkontrollata fost pazjenti pedjatriċi, kienu rrappurtati każijiet ta’ aċċessjonijiet, ansjetà, burdata dipressa u dipressjoni b’inċidenza ogħla fost pazjenti ttrattati b’fingolimod imqabbel ma’ pazjenti ttrattati b’interferon beta-1a. Wieħed għandu joqgħod attent minn dan is-sottogrupp tal-popolazzjoni (ara “Popolazzjoni pedjatrika” f’sezzjoni 4.8).
· Kienu nnutati żidiet ħfief u iżolati fil-bilirubina fost pazjenti pedjatriċi b’Gilenya.
· Huwa rrakkomandat li pazjenti pedjatriċi jieħdu t-tilqimiet kollha skont il-linji gwida kurrenti b’rabta mat-tilqim qabel ma jibdew it-terapija b’Gilenya (ara “Infezzjonijiet” hawn fuq).
· Teżisti data mill-aktar limitata disponibbli fit-tfal ta’ bejn 10 snin u 12-il sena, li jiżnu anqas minn 40 kg jew li jinsabu fi stadju Tanner < 2 (ara sezzjonijiet 4.8 u 5.1). Wieħed għandu joqgħod attent f’dawn is-sottogruppi minħabba l-għarfien disponibbli mill-iktar limitat mill-istudju kliniku.
· Data dwar is-sigurtà fuq medda twila ta’ żmien fost il-popolazzjoni pedjatrika ma teżistix.

4.5	Interazzjoni ma’ prodotti mediċinali oħra u forom oħra ta’ interazzjoni

[bookmark: OLE_LINK2][bookmark: OLE_LINK3]Terapiji b’antineoplastiċi, immunomodulatorji jew b’immunosuppressivi

Terapiji b’antineoplastiċi, immunomodulatorji jew immunosuppressivi m’għandhomx jingħataw flimkien minħabba r-riskju ta’ effetti addittivi fuq is-sistema immuni (ara sezzjonijiet 4.3 u 4.4). 

Għandu jkun hemm attenzjoni meta pazjenti jinqalbu minn terapiji b’effetti immuni li jaħdmu fit-tul bħal natalizumab, teriflunomide jew mitoxantrone (ara sezzjoni 4.4). Fi studji kliniċi dwar sklerożi multipla il-kura fl-istess waqt ta’ rikaduti b’kors qasir ta’ kortikosterojdi ma kienx assoċjat ma’ żieda fir-rata ta’ infezzjoni.

Tilqim

Matul u sa l-ewwel xahrejn wara li tinbeda l-kura b’Gilenya, it-tilqim jaf ikun anqas effettiv. L-użu ta’ tilqimiet ħajjin attenwati jista’ joħloq riskju ta’ infezzjonijiet u għaldaqstant għandu jkun evitat (ara sezzjonijiet 4.4 u 4.8).

Sustanzi li jwasslu għal bradikardija

Sar studju dwar l-għoti ta’ fingolimod flimkien ma’ atenolol u diltiazem. Meta fingolimod intuża ma’ atenolol fi studju ta’ interazzjoni f’voluntiera f’saħħithom, it-tnaqqis fir-rata tat-taħbit tal-qalb żdiedet bi 15% aktar hekk kif inbdiet l-kura b’fingolimod, effett li ma jseħħx b’diltiazem. It-trattament b’Gilenya m’għandux jibda f’pazjenti li qed jirċievu mblukkaturi beta, jew sustanzi oħrajn li jistgħu jnaqqsu r-rata tat-taħbit tal-qalb, bħalma huma antiarritmiċi ta’ klassi Ia u III, imblokkaturi tal-kanali tal-kalċju (bħalma huma verapamil jew diltiazem), ivabradine, digoxin, aġenti antikolinesteratiċi jew pilocarpine minħabba l-potenzjal ta’ effetti addittivi fuq ir-rata tat-taħbit tal-qalb (ara sezzjonijiet 4.4 u 4.8). Jekk jitqies it-trattament b’Gilenya f’dawn il-pazjenti, wieħed għandu jfittex parir minn kardjologu rigward il-bidla għal prodotti mediċinali li ma jbaxxux ir-rata tat-taħbit tal-qalb jew għal monitoraġġ xieraq dwar it-tnedija tat-trattament, huwa rrakkomandat għall-inqas monitoraġġ matul il-lejl, jekk il-mediċini li jbaxxu r-rata tat-taħbit tal-qalb ma jistgħux jitwaqqfu.

Interazzjonijiet farmakokinetiċi ta' sustanzi oħrajn fuq fingolimod

Fingolimod jiġi mmetabolizzat primarjament b’CYP4F2. Enzimi oħrajn bħal CYP3A4 jista' wkoll ikollhom sehem fil-metaboliżmu tiegħu, b’mod speċjali f’każ ta’ induzzjoni qawwija ta’ CYP3A4. Inibituri potenti ta’ proteini trasportaturi mhumiex mistennija jinfluwenzaw id-dispożizzjoni ta’ fingolimod. L-għoti flimkien ta’ fingolimod ma’ ketokonazol wassal għal żieda ta’ 1.7 drabi fl-espożizzjoni (AUC) għal fingolimod u fingolimod fosfat bl-inibizzjoni ta’ CYP4F2. Wieħed għandu joqgħod attent minn sustanzi li jistgħu jinibixxu CYP3A4 (inibituri proteasi, antifungali azole, xi makrolidi bħalma huma clarithromycin jew telithromycin).

L-għoti flimkien ta’ carbamazepine 600 mg darbtejn kuljum fi stat wieqaf u ta’ doża waħda ta’ fingolimod 2 mg naqqas l-AUC ta’ fingolimod u tal-metabolit tiegħu b’madwar 40%. Indutturi oħrajn qawwija tal-enzim CYP3A4, ngħidu aħna rifampicin, phenobarbital, phenytoin, efavirenz u St. John’s Wort, jistgħu jnaqqsu l-AUC ta’ fingolimod u l-metabolit tiegħu għall-inqas sa dan il-livell. Minħabba li dan jista’ jfixkel l-effikaċja, wieħed għandu joqgħod attent meta jagħtihom flimkien. L-użu flimkien ma’ St. John’s Wort madanakollu mhuwiex irrakkomandat (ara sezzjoni 4.4).

Interazzjonijiet farmakokinetiċi ta’ fingolimod ma’ sustanzi oħrajn

Mhuwiex normali li fingolimod jirreaġixxi ma' sustanzi li jitneħħew normalment bl-enzimi CYP450 jew bis-sottostrati tal-proteini trasportaturi ewlenin.

L-għoti flimkien ta’ fingolimod ma’ ċiklosporina ma qanqal l-ebda tibdil fl-espożizzjoni taċ-ċiklosporina jew ta’ fingolimod. Għaldaqstant, fingolimod mhuwiex mistenni li jbiddel il-farmakokinetiċi tal-prodotti mediċinali li huma sottostrati ta’ CYP3A4.

L-għoti flimkien ta’ fingolimod ma’ kontraċettivi mill-ħalq (ethinylestradiol u levonorgestrel) ma qanqlu l-ebda bidla fl-espożizzjoni għall-kontraċettivi orali. Ma sar l-ebda studju dwar l-interazzjoni ma’ kontraċettivi orali li fihom progestagens oħrajn, madanakollu mhuwiex mistenni li fingolimod jaffettwa l-espożizzjoni tagħhom.

[bookmark: OLE_LINK1]4.6	Fertilità, tqala u treddigħ

Nisa f’età li jista’ jkollhom it-tfal/Kontraċezzjoni fin-nisa

Fingolimod huwa kontraindikat għal nisa li jistgħu joħorġu tqal u mhux qed jużaw kontraċezzjoni effettiva (ara sezzjoni 4.3). Għaldaqstant, qabel ma tinbeda l-kura f’nisa li jista’ jkollhom it-tfal, irid ikun disponibbli test tat-tqala b’riżultat negattiv u għandhom jingħataw pariri dwar riskji serji għall-fetu. Nisa li jistgħu joħorġu tqal iridu jużaw kontraċezzjoni effettiva waqt li qed tingħata l-kura u sa xahrejn wara li jitwaqqaf Gilenya, minħabba li fingolimod jieħu madwar xahrejn biex jitneħħa mill-ġisem wara li titwaqqaf il-kura (ara sezzjoni 4.4).

Huma inklużi wkoll miżuri speċifiċi fil-Pakkett ta’ Informazzjoni għat-Tobba. Dawn il-miżuri għandhom jitwettqu qabel ma fingolimod jingħata lil pazjenti nisa u waqt it-tqala.

Meta titwaqqaf it-terapija b’fingolimod biex dak li jkun iħejji għal tqala wieħed għandu jqis il-possibbiltà li l-attività tal-marda terġa’ tfiġġ (ara sezzjoni 4.4)

Tqala

Mill-esperjenza umana, data miksuba wara t-tqegħid tal-prodott fis-suq tissuġġerixxi li l-użu ta’ fingolimod jintrabat ma’ żieda doppja fir-riskju ta’ malformazzjonijiet konġenitali maġġuri meta jingħata waqt it-tqala mqabbel mar-rata osservata fil-popolazzjoni ġenerali (2‑3%; EUROCAT).

Il-marformazzjonijiet maġġuri li ġejjien kienu rrappurtati bl-aktar mod frekwenti:
· Mard tal-qalb konġenitali bħalma huma difetti atrijali u settali ventrikulari, tetraloġija ta’ Fallot
· Anormalitajiet renali
· Anormalitajiet muskoluskeletriċi

M’hemm ebda evidenza ta’ ġabra ta’ diffetti speċifiċi fit-twelid b’fingolimod.

Studji fuq l-annimali wrew tossiċità tas-sistema riproduttiva inkluż telfien tal-fetu u difetti fl-organi tal-fetu, truncus arteriosus persistenti notevoli u difett settali ventrikulari (ara sezzjoni 5.3). Barra minn hekk, ir-riċettur affettwat b’fingolimod (riċettur tal-isfingosina 1-fosfat) huwa magħruf li għandu sehem fil-formazzjoni vaskulari matul l-embrijoġenesi.

Konsegwentament, fingolimod huwa kontraindikat għal waqt it-tqala (ara sezzjoni 4.3). Fingolimod għandu jitwaqqaf xahrejn qabel ma tippjana xi tqala (ara sezzjoni 4.4). Jekk mara toħroġ tqila waqt it-trattament, fingolimod għandu jitwaqqaf. Għandu jingħata parir mediku dwar ir-riskju ta’ effetti ħżiena fuq il-fetu bit-trattament u għandhom jitwettqu eżamijiet ultrasonografiċi.

Treddigħ

Fingolimod jgħaddi mal-ħalib tal-annimali kkurati huma u jreddgħu (ara sezzjoni 5.3). Minħabba l-possibbiltà ta’ reazzjonijiet avversi serji għal fingolimod fit-trabi mreddgħa, nisa li qed jingħataw Gilenya m’għandhomx ireddgħu.

Fertilità

Tagħrif minn studji qabel l-użu kliniku ma jissuġġerix li fingolimod jista’ jkun assoċjat ma’ żieda fir-riskju ta’ tnaqqis fil-fertilità (ara sezzjoni 5.3).

4.7	Effetti fuq il-ħila biex issuq u tħaddem magni

Fingolimod m’għandu l-ebda effett jew ftit li xejn għandu effett fuq il-ħila biex issuq u tħaddem magni.

Madanakollu, jista’ kultant ikun hemm sturdament jew ħedla meta tinbeda l-kura. Mat-tnedija ta’ Gilenya, huwa rrakkomandat li l-pazjenti jiġu osservati għal perjodu ta' 6 sigħat (ara sezzjoni 4.4, Bradirritmija).

4.8	Effetti mhux mixtieqa

Sommarju tal-profil tas-sigurtà

Ir-reazzjonijiet avversi l-aktar frekwenti (inċidenza ≥10%) bid-doża ta’ 0.5 mg kienu uġigħ ta’ ras (24.5%), żieda fl-enzimi tal-fwied (15.2%), dijarea (12.6%), sogħla (12.3%), influwenza (11.4%), sinusite (10.9%) u uġigħ fid-dar (10.0%).

Lista f’tabella ta’ reazzjonijiet avversi

Ir-reazzjonijiet avversi rrappurtati fi provi kliniċi u li seħħu wara t-tqegħid fis-suq u ġew irrappurtati jew b’mod spontanju jew fil-letteratura huma murija hawn taħt. Il-frekwenzi kienu ddefiniti skont il-konvenzjoni li ġejja: komuni ħafna (≥1/10); komuni (≥1/100 sa <1/10); mhux komuni (≥1/1 000 sa <1/100); rari (≥1/10 000 sa <1/1 000); rari ħafna (<1/10 000); mhux magħruf (ma tistax tittieħed stima mid-dejta disponibbli). F’kull grupp ta’ frekwenza, ir-reazzjonijiet avversi huma ppreżentati bl-aktar serji jiġu l-ewwel.

	Infezzjonijiet u infestazzjonijiet

	Komuni ħafna:
	Influwenza
Sinożite

	Komuni:
	Infezzjonijiet bil-virus tal-herpes
Bronkite
Tinea versicolor

	Mhux komuni:
	Pnewmonja

	Mhux magħruf:
	Lewkoenċefaloptija multifokali progressiva (PML)**
Infezzjonijiet kriptokokkali**

	Neoplażmi beninni, malinni u dawk mhux speċifikati (inkluż ċesti u polipi)

	Komuni:
	Karċinoma taċ-ċellula bażali

	Mhux komuni:
	Melanoma malinna****
Karċinoma taċ-ċellula skwamuża*****

	Rari:
	Limfoma***
Karċinoma taċ-ċellula skwamoża****

	Rari ħafna:
	Sarkomi ta’ Kaposi****

	Mhux magħruf:
	Karċinoma taċ-ċellula ta’ Merkel***

	Disturbi tad-demm u tas-sistema limfatika

	Komuni:
	Limfopenija
Lewkopenija

	Mhux komuni:
	Tromboċitopenija

	Mhux magħruf:
	Anemija emolitika awtoimmuni***
Edima periferali***

	Disturbi fis-sistema immitarja

	Mhux magħruf:
	Reazzjonijiet minħabba sensittività eċċessiva, inkluż raxx, ħakk u anġjoedima wara li jinbeda t-trattament***
Sindrome infjammatorju ta’ rikonstituzzjoni immuni (IRIS)**

	Disturbi psikjatriċi

	Komuni:
	Dipressjoni

	Mhux komuni:
	Burdata dipressa

	Disturbi fis-sistema nervuża

	Komuni ħafna:
	Uġigħ ta’ ras

	Komuni:
	Sturdament
Emigranja

	Mhux komuni:
	Aċċessjoni

	Rari:
	[bookmark: OLE_LINK6][bookmark: OLE_LINK7]Sindrome ta’ enċefalopatija posterjuri riversibbli (PRES)*

	Mhux magħruf:
	Tħarrix gravi tal-marda wara li jitwaqqaf fingolimod***

	Disturbi fl-għajnejn

	Komuni:
	Viżta mċajpra


	Mhux komuni:
	Edima makulari

	Disturbi fil-qalb

	Komuni:
	Bradikardija
Imblokk atrijuventikulari

	Rari ħafna:
	Inverżjoni tal-mewġa T***

	Disturbi vaskulari

	Komuni:
	Pressjoni għolja

	Disturbi respiratorji, toraċiċi u medjastinali

	Komuni ħafna:
	Sogħla

	Komuni:
	Dispnea

	Disturbi gastrointestinali

	Komuni ħafna:
	Dijarrea

	Mhux komuni:
	Dardir***

	Disturbi fil-fwied u fil-marrara

	Mhux magħruf:
	Insuffiċjenza akuta tal-fwied***

	Disturbi fil-ġilda u fit-tessuti ta’ taħt il-ġilda

	Komuni:
	Ekżema
Alopeċja
Ħakk

	Disturbi muskoluskelettriċi u tat-tessuti konnettivi

	Komuni ħafna:
	Uġigħ fid-dahar

	Komuni:
	Mijalġja
Artralġja

	Disturbi ġenerali u kondizzjonijiet ta’ mnejn jingħata

	Komuni:
	Astenja

	Investigazzjonijiet

	Komuni ħafna:
	Żieda fl-enzimi tal-fwied (żieda fl-alanine transaminase, Gamma glutamyltransferase, aspartate transaminase)

	Komuni:
	Tnaqqis fil-piż***
Żieda fit-trigliċeridi tad-demm

	Mhux komuni:
	Tnaqqis fl-għadd tan-nutrofils

	*	Il-kategorija ta’ frekwenza kienet ibbażata fuq esponiment stmat ta’ madwar 10 000 pazjent għal fingolimod fil-provi kliniċi kollha.
**	PML, IRIS u infezzjonijiet kriptokokkali (inkluż każijiet ta’ meninġite kriptokokkali) kienu rrappurtati wara li l-prodott tqiegħed fis-suq (ara sezzjoni 4.4).
***	Reazzjonijiet avversi minn rapporti spontanji u letteratura.
****	Il-kategorija tal-frekwenza u l-evalwazzjoni tar-riskju ssejsu fuq espożizzjoni stmata ta’ aktar minn 24 000 pazjent mogħtija 0.5 mg fingolimod waqt il-provi kollha kliniċi.
*****	Tinkludi karċinoma taċ-ċellula skwamuża tal-ġilda u l-marda ta’ Bowen.



Deskrizzjoni ta’ reazzjonijiet avversi magħżula

Infezzjonijiet
Waqt studji kliniċi relatati mal-isklerożi multipla r-rata totali ta’ infezzjonijiet (65.1%) b’doża ta’ 0.5 mg kienet l-istess bħal dik tal-plaċebo. Madanakollu, kienu aktar komuni infezzjonijiet fin-naħa ta' isfel tal-apparat tan-nifs, primarjament bronkite u f’ammont inqas infezzjoni kkawżata minn herpes u pnewmonja fost il-pazjenti kkurati b’fingolimod. Kienu rrappurtati xi każijiet ta’ tixrid tal-infezzjoni tal-herpes, inkluż każijiet fatali, anke b’doża ta’ 0.5 mg.

Wara li l-prodott tqiegħed fis-suq, kienu rrappurtati każijiet ta’ infezzjonijiet b’patoġeni opportunistiċi, fosthom virali (eż. il-mikrobu tal-variċella zoster, il-mikrobu ta’ John Cunningham [JCV] li jwassal għal Lewkoenċefalopatija Multifokali Progressiva, il-mikrobu tal-herpes simplex [HSV]), fungali (eż. kriptokokki inkluż meninġite kriptokokkali) jew batteriċi (eż. myocbacterium atipiku), li wħud minnhom wasslu għall-mewt (ara sezzjoni 4.4).

Kienu rrappurtati infezzjoni bil-virus tal-papilloma uman (HPV), fosthom papilloma, displasija, felul u kanċer relatat mal-HPV, meta ngħata trattament b’fingolimod wara li l-prodott tqiegħed fis-suq (ara sezzjoni 4.4). Minħabba l-proprjetajiet immunosuppressivi ta’ fingolimod, wieħed għandu jqis li jingħata tilqim kontra l-HPV qabel it-tnedija tat-trattament b’fingolimod filwaqt li jitqiesu r-rakkomandazzjonijiet b’rabta mat-tilqim. Hu rrakkomandat ukoll li jsir screening għall-kanċer, inkluż test Pap, skont dak li titlob il-kura.

Edima makulari
Fi studji kliniċi dwar sklerożi multipla l-edima makulari dehret f’0.5% tal-pazjenti kkurati bid-doża rrakkomandata ta’ 0.5 mg u f’1.1% tal-pazjenti kkurati b'doża ogħla ta’ 1.25 mg. Il-biċċa l-kbira tal-każijiet seħħew fi żmien 3‑4 xhur mit-tnedija tat-terapija. Xi pazjenti kellhom vista mċajpra jew tnaqqis fl-akutezza tal-vista, imma oħrajn kienu asintomatiċi u saritilhom dijanjożi waqt viżta oftalmoloġika ta’ rutina. L-edima makulari tjiebet b’mod ġenerali jew għaddiet waħedha wara li twaqqaf il-kura. Ma saritx evalwazzjoni tar-riskju li din terġa’ tiġri wara li terġa’ tinbeda l-kura.

L-inċidenza ta’ edima makulari tiżdied f’pazjenti bi sklerożi multipla bi storja ta’ uveitis (17% bi storja ta’ uveitis kontra 0.6% mingħajr storja ta’ uveitis). Gilenya għadu ma ġiex studjat f’pazjenti bi sklerożi multipla li għandhom dijabete mellitus, marda li hi marbuta ma’ żieda fir-riskju ta’ edima makulari (ara sezzjoni 4.4). Fi studji kliniċi dwar trapjanti tal-kliewi li matulhom kienu inklużi pazjenti b’dijabete mellitus, it-terapija bi 2.5 mg u b’5 mg fingolimod wasslet sabiex tirdoppja l-inċidenza tal-edima makulari. 

Bradirritmija
It-tnedija tal-kura twassal għal tnaqqis tranżitorju fir-rata tat-taħbit tal-qalb u tista' twassal ukoll għal dewmien fit-trażmissjoni atrijoventrikulari. Fi studji kliniċi dwar sklerożi multipla, il-quċċata tat-tnaqqis fir-rata tat-taħbit tal-qalb dehret fi żmien 6 sigħat wara li nbdiet il-kura, b’tnaqqis fir-rata medja tat-taħbit tal-qalb ta’ 12‑13-il taħbita fil-minuta b’0.5 mg fingolimod. Rari dehret rata tat-taħbit tal-qalb taħt l-40 taħbita fil-minuta fl-adulti, u taħt il-50 taħbita fil-minuta f’pazjenti pedjatriċi, f’pazjenti li ngħataw 0.5 mg fingolimod. Ir-rata medja tat-taħbit tal-qalb reġgħet lura lejn il-linja bażi fi żmien xahar ta’ kura kronika. Il-bradikardija kienet ġeneralment asintomatika imma xi pazjenti kellhom sintomi bejn ħfief u moderati, fosthom pressjoni baxxa, sturdament, għejja u/jew palpitazzjonijiet, li għaddew fi żmien 24 siegħa wara li nbdiet il-kura (ara wkoll sezzjonijiet 4.4 u 5.1).

Fi studji kliniċi dwar sklerożi multipla deher imblokk atrijoventrikulari tal-ewwel grad (intervall PR imtawwal fuq l-ECG) u dan wara li nbdiet il-kura f’pazjenti adulti u pedjatriċi. Waqt provi kliniċi fost l-adulti ġara li f’4.7% tal-pazjenti mogħtija 0.5 mg fingolimod, fi 2.8% tal-pazjenti fuq intramuskulari interferon beta-1a, u f'1.6% tal-pazjenti fuq plaċebo. Deher imblokk atrijoventrikulari tat-tieni grad f’anqas minn 0.2% tal-pazjenti adulti mogħtija 0.5 mg fingolimod. Wara li l-prodott tqiegħed fis-suq, kien hemm rapporti iżolati ta’ imblokk AV tranżitorju li għadda waħdu għal kollox u li dehru matul is-sitt sigħat ta’ monitoraġġ wara l-ewwel doża ta’ Gilenya. Il-pazjenti rkupraw b’mod spontanju. Il-konduzzjonijiet anormali osservati kemm waqt provi kliniċi u anke wara li l-prodott tqiegħed fis-suq kienu normalment tranżitorji, asintomatiċi u li ssolvew matul l-ewwel 24 siegħa wara li nbdiet il-kura. Minkejja li ħafna mill-pazjenti ma kellhomx bżonn ta’ intervent mediku, pazjent minnhom mogħti 0.5 mg fingolimod ngħata isoprenalina minħabba imblokk atrijoventrikualri Mobitz I asintomatiku tat-tieni grad.

Wara li l-prodott tqiegħed fis-suq, kien hemm dewmien fl-okkorrenza ta’ każijiet iżolati, inkluż asistolja tranżitorja u mewt bla spjegazzjoni, li seħħew fi żmien 24 siegħa mit-teħid tal-ewwel doża. Il-kawża ta’ dawn il-każijiet mhijiex ċara minħabba l-użu konkomitanti ta’ prodotti mediċinali u/jew mard ieħor li kien jeżisti diġà. Ir-relazzjoni ta’ dawn l-episodji ma’ Gilenya mhijiex ċerta.

Pressjoni tad-demm
Fi studji kliniċi dwar sklerożi multipla l-għoti ta’ 0.5 mg fingolimod kien assoċjat ma’ żieda medja ta’ madwar 3 mmHg tal-pressjoni sistolilka u ta’ madwar 1 mmHg tal-pressjoni dijastolika, u li dehret bejn wieħed u ieħor madwar xahar wara li nbdiet il-kura. Din iż-żieda kienet persistenti waqt li tkompliet il-kura. Kienet irrappurtata pressjoni għolja f’6.5% tal-pazjenti mogħtija 0.5 mg fingolimod u fi 3.3% tal-pazjenti mogħtija plaċebo. F’sitwazzjoni ta’ wara t-tqegħid tal-prodott mediċinali fis-suq, kienu rrappurtati każijiet ta’ pressjoni għolja fi żmien l-ewwel xahar mit-tnedija tat-trattament u fl-ewwel ġurnata tat-trattament li jistgħu jeħtieġu trattament b’aġenti għal kontra l-pressjoni għolja jew it-twaqqif ta’ Gilenya (ara wkoll sezzjoni 4.4, Effetti fuq il-pressjoni tad-demm).

Funzjoni tal-fwied
F’pazjenti adulti u pedjatriċi bi sklerożi multipla kkurati b’Gilenya kienet irrappurtata żieda fl-enzimi tal-fwied. Fi studji kliniċi 8.0% u 1.8% tal-pazjenti adulti kkurati b’0.5 mg fingolimod kellhom żieda asintomatika fil-livelli ta’ ALT fis-serum ta’ ≥3x ULN (l-ogħla limitu tan-normal) u ta’ ≥5x ULN, rispettivament. F’ċerti pazjenti reġa’ kien hemm żidiet fit-transaminasi tal-fwied wara li reġgħet ingħatat il-mediċina, u dan isaħħaħ ir-relazzjoni li hemm mal-prodott mediċinali. Fi studji kliniċi, iż-żidiet fit-transaminasi seħħew fi kwalunkwe żmien matul it-trattament minkejja li fil-biċċa l-kbira tagħhom seħħew matul l-ewwel 12-il xahar. Il-livelli ta’ ALT reġgħu lura għan-normal f'madwar xahrejn wara li twaqqaf il-kura. F’numru żgħir ta’ pazjenti (N=10 fuq 1.25 mg, N=2 fuq 0.5 mg) li kellhom żidiet fl-ALT ta’ ≥5x ULN u li ssuktaw bit-terapija ta’ fingolimod, il-livelli ta’ ALT reġgħu lura għan-normal f’madwar 5 xhur (ara wkoll sezzjoni 4.4, Il-funzjoni tal-fwied).

Disturbi fis-sistema nervuża
Waqt studji kliniċi, seħħew episodji rari li jinvolvu s-sistema nervuża f’pazjenti kkurati b’dożi ogħla ta’ fingolimod (1.25 jew 5.0 mg) fosthom puplesiji iskemiċi u emorroġiċi u disturbi newroloġiċi atipiċi, bħal każijiet jixbhu l-enċefalomijelite akuta mifruxa (ADEM).

Kienu rrappurtati każijiet ta’ aċċessjonijiet, fosthom qagħda epilettika, bl-użu ta’ fingolimod waqt studji kliniċi wara li l-prodott tqiegħed fis-suq.

Episodji vaskulari
Każijiet rari ta’ mard okklussiv arterjali periferali seħħew f’pazjenti kkurati b’dożi ogħla ta’ fingolimod (1.25 mg).

Is-sistema respiratorja
Kienu osservati tnaqqis baxx fil-valuri tal-volum espiratorju sfurzat (FEV1) dipendenti fuq id-doża u fit-tifrix tal-kapaċità tal-monossidu tal-karbonju (DLCO) mill-1 xahar li nbdiet il-kura b’Gilenya imma li baqa’ stabbli. Fl-24 xahar, it-tnaqqis mill-valuri tal-linja bażi fil-perċentwali ta’ FEV1 mbassra kien ta’ 2.7% b’0.5 mg fingolimod u ta’ 1.2% bi plaċebo, differenza li ssolviet wara li twaqqfet il-kura. Fil-każ tad-DLCO t-tnaqqis fl-24 xahar kien ta’ 3.3% b’0.5 mg fingolimod u ta’ 2.7% bi plaċebo (ara wkoll sezzjoni 4.4, Effetti respiratorji).

Limfomi
Kien hemm każijiet ta’ limfoma ta’ varjetajiet differenti, kemm fi studji kliniċi u wara li l-prodott tqiegħed fis-suq, inkluż każ fatali ta’ limfoma taċ-ċellula B pożittiva għall-vajrus Epstein-Barr (EBV). L-inċidenza ta’ każijiet ta’ limfoma mhux ta’ Hodgkin (ċellula B u ċellula T) kien ogħla fil-provi kliniċi milli mistenni fil-popolazzjoni ġenerali. Uħud mill-każijiet ta’ limfoma taċ-ċellula T kienu wkoll irrappurtati wara li l-prodott tqiegħed fis-suq, fosthom każijiet ta’ limfoma tal-ġilda taċ-ċellula T (mikożi fungoidi) (ara wkoll sezzjoni 4.4, Tumuri malinni).

Sindrome emofagoċitika
Kienu rrappurtati każijiet rari ħafna ta’ sindrome emofagoċitika (HPS) b’riżultat fatali fost pazjenti ttrattati b'fingolimod fil-kuntest ta' infezzjoni. HPS hi kundizzjoni rari li kienet deskritta b’rabta ma’ infezzjonijiet, immunosuppressjoni u varjetà ta’ mardiet awtoimmuni.

Popolazzjoni pedjatrika

Waqt il-prova D2311 ikkontrollata fost pazjenti pedjatriċi (ara s-sezzjoni 5.1), il-profil ta’ sigurtà f’pazjenti pedjatriċi (minn 10 snin sa taħt it-18-il sena) mogħtija 0.25 mg jew 0.5 mg fingolimod kuljum kien kollox ma’ kollox jixbah lil dak li deher f’pazjenti adulti. Kien osservat, madanakollu, aktar disturbi newroloġiċi u pskijatriċi fl-istudju. Wieħed għandu joqgħod attent f’dan is-sottogrupp minħabba għarfien mill-aktar limitat disponibbli mill-istudju kliniku.

Waqt l-istudju pedjatriku, kienu rrappurtati każijiet ta’ aċċessjonijiet f’5.6% tal-pazjenti ttrattati b’fingolimod u f’0.9% tal-pazjenti ttrattati b’interferon beta-1a.

Huwa magħruf li d-dipressjoni u l-ansjetà jseħħu bi frekwenza akbar fil-popolazzjoni bi sklerożi multipla. Kienu rrappurtati wkoll dipressjoni u ansjetà fost pazjenti pedjatriċi ttrattati b’fingolimod.

Kienu nnutati żidiet ħfief u iżolati fil-bilirubina fost pazjenti pedjatriċi b’fingolimod.

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Dożi singoli sa 80 darba aktar mid-doża rrakkomandata (0.5 mg) kienu ttollerati tajjeb f’voluntiera adulti b’saħħithom. Meta mogħtija 40 mg, 5 mis-6 pazjenti rrappurtaw xi ftit tagħfis jew skumdità f’sidirhom li kien klinikament konsistenti ma’ reazzjoni ħafifa fil-passaġġ respiratorju.

Fingolimod jista’ jwassal għal bradikardija hekk kif jitnieda t-trattament. It-tnaqqis fir-rata tat-taħbit tal-qalb normalment jibda fi żmien siegħa mill-ewwel doża, u jilħaq il-massimu fi żmien 6 sigħat. L-effett kronotropiku negattiv ta’ Gilenya jaqbeż is-6 sigħat u jonqos bil-mod il-mod fil-ġranet ta’ wara matul it-trattament (ara sezzjoni 4.4 għad-dettalji). Kien hemm rapporti ta’ konduzzjoni atrijoventrikulari bil-mod, b’rapporti iżolati ta’ imblokk komplut tal-AV tranżitorju, li jgħaddi waħdu (ara sezzjonijiet 4.4 u 4.8).

Jekk id-doża eċċessiva tikkonstitwixxi l-ewwel espożizzjoni għal Gilenya, hu importanti li jsir monitoraġġ tal-pazjenti b’ECG kontinwu (f’ħin reali) u kull siegħa jitkejlu r-rata tat-taħbit tal-qalb u l-pressjoni tad-demm, mill-inqas matul l-ewwel 6 sigħat (ara sezzjoni 4.4).

Barra minn hekk, jekk wara 6 sigħat ir-rata tat-taħbit tal-qalb hi <45 bpm f’adulti, <55 bpm f’pazjenti pedjatriċi minn 12-il sena ’l fuq, jew <60 bpm f’pazjenti pedjatriċi minn 10 snin sa taħt it-12-il sena,jew jekk l-ECG fis-6 siegħa wara li ngħatat l-ewwel doża juri imblokk tal-AV tat-tieni livell jew ogħla, jew jekk juri intervall tal-QTc ≥500 msek, għandha ssir estensjoni tal-monitoraġġ għall-inqas għal matul il-lejl sakemm ma jissolvewx iċ-ċirkostanzi. Id-dehra fi kwalunkwe ħin ta’ imblokk tal-AV tat-tielet grad għandha twassal ukoll għal estensjoni tal-monitoraġġ inkluż tal-monitoraġġ għal matul il-lejl.

La l-bdil tal-likwidu tad-dijaliżi u lanqas il-bdil tal-plażma ma jwasslu għat-tneħħija ta’ fingolimod mill-ġisem.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Immunosuppressanti, immunosuppressanti selettivi, Kodiċi ATC: L04AE01

Mekkaniżmu ta’ azzjoni

Fingolimod huwa modulatur tar-riċettur tal-isfingosina 1-fosfat. Fingolimod jiġi mmetabolizzat permezz tal-kinasi tal-isfingosina fil-metabolit attiv tal-fingolimod fosfat. Il-fingolimod fosfat jeħel f’konċentrazzjonijiet nanomolari baxxi mar-riċettur 1 tal-isfingosina 1-fosfat (S1P) misjub fuq il-limfoċiti, u malajr jaqsam il-barriera tad-demm-moħħ biex jeħel mar-riċettur 1 ta’ S1P misjub fuq iċ-ċelloli newrali fis-sistema nervuża ċentrali (CNS - central nervous system). Billi jaġixxi bħala antagonist funzjonali tar-riċetturi ta’ S1P fuq il-limfoċiti, il-fingolimod fosfat jimblokka l-kapaċità tal-limfoċiti li joħorġu mill-għeqiedi limfatiċi, u jikkawża ridistribuzzjoni, aktar milli tbattil, tal-limfoċiti. Studji fuq l-annimali wrew li din ir-ridistribuzzjoni tnaqqas l-infiltrazzjoni ta’ limfoċiti patoġeniċi, inkluż ċelluli Th17 pro-infjammatorji, fis-CNS, fejn inkella jikkawżaw infjammazzjoni fin-nerv u jagħmlu ħsara lit-tessuti nervużi. Studji fl-annimali u esperimenti in vitro jindikaw li fingolimod jista’ jaħdem ukoll billi jitħallat mar-riċetturi ta’ S1P fuq iċ-ċelloli newrali.

Effetti farmakodinamiċi

Fi żmien 4‑6 sigħat wara li tingħata l-ewwel doża ta’ 0.5 mg fingolimod, l-ammont ta’ limfoċiti jonqos għal madwar 75% tal-linja bażi tad-demm periferali. Bl-għoti tad-doża kuljum, l-ammont ta' limfoċiti jkompli jinżel fuq medda ta' ġimagħtejn, u jilħaq l-ammont minimu ta' madwar 500 ċellula/mikrolitru jew ta’ madwar 30% tal-linja bażi. Tmintax fil-mija tal-pazjenti laħqu ammont minimu ta’ taħt il-200 ċellula/mikrolitru għallinqas f’okkażjoni waħda. Ammonti baxxi ta’ limfoċiti jinżammu permezz ta’ doża kronika kuljum. Il-biċċa l-kbira tal-limfoċiti T u B jgħaddu regolarment mill-organi limfatiċi u dawn huma ċ-ċelloli l-aktar affettwati b’fingolimod. Madwar 15‑20% tal-limfoċiti T għandhom memorja b’fenotip effetturi, ċelloli li huma importanti fil-ħarsien tas-sistema immuni periferali. Minħabba li dan is-sottogrupp ta' limfoċiti normalment ma jgħaddix fl-organi limfatiċi mhuwiex affettwat b’fingolimod. Iż-żidiet fl-ammont tal-limfoċiti periferali jidhru fi ftit ġranet wara li titwaqqaf il-kura b’fingolimod u normalment l-ammonti normali jintlaħqu fi żmien xahar jew xahrejn. Doża kronika b’fingolimod twassal għal żieda ħafifa fl-ammont ta’ newtrofili għal madwar 80% tal-linja bażi. Il-monoċiti mhumiex affettwati b’fingolimod.

Fingolimod jikkawża riduzzjoni tranżitorja tar-rata tat-taħbit tal-qalb u tnaqqis fil-konduzzjoni atrijoventrikulari malli tinbeda l-kura (ara sezzjonijiet 4.4 u 4.8). Il-quċċata tat-tnaqqis fir-rata tat-taħbit tal-qalb tidher fi żmien 6 sigħat wara d-doża, b'70% tal-effett kronotropiku negattiv jintlaħaq fl-ewwel ġurnata. Jekk titkompla l-mediċina, ir-rata tat-taħbit tal-qalb terġa’ lura għal-linja bażi fi żmien xahar. It-tnaqqis fir-rata tat-taħbit tal-qalb imqanqal b’fingolimod jista’ jitreġġa’ lura b’dożi parenterali jew b’isoprenaline. Intwera li meta salmeterol jittieħed man-nifs ikollu effett kronotropiku pożittiv ħafif. Bit-tnedija tal-kura b’fingolimod hemm żieda fil-kontraċezzjonijiet atrijali prematuri, imma m’hemmx żieda fir-rata tal-fibrillazzjoni/taħbit atrijali jew fl-arritmija jew ektopija ventrikulari. Il-kura b’fingolimod mhijiex assoċjata ma' tnaqqis fl-ammont ta’ demm ippumpjat mill-qalb. Il-kura b’fingolimod ma taffettwax ir-reazzjonijiet awtonomiċi tal-qalb, inkluż il-varjazzjoni djurnali tar-rata tat-taħbit tal-qalb u r-reazzjoni għall-eżerċizzju.

S1P4 jista’ jikkontribwixxi parzjalment fl-effett imma ma kienx ir-riċettur ewlieni responsabbli għad-deplezzjoni tal-limfoide. Il-mekkaniżmu tal-azzjoni tal-bradikardija u l-vażokostrizzjoni kienu wkoll studjati in vitro fl-aorta u l-arterja koronorja ta’ fniek tal-indi u fniek iżolati. Kien konkluż li l-bradikardija tista’ sseħħ primarjament bl-attivazzjoni tal-kanal tal-potassju rettifikanti ’l ġewwa jew ta’ kanal tal-K+ rettifikanti ’l ġewwa attivat bil-proteina G (IKACh/GIRK) u li l-vażokostrizzjoni jidher li sseħħ permezz ta’ kinasi Rho u mekkaniżmu dipendenti mill-kalċju.

Il-kura b’fingolimod b’dożi singoli jew multipli ta’ 0.5 u 1.25 mg għal ġimagħtejn mhijiex assoċjata ma’ żieda li tidher fir-reżistenza tal-passaġġ respiratorju kif imkejjel b’FEV1 u fir-rata tal-fluss espiratorju sfurzat (FEF) ta’ 25‑75. Madanakollu, dożi singoli ta’ fingolimod ≥5 mg (10 darbiet aktar mid-doża rrakkomandata) huma assoċjati ma’ żieda fir-reżistenza tal-passaġġ respiratorju dipendenti mid-doża. Il-kura b’fingolimod b’dożi multipli ta’ 0.5, 1.25, jew 5 mg mhijiex assoċjata ma’ diffikultà fl-ossiġenazzjoni jew ma’ desaturazzjoni tal-ossiġnu minħabba eżerċizzju jew żieda fir-reazzjoni tal-passaġġ respiratorju għal metakolina. Pazjenti kkurati b’fingolimod għandhom reazzjoni normali tal-bronkodilataturi meta jiġbdu man-nifs il-beta-agonisti.

Effikaċja klinika u sigurtà

L-effikaċja ta’ fingolimod dehret f’żewġ studji li evalwaw l-għoti ta’ doża darba kuljum ta’ 0.5 mg u 1.25 mg fingolimod lil pazjenti adulti bi sklerożi multipla b’rikaduti jew rikorrenti (RRMS). Iż-żewġ studji kienu jinkludu pazjenti adulti li kellhom ≥2 żewġ rikaduti fis-sentejn ta' qabel jew ≥1 rikaduta matul is-sena ta’ qabel. L-Iskala Mwessgħa tal-Istat ta’ Diżabbiltà (EDSS) kienet bejn 0 u 5.5. It-tielet studju li mmira l-istess popolazzjoni ta’ pazjenti adulti tlesta wara r-reġistrazzjoni ta’ Gilenya.

L-Istudju D2301 (FREEDOMS) kien studju randomizzat ta’ sentejn f'Fażi III, double-blind, ikkontrollat bi plaċebo u li sar fost 1 272 pazjent (n=425 b’0.5 mg, 429 b’1.25 mg, 418 bi plaċebo). Il-valuri medji tal-karatteristiċi fil-linja bażi kienu: età 37 sena, id-dewmien tal-marda 6.7 snin u l-punteġġ tal-EDSS 2.0. Ir-riżultati aħħarin qed jidhru f’Tabella 1. Ma kienx hemm differenzi sinifikanti bejn id-doża ta’ 0.5 mg u dik ta’ 1.25 mg fejn jidħol kull endpoint.

Tabella 1	Studju D2301 (FREEDOMS): riżultati ewlenin

	
	Fingolimod
0.5 mg
	Plaċebo

	Endpoints kliniċi
	
	

	Ir-rata ta’ rikaduta annwalizzata (endpoint primarju)
	0.18**
	0.40

	Perċentwali ta’ pazjenti li ma reġgħux irkadew fi żmien 24 xahar
	70%**
	46%

	Proporzjon bi 3 xhur ta’ Progressjoni Kkonfermata tad-Diżabbiltà†
	17%
	24%

	Proporzjon tal-periklu (95% CI)
	0.70 (0.52, 0.96)*
	

	Endpoints tal-MRI 
	
	

	In-numru medju (il-medja) ta’ leżjonijiet T2 ġodda jew li m’ilhomx li kibru fuq medda ta’ 24 xahar
	0.0 (2.5)**
	5.0 (9.8)

	In-numru medju (il-medja) ta’ leżjonijiet imsaħħa b’GD fl-24 xahar
	0.0 (0.2)**
	0.0 (1.1)

	Il-bidla % medja (il-medja) fil-volum tal-moħħ fuq medda ta’ 24 xahar 
	‑0.7 (‑0.8)**
	‑1.0 (‑1.3)

	†	Il-progressjoni tad-diżabbiltà ddefinita bħala żieda ta’ punt-1 fl-EDSS ikkonfermata 3 xhur wara.
**	p<0.001, *p<0.05 mqabbla mal-plaċebo
L-analiżi tal-endpoints kliniċi kollha kienet maħsuba sabiex tingħata l-kura. L-analiżi tal-MRI użat sett ta’ dejta evalwattiva.



Pazjenti li temmew l-istudju ewlieni FREEDOMS li dam għaddej 24 xahar setgħu jidħlu fi studju ta’ estensjoni dose-blinded (D2301E1) u jingħataw fingolimod. B’kollox, 920 pazjent daħlu (n=331 komplew fuq 0.5 mg, 289 komplew fuq 1.25 mg, 155 għaddew minn plaċebo għal 0.5 mg u 145 għaddew minn plaċebo għal 1.25 mg). Wara 12-il xahar (xahar 36), 856 pazjent (93%) kienu għadhom fl-istudju. Bejn l-24 u s-36 xahar, ir-rata ta' rikaduta annwalizzata (APR) għall-pazjenti fuq 0.5 mg fingolimod fl-istudju ewlieni li baqgħu fuq 0.5 mg kienet ta’ 0.17 (0.21 fl-istudju ewlieni). L-APR għal pazjenti li għaddew minn plaċebo għal 0.5 mg fingolimod kienet ta’ 0.22 (0.42 fl-istudju ewlieni).

Ir-riżultati mqabbla dehru fi studju mtenni dwar fingolimod f'Fażi III randomizzat, double-blind, ikkontrollat bi plaċebo u li dam għaddej sentejn fost 1 083 pazjent (n=358 fuq 0.5 mg, 370 fuq 1.25 mg, 355 fuq plaċebo) b’RRMMS (D2309; FREEDOMS 2). Il-numri medji għall-karatteristiċi fil-linja bażi kienu: età 41sena, tul ta’ żmien tal-marda 8.9 snin, riżultat EDSS 2.5.

Tabella 2	Studju D2309 (FREEDOMS 2): riżultati ewlenin

	
	Fingolimod
0.5 mg
	Plaċebo

	Endpoints kliniċi
	
	

	Ir-rata ta’ rikaduta annwalizzata (endpoint primarju)
	0.21**
	0.40

	Perċentwali ta’ pazjenti li ma reġgħux irkadew fi żmien 24 xahar
	71.5%**
	52.7%

	Proporzjon bi 3 xhur ta’ Progressjoni Kkonfermata tad-Diżabbiltà†
	25%
	29%

	Proporzjon tal-periklu (95% CI)
	0.83 (0.61, 1.12)
	

	Endpoints tal-MRI 
	
	

	In-numru medju (il-medja) ta’ leżjonijiet T2 ġodda jew li m’ilhomx li kibru fuq medda ta’ 24 xahar
	0.0 (2.3)**
	4.0 (8.9)

	In-numru medju (il-medja) ta’ leżjonijiet imsaħħa b’GD fl-24 xahar
	0.0 (0.4)**
	0.0 (1.2)

	Il-bidla % medja (il-medja) fil-volum tal-moħħ fuq medda ta’ 24 xahar 
	-0.71 (-0.86)**
	-1.02 (-1.28)

	†	Il-progressjoni tad-diżabbiltà ddefinita bħala żieda ta’ punt-1 fl-EDSS ikkonfermata 3 xhur wara.
**	p<0.001 mqabbla mal-plaċebo
L-analiżi tal-endpoints kliniċi kollha kienet maħsuba sabiex tingħata l-kura. L-analiżi tal-MRI użat sett ta’ dejta evalwattiva.



L-istudju D2302 (TRANSFORMS) kien studju randomizzat ta’ sena f’Fażi III, double-blind, double-dummy, ikkontrollat b’mod attiv (interferon beta-1a) fost 1 280 pazjent (n=429 b'0.5 mg, 420 b'1.25 mg, 431 b’interferon beta-1a, 30 μg permezz ta’ injezzjoni intramuskulari kull ġimgħa). Il-valuri medji tal-karatteristiċi fil-linja bażi kienu: età 36 sena, id-dewmien tal-marda 5.9 snin u l-punteġġ tal-EDSS 2.0. Ir-riżultati aħħarin qed jidhru f’Tabella 3. Ma kienx hemm differenzi sinifikanti bejn id-doża ta' 0.5 mg u dik ta' 1.25 mg fir-rigward tal-punti ta’ tmiem tal-istudju.

Tabella 3	Studju D2302 (TRANSFORMS): riżultati ewlenin

	
	Fingolimod
0.5 mg
	Interferon beta-1a, 30 μg

	Endpoints kliniċi
	
	

	Ir-rata ta’ rikaduta annwalizzata (endpoint primarju)
	0.16**
	0.33

	Perċentwali ta’ pazjenti li ma reġgħux irkadew fi żmien 12-il xahar
	83%**
	71%

	Proporzjon bi 3 xhur ta’ Progressjoni Kkonfermata tad-Diżabbiltà†
	6%
	8%

	Proporzjon tal-periklu (95% CI)
	0.71 (0.42, 1.21)
	

	Endpoints tal-MRI 
	
	

	In-numru medju (il-medja) ta’ leżjonijiet T2 ġodda jew li m’ilhomx li kibru fuq medda ta’ 12-il xahar
	0.0 (1.7)*
	1.0 (2.6)

	In-numru medju (il-medja) ta’ leżjonijiet imsaħħa b’GD fit-12-il xahar
	0.0 (0.2)**
	0.0 (0.5)

	Il-bidla % medja (il-medja) fil-volum tal-moħħ fuq medda ta’ 12-il xahar 
	‑0.2 (‑0.3)**
	‑0.4 (‑0.5)

	†	Il-progressjoni tad-diżabbiltà ddefinita bħala żieda ta’ punt-1 fl-EDSS ikkonfermata 3 xhur wara.
*	p<0.01,** p<0.001, imqabbel ma’ interferon beta-1a
L-analiżi tal-endpoints kliniċi kollha kienet maħsuba sabiex tingħata l-kura. L-analiżi tal-MRI użat sett ta’ dejta evalwattiva.



Pazjenti li temmew l-istudju ewlieni TRANSFORMS li dam għaddej 12-il xahar setgħu jidħlu fi studju ta’ estensjoni dose-blinded (D2302E1) u jingħataw fingolimod. B’kollox, 1 030 pazjent daħlu, madanakollu, tlieta minn dawn il-pazjenti ma ngħatawx trattament (n=356 komplew fuq 0.5 mg, 330 komplew fuq 1.25 mg, 167 għaddew minn interferon beta-1a għal 0.5 mg u 174 minn interferon beta-1a għal 1.25 mg). Wara 12-il xahar (xahar 24), 882 pazjent (86%) kienu għadhom fl-istudju. Bejn it-12 u l-24 xahar, l-APR għall-pazjenti fuq 0.5 mg fingolimod fl-istudju ewlieni li baqgħu fuq 0.5 mg kienet ta’ 0.20 (0.19 fl-istudju ewlieni). L-APR għal pazjenti li għaddew minn inteferon beta-1a għal 0.5 mg fingolimod kienet ta’ 0.33 (0.48 fl-istudju ewlieni).

Ir-riżultati miġbura flimkien tal-Istudji D2301 u D2302 urew tnaqqis konsistenti u statistikament sinifikanti fir-rata ta’ rikaduta annwalizzata meta mqabbel mal-komparatur fis-sottogruppi ddefiniti skont is-sess, l-età, it-terapija ta’ qabel għall-isklerożi multipla, l-attività tal-marda jew il-livelli tad-diżabbiltà fil-linja bażi.

Aktar analiżi tad-dejta minn provi kliniċi turi effetti ta’ kura konsistenti f’sottogruppi ta’pazjenti bi sklerożi multipla attiva ħafna li tirkadi u tbatti.

Popolazzjoni pedjatrika

L-effikaċja u s-sigurtà ta’ dożi ta’ fingolimod 0.25 mg jew 0.5 mg darba kuljum (doża magħżula skont il-piż tal-persuna u l-miżuri ta’ espożizzjoni) ġew stabbiliti f’pazjenti pedjatriċi minn 10 snin sa <18-il sena bi sklerożi multipla li tirkadi u tbatti.

L-istudju D2311 (PARADIGMS) kien studju double-blind, double-dummy, ikkontrollat bl-attiv bi żmien flessibbli sa 24 xahar, b’215-il pazjent minn 10 snin sa <18-il sena (n=107 fuq fingolimod, 108 fuq interferon beta-1a 30 µg permezz ta’ injezzjoni fil-muskoli darba fil-ġimgħa).

Il-valuri medjani għall-karatteristiċi fil-linja bażi kienu: età 16-il sena, dewmien medjan tal-marda 1.5 snin u punteġġ EDSS 1.5. Il-maġġoranza tal-pazjenti kienu fi stadju 2 Tanner jew ogħla (94.4%) u kienu >40 kg (95.3%). Kollox ma’ kollox, 180 (84%) tal-pazjenti temmew il-fażi ewlenija tal-istudju dwar il-mediċina (n=99 [92.5%] fuq fingolimod, 81 [75%] fuq interferon beta-1a). Ir-riżultati miksuba qed jidhru f’Tabella 4.

Tabella 4	Studju D2311 (PARADIGMS): riżultati ewlenin

	
	Fingolimod
0.25 mg jew 0.5 mg
	Interferon beta-1a
30 µg

	Endpoints kliniċi
	N=107
	N=107#

	Ir-rata ta’ rikaduta annwalizzata (endpoint primarju)
	0.122**
	0.675

	Perċentwali ta’ pazjenti li ma reġgħux irkadew fi żmien 12-il xahar
	85.7**
	38.8

	Endpoints tal-MRI
	
	

	Ir-rata annwalizzata tan-numru ta’leżjonijiet T2 ġodda jew li kibru dan l-aħħar 
	n=106
	n=102

	Medja aġġustata
	4.393**
	9.269

	In-numri ta’ leżjonijiet T1 imsaħħa b’GD kull scan fl-24 xahar
	n=106
	n=101

	Medja aġġustata
	0.436**
	1.282

	Ir-rata annwalizzata ta’ atrofija fil-moħħ mil-linja bażi fl-24 xahar
	n=96
	n=89

	L-anqas Valur Kwadru Medju
	‑0.48*
	‑0.80

	#	Pazjent wieħed randomizzat sabiex jirċievi injezzjoni ta’ interferon beta-1a fil-muskoli ma kienx kapaċi jibla’ l-medikazzjoni double-dummy u waqaf mill-istudju. Il-pazjent kien eskluż mis-sett ta’ analiżi sħiħa u sigurtà.
*	p<0.05, ** p<0.001, imqabbel ma’ interferon beta-1a.
L-analiżijiet kollha tal-endpoints kliniċi kienu fis-sett ta’ analiżi sħiħa.



5.2	Tagħrif farmakokinetiku

Tagħrif farmakokinetiku nkiseb minn voluntiera adulti b’saħħithom, minn pazjenti adulti bi trapjant tal-kliewi u minn pazjenti adulti bi sklerożi multipla.

Il-metabolit attivi farmakoloġikament huwa responsabbli għall-effikaċja hu fingolimod fosfat.

Assorbiment

L-assorbiment ta’ fingolimod isir bilmod (tmax ta’ 12‑16 -il siegħa) u b’mod estensiv (≥85%). Il-bijodisponibbiltà orali assoluta jidher hi ta’ 93% (95% tal-intervall ta’ kunfidenza: 79‑111%). Il-konċentrazzjonijiet tad-demm fi stat stabbli jinkisbu fi żmien xahar jew xahrejn wara l-għoti tal-mediċina darba kuljum u l-livelli ta’ stat stabbli huma ta’ madwar 10 darbiet akbar minn dawk ta’ meta tingħata l-ewwel doża.

It-teħid tal-ikel ma jbiddilx is-Cmax jew l-espożizzjoni (AUC) ta’ fingolimod. Fingolimod fosfat Cmax naqas kemm kemm b'34% imma l-AUC ma nbidilx. Għaldaqstant, Gilenya jista’ jittieħed mal-ikel jew le (ara sezzjoni 4.2).

Distribuzzjoni

Fingolimod jitqassam b’qawwa fiċ-ċelloli l-ħomor tad-demm, bil-frazzjoni fiċ-ċelloli tad-demm ta’ 86%. Fingolimod fosfat jgħaddi anqas fiċ-ċelloli tad-demm b’<17%. Fingolimod u fingolimod fosfat jintrabtu b’qawwa mal-proteini (>99%).

Fingolimod jinfirex b’mod estensiv fit-tessuti tal-ġisem b’volum ta’ distribuzzjoni ta’ madwar 1 200260 litru. Studju f’erba’ individwi f’saħħithom li rċevew doża waħda ta’ analogu ta’ fingolimod radjutikkettat b’iodo fil-vina, wera li fingolimod jippenetra fil-moħħ. Fi studju fi 13‑il pazjent maskili bi sklerożi multipla li rċevew fingolimod 0.5 mg/jum, l-ammont medju ta’ fingolimod (u fingolimod phosphate) fil-fluwidu seminali, fi stat stabbli, kien madwar 10 000 darba anqas mid‑doża orali mogħtija (0.5 mg).

Bijotrasformazzjoni

Fingolimod jinbidel fil-bnedmin permezz ta’ fosforilazzjoni stereoselettiva riversibbli tal-(S)-enantiomer attiv farmakoloġikament ta’ fingolimod fosfat. Fingolimod jitneħħa bil-bijotrasformazzjoni ossidattiva katalizzata l-aktar permezz ta’ CYP4F2 u possibilment isoenzimi oħra u d-degradazzjoni sussegwenti ta’ dawk li jixbhu lix-xaħmijiet aċidużi f’metaboliti inattivi. Kienet osservata wkoll formazzjoni ta' ċeramidi analogi mhux polari inattivi farmakoloġikament. L-enzim prinċipali involut fil-metaboliżmu ta’ fingolimod huwa identifikat parzjalment u jista’ jkun jew CYP4F2 jew CYP3A4.

Wara l-għoti ta’ doża singola ta’ [14C] fingolimod, il-komponenti ewlenin relatati ma’ fingolimod fid-demm, kif jidher mis-sehem tagħhom fl-AUC sa 34 jum wara d-doża tal-komponenti radjummarkati kollha, huma l-fingolimod innifsu (23%), il-fingolimod fosfat (10%), il-metaboliti inattivi (M3 metabolit tal-aċidu karbossiliku (8%), M29 metabolit taċ-ċeramidi (9%) u M30 metabolit taċ-ċeramid (7%).

Eliminazzjoni

It-tneħħija ta’ fingolimod mid-demm hi ta’ 6.32.3 l/h, u l-medja tal-half-life għall-eliminazzjoni terminali apparenti (t1/2) hi ta’ 6‑9 ijiem. Il-livelli ta’ fingolimod u fingolimod fosfat fid-demm jonqsu b’mod paralleli fil-fażi terminali, li jwassal għal half-lives simili għat-tnjen li huma.

Wara li tingħata mill-ħalq, madwar 81% tad-doża tgħaddi bil-mod il-mod mal-awrina bħala metaboliti inattivi. Fingolimod u fingolimod fosfat ma jgħaddux sħaħ mal-awrina imma jiffurmaw il-komponenti ewlenin tal-ippurgar, b’ammonti li jirrappreżentaw anqas minn 2.5% ta’ kull doża. Wara 34 jum, l-irkupru tad-doża mogħtija huwa ta’ 89%.

Linearità

Il-konċentrazzjonijiet ta’ fingolimod u fingolimod fosfat jiżdiedu b’manjiera li tidher li tiddependi mid-doża mogħtija wara sensiela ta’ dożi mogħtija kuljum ta’ 0.5 mg u 1.25 mg.

Karatteristiċi fi gruppi speċifiċi ta’ pazjenti

Sess, etniċità u indeboliment tal-kliewi
Il-farmakokinetiċi ta’ fingolimod u fingolimod-fosfat huma l-istess fl-irġiel u n-nisa, f'pazjenti ta' oriġini etnika differenti, jew f’pazjenti b’indeboliment tal-kliewi minn ħafif għal gravi.

Indeboliment tal-fwied
F’pazjenti b’indeboliment tal-fwied ħafif, moderat, jew gravi (klassi A, B u C ta' Child-Pugh), ma deher l-ebda tibdil fis-Cmax ta’ fingolimod, imma l-AUC ta’ fingolimod żdied bi 12%, 44%, u 103% rispettivament. F’pazjenti b’indeboliment gravi tal-fwied (klassi C ta’ Child-Pugh), is-Cmax ta’ fingolimod fosfat niżel bi 22% u l-AUC ma nbidilx b’mod sostanzjali. Il-farmakokinetiċi ta’ fingolimod fosfat ma ġewx evalwati f’pazjenti b’indeboliment ħafif jew moderat tal-kliewi. Il-half-life apparenti tal-eliminazzjoni ta’ fingolimod ma tinbidilx f’pazjenti b’indeboliment ħafif tal-fwied, imma tittawwal b’madwar 50% f’pazjenti b’indeboliment moderat jew gravi tal-fwied.

Fingolimod m’għandux jintuża f’pazjenti b’indeboliment gravi tal-fwied (klassi C ta’ Child-Pugh) (ara sezzjoni 4.3). Fingolimod għandu jingħata b’kawtela lil pazjenti b’indeboliment ħafif u moderat tal-fwied (ara sezzjoni 4.2).

Popolazzjoni anzjana
L-esperjenza klinika u l-informazzjoni farmakokinetika f’pazjenti ta’ aktar minn 65 sena huma limitati. Gilenya għandu jintuża b'kawtela f'pazjenti li għandhom 65 sena jew aktar (ara sezzjoni 4.2).

Popolazzjoni pedjatrika

F’pazjenti pedjatriċi (minn 10 snin ’il fuq), il-konċentrazzjonijiet ta’ fingolimod-fosfat jiżiedu b’manjiera apparenti proporzjonalment għad-doża bejn 0.25 mg u 0.5 mg.

Il-konċentrazzjoni ta’ fingolimod-fosfat fi stat wieqaf hi ta’ madwar 25% anqas f’pazjenti pedjatriċi (minn 10 snin ’il fuq) wara l-għoti ta’ 0.25 mg jew 0.5 mg fingolimod kuljum imqabbel mal-konċentrazzjoni f’pazjenti adulti ttrattati b’fingolimod 0.5 mg darba kuljum.

M’hemmx data disponibbli għal pazjenti pedjatriċi taħt l-10 snin.

5.3	Tagħrif ta’ qabel l-użu kliniku dwar is-sigurtà

Il-profil ta’ sigurtà ta’ qabel l-użu kliniku ta’ fingolimod kien evalwat fil-ġrieden, il-firien, il-klieb u fix-xadini. L-organi ewlenin milquta kienu s-sistema limfatika (limfopenija u atrofija limfatika), il-pulmuni (żieda fil-piż, ipertrofija tal-muskoli lixxi tal-konnessjoni bronkoalveolari), u l-qalb (effett kronotropiku negattiv, żieda fil-pressjoni tad-demm, tibdiliet perivaskulari u diġenerazzjoni mijokardijaka) f’bosta speċi; il-vini tad-demm (vaskulopatija) fil-firien biss b'dożi ta’ 0.15 mg/kg u aktar waqt studju ta’ sentejn, li jirrappreżenta madwar 4 darbiet il-marġini msejsa fuq l-espożizzjoni sistemika (AUC) fil-bniedem b’doża ta’ 0.5 mg kuljum.

Ma dehrx li kien hemm evidenza ta’ karċinoġeniċità matul bijoanaliżi ta’ sentejn fil-firien mogħtija dożi mill-ħalq ta’ fingolimod sal-ogħla doża ttollerata ta’ 2.5 mg/kg, li tirrappreżenta marġni ta’ madwar 50 darba msejsa fuq l-espożizzjoni sistemika (AUC) fil-bniedem b’doża ta’ 0.5 mg. Madanakollu, matul studju fuq il-ġrieden li dam sentejn, dehret żieda fl-inċidenza ta' tumuri malinni tal-limfoma b'dożi ta' 0.25 mg/kg u aktar, li tirrappreżenta marġni ta' madwar 6 darbiet aktar imsejsa fuq l-espożizzjoni sistemika (AUC) fil-bniedem b’doża ta’ 0.5 mg.

Fingolimod la kien mutaġeniku u lanqas klastoġeniku waqt l-istudji fuq l-annimali.

Fingolimod ma kellu l-ebda effett fuq l-ammont/il-motilità tal-isperma jew fuq il-fertilità fil-firien irġiel u nisa sa l-ogħla doża ttestjata (10 mg/kg), li tirrappreżenta marġni ta' madwar 150 darba aktar imsejsa fuq l-espożizzjoni sistemika (AUC) fil-bniedem b’doża ta’ 0.5 mg.

Fingolimod kien teratoġeniku fil-firien meta mogħtija dożi ta’ 0.1 mg/kg jew aktar. L-espożizzjoni għall-mediċina fil-firien mogħtija din id-doża kienet l-istess għal dik fil-pazjenti mogħtija d-doża terapewtika (0.5 mg). L-aktar malformazzjonijiet vixxerali komuni fil-fetu kienu jinkludu truncus arteriosus persistenti u difett fis-septum ventrikulari. Il-potenzjal teratoġeniku fil-fniek ma setax ikun evalwat b'mod sħiħ, madanakollu dehret żieda fil-mortalità embrijufetali b'dożi ta' 1.5 mg/kg jew aktar, u deher tnaqqis fil-feti vijabbli kif ukoll dewmien fit-tkabbir tal-fetu meta mogħtija doża ta’ 5 mg/kg. L-espożizzjoni għall-mediċina fil-fniek mogħtija dawn id-dożi kienet l-istess għal dik fil-pazjenti.

Fil-firien, is-sopravivenza tal-frieħ tal-ġenerazzjoni F1 niżlet fl-ewwel żmien wara t-twelid wara li ngħataw dożi li ma kkawżawx tossiċità fl-omm. Madanakollu, il-piż, l-iżvilupp, l-imġiba, u l-fertilità ta' F1 ma kenux affettwati mill-kura b’fingolimod.

Fingolimod għadda mal-ħalib tal-omm f’annimali kkurati huma u jreddgħu b’konċentrazzjonijiet ta' bejn darbtejn u tliet darbiet ogħla minn dawk misjuba fil-plażma materna. Fingolimod u l-metaboliti tiegħu għaddew mill-barriera plaċentali ta' fniek tqal.

Studji fuq annimali żgħar fl-età

Riżultati minn żewġ studji dwar l-effett tossiku fuq firien żgħar fl-età wrew effetti ħfief fuq ir-rispons newroattitudinali, dewmien tal-maturazzjoni sesswali u tnaqqis fir-rispons immuni għal stimulazzjonijiet imtennija b’keyhole limpet haemocyanin (KLH), li ma kenux meqjusa avversi. Kollox ma’ kollox, l-effetti minħabba t-trattament ħlief għat-tibdiliet fid-densità tal-minerali fl-għadam u d-diffikultà newroattitudinali (tnaqqis fir-rispons minn ħasda udittiva) osservati b’dożi ta’ 1.5 mg/kg jew aktar f’annimali ta’ età żgħira u n-nuqqas ta’ ipertrofija muskulari lixxa fil-pulmun ta’ firien ta’ età żgħira.


6.	TAGĦRIF FARMAĊEWTIKU

6.1	Lista ta’ eċċipjenti

Gilenya 0.25 mg kapsuli iebsa

Il-mili tal-kapsula
Mannitol
Idroksipropilċellulosa
Idroksipropilbetadeks
Sterat tal-manjeżju

Il-qafas tal-kapsula
Ġelatina
Dijossidu tat-titanju (E171)
Ossidu tal-ħadid isfar (E172)

Il-linka għall-istampar
Shellac (E904)
Ossidu tal-ħadid iswed (E172)
Glikol tal-propilen(E1520)
Soluzzjoni tal-ammonja, ikkonċentrata (E527)

Gilenya 0.5 mg kapusli iebsa

Il-mili tal-kapsula
Mannitol
Sterat tal-manjeżju

Il-qafas tal-kapsula
Ġelatina
Dijossidu tat-titanju (E171)
Ossidu tal-ħadid isfar (E172)

Il-linka għall-istampar
Xelakk (E904)
Ethanol, anhydrous
Alkoħol isopropil
Alkoħol butil
Glikol tal-propilen(E1520)
Ilma ppurifikat
Soluzzjoni tal-ammonja, ikkonċentrata (E527)
Idrossidu tal-potassju
Ossidu tal-ħadid iswed (E172)
Ossidu tal-ħadid isfar (E172)
Dijossidu tat-titanju (E171)
Dimetikonu

6.2	Inkompatibbiltajiet

Mhux applikabbli.

6.3	Żmien kemm idum tajjeb il-prodott mediċinali

Gilenya 0.25 mg kapsuli iebsa

Sentejn

Gilenya 0.5 mg kapsuli iebsa

Sentejn

6.4	Prekawzjonijiet speċjali għall-ħażna

Taħżinx f’temperatura ’l fuq minn 25°C.
Aħżen fil-pakkett oriġinali sabiex tilqa’ mill-umdità.

6.5	In-natura tal-kontenitur u ta’ dak li hemm ġo fih

Gilenya 0.25 mg kapsuli iebsa

PVC/PVDC/pakketti b’folji tal-aluminju b’7 jew 28 kapsula iebsa.
PVC/PVDC/pakketti b'folji pperforati tal-aluminju li fihom 7x 1 kapsuli iebsin.

Gilenya 0.5 mg kapsuli iebsa

PVC/PVDC/pakketti b’folji tal-aluminju b’7, 28 jew 98 kapsula iebsa.
PVC/PVDC/pakketti b’folji tal-aluminju b’7 jew 28 kapsula iebsa ppreżentati f’pokits jew pakketti b’ħafna li fihom 84 (3 pakketti bi 28) kapsula iebsa ppreżentati f’pokits.
PVC/PVDC/pakketti b'folji pperforati tal-aluminju li fihom 7x 1 kapsuli iebsin ta’ doża waħda.

Jista’ jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali għar-rimi

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

Gilenya 0.25 mg kapsuli iebsa

EU/1/11/677/007‑009

Gilenya 0.5 mg kapsuli iebsa

EU/1/11/677/001‑006
EU/1/11/677/010


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 17 Marzu 2011
Data tal-aħħar tiġdid: 16 Novembru 2020


10.	DATA TA’ REVIŻJONI TAT-TEST


[bookmark: _Hlt145757343][bookmark: _Hlt145757344][bookmark: _Hlt145757384]Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini https://www.ema.europa.eu


























ANNESS II

A.	MANIFATTURI RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI


A.	MANIFATTURI RESPONSABBLI GĦALL-ĦRUĠ TAL-LOTT

Isem u indirizz tal-manifatturi responsabbli għall-ħruġ tal-lott
[bookmark: _Hlk104979427]
[bookmark: _Hlk104978986]Gilenya 0.25 mg kapsuli iebsa
Lek Pharmaceuticals d.d.
Verovskova Ulica 57
Ljubljana, 1526
Slovenja

Novartis Pharmaceutical Manufacturing LLC
Verovskova Ulica 57
Ljubljana, 1000
Slovenja

[bookmark: _Hlk172708909]Novartis Pharma GmbH
Sophie-Germain-Strasse 10
90443 Nuremberg
Il-Ġermanja

Gilenya 0.5 mg kapsuli iebsa
Novartis Farmacéutica, S.A.
Gran Via de les Corts Catalanes, 764
08013 Barcelona
Spanja

Lek Pharmaceuticals d.d.
Verovskova Ulica 57
Ljubljana, 1526
Slovenja

Novartis Pharmaceutical Manufacturing LLC
Verovskova Ulica 57
Ljubljana, 1000
Slovenja

Novartis Pharma GmbH
Sophie-Germain-Strasse 10
90443 Nuremberg
Il-Ġermanja

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingħata b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

1. Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

· Miżuri addizzjonali għall-minimizzazzjoni tar-riskji

Qabel ma’ GILENYA jitpoġġa fis-suq għall-ewwel darba f’kull Stat Membru, id-Detentur tal-Awtorizzazzjoni għat-Tqegħid fis-Suq (MAH) għandu jaqbel dwar il-kontenut u l-format tal-programm edukattiv, li jinkludi l-mezzi ta’ komunikazzjoni, il-modalitajiet ta’ tqassim, u kwalunkwe aspett ieħor tal-programm, mal-Awtorità Nazzjonali Kompetenti (NCA).

L-MAH għandu jiżgura li f’kull Stat Membru (MS) fejn GILENYA titpoġġa fis-suq, it-tobba kollha li beħsiebhom jiktbu riċetta għal GILENYA jingħatalhom Pakkett ta’ Informazzjoni għat-Tobba mġedded, li jinkludi:

1. Sommarju tal-Karatteristiċi tal-Prodott (SmPC);
2. Ċekjatura għall-pazjenti adulti u pedjatriċi, li t-tabib irid jikkunsidra qabel jikteb riċetta għal GILENYA;
3. Il-gwida għall-Pazjent / Ġenitur / Kuratur, li trid tingħata lill-pazjenti kollha, lill-ġenituri tagħhom (jew rappreżentanti legali), u lill-kuraturi sabiex tingħatalhom;
4. Il-kartuna li tfakkar lill-pazjenti speċifikament dwar it-tqala, li trid tingħata lill-pazjenti kollha, lill-ġenituri tagħhom (jew rappreżentanti legali), u lill-kuraturi, skont kif japplika.

Lista ta’ kontroll għat-tabib

Il-lista ta’ kontroll għat-tabib għandu jkollha dawn il-messaġġi prinċipali li ġejjin:

	Suġġetti dwar is-sigurtà
	Messaġġi ewlenin tas-sigurtà

	Bradiarritmja (inklużi difetti fil-konduzzjoni u bradikardija kkumplikata minn pressjoni baxxa) li sseħħ wara l-ewwel doża
	· Tibdiex GILENYA f’pazjenti b’kundizzjoni kardijaka jew li qed jieħdu prodotti mediċinali li għalihom GILENYA huwa kontraindikat.
· Qabel ma tibda GILENYA f’pazjenti b’kundizzjonijiet mediċi sottostanti jew li fl-istess ħin qed jieħdu prodotti mediċinali li għandhom riskju akbar ta’ disturb serju tar-ritmu tal-qalb jew bradikardija, kun żgur li l-benefiċċji mistennija jgħelbu r-riskji potenzjali u fittex parir mingħand kardjologu dwar monitoraġġ xieraq (mill-inqas monitoraġġ estiż matul il-lejl għall-bidu tat-trattament) u/jew aġġustament tal-prodott mediċinali konkomitanti.
· Issorvelja l-pazjenti kollha għal sinjali u sintomi ta’ bradikardija għal perjodu ta’ mill-inqas 6 sigħat wara l-ewwel doża ta’ GILENYA, inkluż bit-twettiq ta’ elettrokardjogramma (ECG) u kejl tal-pressjoni tad-demm qabel u 6 sigħat wara l-ewwel doża.
· Jekk iseħħu sinjali u sintomi ta’ bradiarritmja wara d-doża, estendi l-monitoraġġ tal-ewwel doża skont il-linji gwida sakemm tissolva; iffamiljarizza ruħek mal-kriterji (jiġifieri l-ħtieġa għal intervent farmakoloġiku, il-limiti tar-rata tal-qalb speċifiċi għall-età, sejbiet ġodda tal-ECG) li jkunu jiġġustifikaw monitoraġġ matul il-lejl.
· Segwi r-rakkomandazzjonijiet tal-monitoraġġ tal-ewwel doża wara l-interruzzjoni tat-trattament jew żieda fid-doża ta’ kuljum.

	Żiediet fit-transaminasi tal-fwied
	· Tibdiex GILENYA f’pazjenti b’indeboliment sever tal-fwied (Klassi C ta’ Child-Pugh)
· Il-livelli ta’ transaminasi u bilirubina għandhom jinkisbu qabel il-bidu ta’ GILENYA, jiġu mmonitorjati kull 3 xhur għall-ewwel sena ta’ terapija, u perjodikament wara, sa xahrejn wara t-twaqqif ta’ GILENYA.
· Għal żidiet asintomatiċi fit-testijiet tal-funzjoni tal-fwied (LFTs), wettaq LFTs aktar spiss jekk iż-żidiet fit-transaminasi huma akbar minn 3 darbiet għal inqas minn 5 darbiet il-limitu massimu tan-normal (ULN) mingħajr żieda fil-bilirubina fis-serum. Waqqaf GILENYA għal żieda fit-transaminasi ta’ mill-inqas 5 darbiet l-ULN jew ta’ mill-inqas 3 darbiet il-ULN assoċjata ma’ kwalunkwe żieda fil-bilirubina fis-serum. Ibda GILENYA mill-ġdid biss wara konsiderazzjoni bir-reqqa tal-benefiċċju u r-riskji.
· Għal pazjenti b’sintomi kliniċi ta’ disfunzjoni tal-fwied, evalwa minnufih u waqqaf GILENYA jekk tkun ikkonfermata ħsara sinifikanti fil-fwied. Jekk il-livelli tas-serum jerġgħu lura għan-normal (inkluż jekk tiġi skoperta kawża alternattiva tad-disfunzjoni tal-fwied), GILENYA jista’ jerġa’ jinbeda abbażi ta’ valutazzjoni bir-reqqa tal-benefiċċju u r-riskji għall-pazjent.

	Ediema makulari
	· Ikseb evalwazzjoni oftalmoloġika qabel tibda GILENYA f’pazjenti bid-dijabete jew storja ta’ uveitis.
· Ikseb valutazzjoni oftalmoloġika fil-pazjenti kollha 3 sa 4 xhur wara li tibda GILENYA.
· Huwa rakkomandat li GILENYA jitwaqqaf f’pazjenti li jiżviluppaw edimadeġenerazzjoni makulari. Ibda GILENYA mill-ġdid biss wara konsiderazzjoni bir-reqqa tal-benefiċċju u r-riskji.

	Infezzjonijiet opportunistiċi inkluż virus tal-variċella zoster (VZV), infezzjonijiet virali tal-herpes minbarra VZV, infezzjonijiet fungali
	· Tibdix GILENYA f’pazjenti b’sindrome ta’ immunodefiċjenza, riskju akbar għal infezzjonijiet opportunistiċi inklużi pazjenti immunokompromessi jew infezzjonijiet kroniċi attivi jew attivi severi (jiġifieri epatite jew tuberkulożi).
· GILENYA jista’ jinbeda f’pazjenti li kellhom infezzjoni attiva severa li ssolviet.
· Terapiji antineoplastiċi, immunomodulatorji jew immunosoppressivi m’għandhomx jiġu koamministrati minħabba r-riskju ta’ effetti addittivi fuq is-sistema immunitarja. Ikkunsidra bir-reqqa kwalunkwe deċiżjoni dwar l-użu fit-tul u konkomitanti ta’ kortikosterojdi.
· Immonitorja l-għadd tal-limfoċiti tad-demm periferali qabel u waqt it-trattament b’GILENYA. Interrompi t-trattament għal għadd ta’ limfoċiti ta’ <0.2x109/l sakemm ikun hemm irkupru.
· Għid lill-pazjenti biex jirrappurtaw sinjali u sintomi ta’ infezzjonijiet waqt, u sa xahrejn wara, it-trattament b’GILENYA.
· Għal infezzjonijiet potenzjalment serji, evalwa l-pazjent fil-pront u kkunsidra referenza għal mard infettiv. Ikkunsidra li tissospendi GILENYA u l-benefiċċju u r-riskji ta’ kwalunkwe bidu mill-ġdid sussegwenti.
· Kun konxju li każijiet serji, ta’ theddida għall-ħajja u xi drabi fatali ta’ infezzjonijiet opportunistiċi tas-sistema nervuża ċentrali (CNS) seħħew waqt trattament b’GILENYA, inkluża infezzjoni virali tal-herpes (enċefalite, meninġite u meningoenċefalite; osservati fi kwalunkwe ħin) u meninġite kriptokokkali (osservata wara bejn wieħed u ieħor 2-3 snin).
· GILENYA għandu jitwaqqaf f’pazjenti b’infezzjonijiet tal-herpes tas-CNS. GILENYA għandu jiġi sospiż f’pazjenti b’meninġite kriptokokkali b’konsiderazzjoni bir-reqqa ma’ speċjalista qabel ma jerġa’ jibda.
· Għarraf lill-pazjenti li waqt it-trattament b’GILENYA, m’għandhomx jirċievu vaċċini ħajjin attenwati u li vaċċini oħra jistgħu jkunu inqas effettivi.
· Qabel il-bidu ta’ GILENYA, iċċekkja l-istat tal-variċella u rrakkomanda kors sħiħ ta’ tilqim għal VZV f’pazjenti negattivi għall-antikorpi. Ippostponi l-bidu tat-trattament għal xahar biex tippermetti l-effett sħiħ tat-tilqim.
· Irrakkomanda tilqim kontra l-virus tal-papilloma uman (HPV) qabel il-bidu tat-trattament.

	Lewkoenċefalopatija multifokali progressiva (PML)
	· Tittrattax b’GILENYA f’pazjenti b’PML suspettata jew ikkonfermata.
· Kun konxju li PML kienet osservata b’mod predominanti wara sentejn jew aktar ta’ trattament b’fingolimod.
· Żgura li l-pazjenti jkollhom immaġini tar-reżonanza manjetika (MRI) fil-linja bażi normalment fi żmien 3 xhur qabel ma jibdew GILENYA. MRIs annwali jistgħu jiġu kkunsidrati speċjalment f’pazjenti b’ħafna fatturi ta’ riskju ġeneralment assoċjati ma’ PML. Jekk ikun hemm suspett ta’ PML, agħmel MRI dijanjostiku immedjatament u ssospendi GILENYA sakemm tkun ġiet eskluża PML. Jekk PML tiġi kkonfermata, it-trattament b’GILENYA għandu jitwaqqaf b’mod permanenti.
· Is-sindrome infjammatorju ta rikostituzzjoni immuni (IRIS) ġie rrappurtat f’pazjenti ttrattati b’modulaturi tar-riċetturi ta’ S1P, inkluż fingolimod, li żviluppaw PML u sussegwentement waqqfu t-trattament. Iż-żmien għall-bidu ta’ IRIS f’pazjenti b’PML kien ġeneralment minn ġimgħat sa xhur wara t-twaqqif tal-modulatur tar-riċetturi ta’ S1P. Għandu jsir monitoraġġ għall-iżvilupp ta’ IRIS u għandu jingħata trattament xieraq għall-infjammazzjoni assoċjata.

	Tossiċità tas-sistema riproduttiva
	· GILENYA huwa teratoġeniku u kontraindikat f’nisa li jista’ jkollhom it-tfal li ma jużawx kontraċezzjoni effettiva jew li huma tqal.
· Nisa li jista’ jkollhom it-tfal għandhom jużaw kontraċezzjoni effettiva waqt it-trattament u għal xahrejn wara t-twaqqif tat-trattament.
· Qabel ma jinbeda t-trattament u regolarment wara, agħti pariri lin-nisa li jista’ jkollhom it-tfal, inklużi nisa adolexxenti, il-ġenituri jew ir-rappreżentanti legali tagħhom, dwar ir-riskji għall-fetu u biex jużaw kontraċezzjoni effettiva waqt it-trattament u għal xahrejn wara li jitwaqqaf.
· Ikkonferma test tat-tqala negattiv qabel ma tibda t-trattament u rrepeti f’intervalli xierqa.
· Waqqaf GILENYA jekk mara toħroġ tqila u kkunsidra l-possibbiltà ta’ ritorn ta’ attività tal-marda.
· Għid lill-pazjenta biex twaqqaf GILENYA xahrejn qabel ma tipprova toħroġ tqila.

	Kanċer tal-ġilda (karċinoma taċ-ċelluli bażali, sarkoma ta’ Kaposi, melanoma malinna, karċinoma taċ-ċelluli ta’ Merkel, karċinoma taċ-ċelluli skwamużi)
	· Agħmel eżami tal-ġilda qabel il-bidu tat-trattament u kull 6 sa 12-il xahar.
· Irreferi lill-pazjenti għand dermatologu jekk jinstabu feriti suspettużi.
· Għandu jkun hemm kawtela kontra esponiment għad-dawl tax-xemx mingħajr protezzjoni.
· Għid lill-pazjent biex jevita fototerapija konkomitanti b’radjazzjoni UV-B jew fotokimoterapija PUVA.

	Użu f’pazjenti pedjatriċi, inkluż l-impatt fuq it-tkabbir u l-iżvilupp
	· It-twissijiet u l-prekawzjonijiet kollha u l-monitoraġġ fl-adulti japplikaw ukoll għal pazjenti pedjatriċi.
· Ivvaluta l-istadju Tanner, it-tul, u l-piż skont l-istandard tal-kura.
· Żgura li l-istatus tat-tilqim ikun aġġornat qabel ma jinbeda GILENYA.
· Issorvelja għal sinjali u sintomi ta’ dipressjoni u ansjetà.



Gwida għall-Pazjent / Ġenitur / Kuratur

Il-gwida għal pazjent/ġenitur/kuratur għandu jkollha dawn il-messaġġi prinċipali li ġejjin:

	Suġġetti dwar is-sigurtà
	Messaġġi ewlenin tas-sigurtà

	Bradiarritmja (inklużi difetti fil-konduzzjoni u bradikardija kkumplikata minn pressjoni baxxa) li sseħħ wara l-ewwel doża
	· Għarraf lit-tabib tiegħek jekk għandek kundizzjonijiet kardijaċi sottostanti jew qed tieħu mediċini magħrufa li jnaqqsu r-rata tal-qalb tiegħek.
· It-tabib tiegħek ser jagħmel ECG u jkejjel il-pressjoni tad-demm qabel l-ewwel doża ta’ GILENYA.
· It-tabib tiegħek ser jimmonitorja r-rata tal-qalb tiegħek wara l-ewwel doża. Jista’ jkun meħtieġ monitoraġġ fit-tul u matul il-lejl. Jista’ jkun meħtieġ monitoraġġ ta’ segwitu meta jerġa’ jinbeda t-trattament.
· Għarraf lit-tabib tiegħek minnufih dwar sintomi li jindikaw rata baxxa tal-qalb (bħal sturdament, mejt, dardir jew palpitazzjonijiet), li jiżviluppaw wara l-ewwel doża ta’ GILENYA.
· Ikkuntattja lit-tabib tiegħek f’każ ta’ dożi maqbuża peress li l-monitoraġġ tal-ewwel doża jista’ jkun jeħtieġ li jiġi ripetut.

	Żiediet fit-transaminasi tal-fwied
	· Għarraf lit-tabib tiegħek jekk għandek problemi fil-fwied.
· It-tabib tiegħek se jwettaq testijiet tal-funzjoni tal-fwied qabel ma tibda t-trattament, f’intervalli speċifikati waqt it-trattament u għal sa xahrejn wara li jitwaqqaf.
· Għarraf lit-tabib tiegħek jekk tinnota xi sinjali ta’ ħsara fil-fwied (bħal sfurija tal-ġilda jew l-abjad ta’ għajnejk, awrina skura mhux normali, uġigħ fin-naħa tal-lemin taż-żona tal-istonku, dardir u rimettar mingħajr spjegazzjoni).

	Ediema makulari
	· It-tabib tiegħek jista’ jirranġa eżaminazzjoni tal-għajnejn qabel ma tibda GILENYA u kif meħtieġ waqt it-trattament. Eżaminazzjoni ta’ segwitu tal-għajnejn tista’ ssir 3-4 xhur wara li jinbeda GILENYA.
· Għarraf lit-tabib tiegħek minnufih dwar kwalunkwe sintomi ta’ bidliet fil-vista waqt it-trattament u għal sa xahrejn wara t-tmiem tat-trattament b’GILENYA.

	Infezzjonijiet opportunistiċi inkluż virus tal-variċella zoster (VZV), infezzjonijiet virali tal-herpes minbarra VZV, infezzjonijiet fungali
	· It-tabib tiegħek ser jimmonitorja l-għadd tal-limfoċiti tad-demm qabel u waqt it-trattament b’GILENYA. It-trattament b’GILENYA jista’ jiġi interrott jekk l-għadd ta’ limfoċiti fid-demm ikun baxx wisq.
· Għarraf lit-tabib tiegħek minnufih dwar sinjali u sintomi ta’ infezzjoni, matul u sa xahrejn wara t-trattament b’GILENYA (bħal deni, sintomi bħal tal-influwenza, uġigħ ta’ ras akkumpanjat minn ebusija fl-għonq, sensittività għad-dawl, dardir, ħruq ta’ Sant Antnin u/jew konfużjoni jew aċċessjonijiet). [dawn jistgħu jkunu sintomi ta’ meninġite u/jew enċefalite]).

	Lewkoenċefalopatija multifokali progressiva (PML)
	· PML hija disturb rari tal-moħħ ikkawżat minn infezzjoni li tista’ twassal għal diżabilità severa jew mewt.
· It-tabib tiegħek ser jirranġa skans ta’ immaġini ta’ reżonanza manjetika (MRI) qabel tibda t-trattament u waqt it-trattament biex jimmonitorja r-riskju ta’ PML.
· Għarraf lit-tabib tiegħek minnufih jekk temmen li l-MS tiegħek qed tmur għall-agħar jew jekk tinnota xi sintomi ġodda matul it-trattament b’GILENYA u wara, pereżempju bidliet fil-burdata jew fl-imġieba, dgħufija ġdida jew li tmur għall-agħar fuq naħa waħda tal-ġisem, bidliet fil-vista, konfużjoni, telf tal-memorja jew diskors u diffikultajiet biex tikkomunika. Dawn jistgħu jkunu sintomi ta’ PML jew ta’ reazzjoni infjammatorja (magħrufa bħala sindrome sindrome infjammatorja ta’ rikostituzzjoni immuni jew IRIS) li jistgħu jseħħu f’pazjenti bi PML hekk kif GILENYA jitneħħa minn ġisimhom wara li jieqfu joħduh.
· Tkellem mas-sieħeb/sieħba tiegħek jew dawk li jieħdu ħsiebek u informahom dwar it-trattament tiegħek. Jistgħu jinqalgħu sintomi li forsi ma ssirx konxju minnhom waħdek.

	Kanċer tal-ġilda (karċinoma taċ-ċelluli bażali, sarkoma ta’ Kaposi, melanoma malinna, karċinoma taċ-ċelluli ta’ Merkel, karċinoma taċ-ċelluli skwamużi)
	· Għarraf minnufih lit-tabib tiegħek jekk jiġu nnutati xi għoqiedi fil-ġilda (eż. għoqiedi jleqqu qieshom perli), rqajja’ jew feriti miftuħa li ma jfiqux fi żmien ġimgħat. Kien hemm rapporti ta’ kanċers tal-ġilda f’pazjenti bi sklerożi multipla ttrattati b’GILENYA. Is-sintomi ta’ kanċer tal-ġilda jistgħu jinkludu tkabbir anormali jew bidliet fit-tessut tal-ġilda (eż. għazz mhux tas-soltu) b’bidla fil-kulur, forma jew daqs maż-żmien.

	Tossiċità għas-sistema riproduttiva
	· GILENYA m’għandux jintuża f’nisa li jistgħu joħorġu tqal u li mhumiex qed jużaw kontraċezzjoni effettiva jew li huma tqal.
· Jekk inti mara li jista’ jkollha t-tfal, trid tuża kontraċezzjoni effettiva waqt it-trattament u għal xahrejn wara t-twaqqif tat-trattament.
· Irrapporta minnufih lit-tabib tiegħek kwalunkwe tqala (intenzjonata jew mhux intenzjonata) waqt it-trattament u sa xahrejn wara t-twaqqif tat-trattament b’GILENYA.

	Speċifikament għal pazjenti pedjatriċi
	It-twissijiet u l-prekawzjonijiet kollha u l-monitoraġġ fl-adulti japplikaw ukoll għal pazjenti pedjatriċi. Barra minn hekk:
· It-tabib tiegħek se jevalwa t-tul, il-piż, u l-istatus tal-pubertà skont l-istandard ta’ kura.
· It-tabib tiegħek se jiżgura li l-istatus tat-tilqim tiegħek ikun aġġornat qabel ma tibda t-trattament b’GILENYA.
· Immonitorja għal sinjali u sintomi ta’ dipressjoni u ansjetà.



Il-kartuna li tfakkar lill-pazjenti speċifikament dwar it-tqala

Il-kartuna li tfakkar lill-pazjenti speċifikament dwar it-tqala għandha tinkludi l-messaġġi ewlenin li ġejjin:

	· JEKK UŻAT MATUL IT-TQALA, GILENYA JISTA’ JAGĦMEL ĦSARA LIT-TARBIJA FIL-ĠUF TIEGĦEK. GILENYA huwa kontraindikat waqt it-tqala u f’nisa li jista’ jkollhom it-tfal li ma jużawx kontraċezzjoni effettiva. Huwa importanti li tuża kontraċezzjoni effettiva waqt li tkun qed tieħu GILENYA u għal xahrejn wara li tieqaf tieħdu biex tevita li toħroġ tqila. It-tabib tiegħek ser jagħtik pariri dwar kontraċezzjoni effettiva.
· It-tabib tiegħek ser jagħtik pariri qabel il-bidu tat-trattament u regolarment wara dwar ir-riskju li GILENYA jagħmel ħsara lit-tarbija fil-ġuf u l-azzjonijiet meħtieġa biex jitnaqqas dan ir-riskju.
· Għandu jsir test tat-tqala u r-riżultati negattivi għandhom jiġu vverifikati mit-tabib tiegħek qabel tibda t-trattament. Test tat-tqala għandu jiġi ripetut f’intervalli xierqa.
· In-nisa M’GĦANDHOMX joħorġu tqal waqt it-trattament. Jekk toħroġ tqila jew tixtieq toħroġ tqila, GILENYA għandu jitwaqqaf.
· Għarraf lit-tabib tiegħek minnufih jekk taħseb li inti tqila. It-tabib tiegħek ser jipprovdi pariri f’każ ta’ tqala u evalwazzjoni tal-eżitu ta’ kwalunkwe tqala.
· Għarraf lit-tabib tiegħek minnufih jekk ikun hemm aggravar tal-isklerożi multipla wara li twaqqaf it-trattament b’GILENYA.




























ANNESS III

TIKKETTAR U FULJETT TA’ TAGĦRIF

























A. TIKKETTAR



TAGĦRIF LI GĦANDU JIDHER FUQ IL-PAKKETT TA’ BARRA

IL-KARTUNA TAL-PAKKETT B’WIEĦED


1.	ISEM TAL-PRODOTT MEDIĊINALI

GILENYA 0.25 mg kapsuli iebsa
fingolimod


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 0.25 mg fingolimod (bħala hydrochloride).


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

7 kapsuli iebsin
28 kapsula iebsa


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali
Ibla’ kull kapsula sħiħa


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Taħżinx f’temperatura ’l fuq minn 25°C.
Aħżen fil-pakkett oriġinali sabiex tilqa’ mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

	EU/1/11/677/008
	28 kapsula

	EU/1/11/677/009
	7 kapsuli




13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

GILENYA 0.25 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN




TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI TAL-PAKKETT B’WIEĦED


1.	ISEM IL-PRODOTT MEDIĊINALI

GILENYA 0.25 mg kapsuli iebsa
fingolimod


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited


3.	DATA TA’ SKADENZA

EXP


4.	NUMRU TAL-LOTT

Lot


5.	OĦRAJN

It-Tnejn
It-Tlieta
L-Erbgħa
Il-Ħamis
Il-Ġimgħa
Is-Sibt
Il-Ħadd




TAGĦRIF LI GĦANDU JIDHER FUQ IL-PAKKETT TA’ BARRA

IL-KARTUNA TAL-PAKKETT B’WIEĦED LI FIHA FOLJI B’DOŻI SINGOLI


1.	ISEM TAL-PRODOTT MEDIĊINALI

GILENYA 0.25 mg kapsuli iebsa
fingolimod


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 0.25 mg fingolimod (bħala hydrochloride).


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

7 x 1 kapsuli iebsin


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali
Ibla’ kull kapsula sħiħa


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Taħżinx f’temperatura ’l fuq minn 25°C.
Aħżen fil-pakkett oriġinali sabiex tilqa’ mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

	EU/1/11/677/007
	7 x 1 kapsula iebsin




13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

GILENYA 0.25 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN




TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI B’DOŻI SINGOLI


1.	ISEM IL-PRODOTT MEDIĊINALI

GILENYA 0.25 mg kapsuli iebsa
fingolimod


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited


3.	DATA TA’ SKADENZA

EXP


4.	NUMRU TAL-LOTT

Lot


5.	OĦRAJN




TAGĦRIF LI GĦANDU JIDHER FUQ IL-PAKKETT TA’ BARRA

IL-KARTUNA TAL-PAKKETT B’WIEĦED


1.	ISEM TAL-PRODOTT MEDIĊINALI

GILENYA 0.5 mg kapsuli iebsa
fingolimod


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 0.5 mg fingolimod (bħala hydrochloride).


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

7 kapsuli iebsin
28 kapsula iebsa
98 kapsula iebsa


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali
Ibla’ kull kapsula sħiħa


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA 

JIS


9.	KONDIZZJONIJIET SPEĊJALI TA’ KIF JINĦAŻEN

Taħżinx f’temperatura ’l fuq minn 25°C.
Aħżen fil-pakkett oriġinali sabiex tilqa’ mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

	EU/1/11/677/005
	28 kapsula

	EU/1/11/677/006
	98 kapsula

	EU/1/11/677/010
	7 kapsuli




13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

GILENYA 0.5 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN





TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI TAL-PAKKETT B’WIEĦED


1.	ISEM IL-PRODOTT MEDIĊINALI

GILENYA 0.5 mg kapsuli iebsa
Fingolimod


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited


3.	DATA TA’ SKADENZA

EXP


4.	NUMRU TAL-LOTT

Lot


5.	OĦRAJN

It-Tnejn
It-Tlieta
L-Erbgħa
Il-Ħamis
Il-Ġimgħa
Is-Sibt
Il-Ħadd




TAGĦRIF LI GĦANDU JIDHER FUQ IL-PAKKETT TA’ BARRA

IL-KARTUNA TAL-PAKKETT B’WIEĦED – POKIT


1.	ISEM TAL-PRODOTT MEDIĊINALI

GILENYA 0.5 mg kapsuli iebsa
fingolimod


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 0.5 mg fingolimod (bħala hydrochloride).


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

7 kapsuli iebsin
28 kapsula iebsa


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali
Ibla’ kull kapsula sħiħa

Biex tiftaħ: Waqt li tagħfas b’saħħtek din in-naħa (1), iġbed in-naħa l-oħra (2).

Ġimgħa
It-Tnejn
It-Tlieta
L-Erbgħa
Il-Ħamis
Il-Ġimgħa
Is-Sibt
Il-Ħadd


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Taħżinx f’temperatura ’l fuq minn 25°C.
Aħżen fil-pakkett oriġinali sabiex tilqa’ mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

	EU/1/11/677/002
	7 kapsuli

	EU/1/11/677/003
	28 kapsula




13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

GILENYA 0.5 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN




TAGĦRIF LI GĦANDU JIDHER FUQ IL-PAKKETT TA’ BARRA

IL-KARTUNA TA’ BARRA TAL-PAKKETTI B’ĦAFNA BIL-POKITS (BIL-KAXXA BLU)


1.	ISEM TAL-PRODOTT MEDIĊINALI

GILENYA 0.5 mg kapsuli iebsa
fingolimod


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 0.5 mg fingolimod (bħala hydrochloride).


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

Pakkett b’ħafna: 84 (3 pakketti ta’ 28) kapsula iebsa.


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali
Ibla’ kull kapsula sħiħa


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Taħżinx f’temperatura ’l fuq minn 25°C.
Aħżen fil-pakkett oriġinali sabiex tilqa’ mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda t


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

	EU/1/11/677/004
	84 kapsula (3 pakketti ta’ 28)




13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

GILENYA 0.5 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN




TAGĦRIF LI GĦANDU JIDHER FUQ IL-PAKKETT TA’ BARRA

IL-KARTUNA INTERMEDJA TAL-PAKKETTI B’ĦAFNA – POKIT (MINGĦAJR IL-KAXXA BLU)


1.	ISEM TAL-PRODOTT MEDIĊINALI

GILENYA 0.5 mg kapsuli iebsa
fingolimod


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 0.5 mg fingolimod (bħala hydrochloride).


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

28 kapsuli iebsa. Il-kontenut ta’ pakkett b'ħafna. M’għandux jinbiegħ għalih waħdu.


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali
Ibla’ kull kapsula sħiħa

Biex tiftaħ: Waqt li tagħfas b’saħħtek din in-naħa (1), iġbed in-naħa l-oħra (2).

Ġimgħa
It-Tnejn
It-Tlieta
L-Erbgħa
Il-Ħamis
Il-Ġimgħa
Is-Sibt
Il-Ħadd


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Taħżinx f’temperatura ’l fuq minn 25°C.
Aħżen fil-pakkett oriġinali sabiex tilqa’ mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

	EU/1/11/677/004
	84 kapsula (3 pakketti ta’ 28)




13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

GILENYA 0.5 mg


17.	IDENTIFIKATUR UNIKU – BARCODE 2D


18.	IDENTIFIKATUR UNIKU - DATA LI TINQARA MILL-BNIEDEM





TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI GĦAL ĠOL-POKITS


1.	ISEM IL-PRODOTT MEDIĊINALI

GILENYA 0.5 mg
fingolimod


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ


3.	DATA TA’ SKADENZA

EXP


4.	NUMRU TAL-LOTT

Lot


5.	OĦRAJN






TAGĦRIF LI GĦANDU JIDHER FUQ IL-PAKKETT TA’ BARRA

IL-KARTUNA TAL-PAKKETT B’WIEĦED LI FIHA FOLJI B’DOŻI SINGOLI


1.	ISEM TAL-PRODOTT MEDIĊINALI

GILENYA 0.5 mg kapsuli iebsa
fingolimod


2.	DIKJARAZZJONI TAS-SUSTANZA(I) ATTIVA(I)

Kull kapsula fiha 0.5 mg fingolimod (bħala hydrochloride).


3.	LISTA TA’ EĊĊIPJENTI


4.	GĦAMLA FARMAĊEWTIKA U KONTENUT

7 x 1 kapsuli iebsin


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu orali
Ibla’ kull kapsula sħiħa


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Taħżinx f’temperatura ’l fuq minn 25°C.
Aħżen fil-pakkett oriġinali sabiex tilqa’ mill-umdità.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited
Vista Building
Elm Park, Merrion Road
Dublin 4
L-Irlanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

	EU/1/11/677/001
	7 x 1 kapsuli iebsin




13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

GILENYA 0.5 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN




TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI B’DOŻI SINGOLI


1.	ISEM IL-PRODOTT MEDIĊINALI

GILENYA 0.5 mg kapsuli iebsa
Fingolimod


2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novartis Europharm Limited


3.	DATA TA’ SKADENZA

EXP


4.	NUMRU TAL-LOTT

Lot


5.	OĦRAJN


























B. FULJETT TA’ TAGĦRIF


Fuljett ta’ tagħrif: Informazzjoni għall-utent

Gilenya 0.25 mg kapsuli iebsa
Gilenya 0.5 mg kapsuli iebsa
Fingolimod

Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara anke jekk għandhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett:
1.	X’inhu Gilenya u għalxiex jintuża
2.	X’għandek tkun taf qabel ma tieħu Gilenya
3.	Kif għandek tieħu Gilenya
4.	Effetti sekondarji possibbli
5.	Kif taħżen Gilenya
6.	Kontenut tal-pakkett u informazzjoni oħra


1.	X’inhu Gilenya u għalxiex jintuża

X’inhu Gilenya
Gilenya fih is-sustanza attiva fingolimod.

Għalxiex jintuża Gilenya
Gilenya jintuża fl-adulti u fit-tfal u l-adolexxenti (minn 10 snin ’il fuq) biex jikkura l-isklerożi multipla li tirkadi u tbatti (MS), b’mod speċifiku f’:
· Pazjenti li ma rrispondewx minkejja kura b’kura għal MS.
jew
· Pazjenti li għandhom MS qawwija li qed tiżviluppa malajr.

Gilenya ma jikkurax l-MS, imma jgħin ħalli jonqos l-ammont ta’ rikaduti u jnaqqas l-avvanz ta’ disabilitajiet fiżiċi minħabba l-MS.

X’inhi l-isklerożi multipla
L-MS hija kundizzjoni fit-tul li taffettwa is-sistema nervuża ċentrali (SNĊ), magħmula mill-moħħ u s-sinsla. Fl-MS l-infjammazzjoni tkisser il-kisja protettiva (imsejħa myelin) ta’ madwar in-nervi fis-SNĊ u ma tħallix lin-nervi jaħdmu sew. Dan jissejjaħ dimajlinazzjoni.

L-MS li tirkadi u tbatti hija kkaratterizzata b’attakki ripetuti (rikaduti) ta’ sintomi relatati mas-sistema nervuża li jirriflettu infjammazzjoni fis-SNĊ. Is-sintomi jvarjaw minn pazjent għal ieħor imma normalment jinvolvu diffikultajiet fil-mixi, tnemnim, problemi fil-vista jew diffikultà biex iżżomm il-bilanċ. Is-sintomi f’każ ta’ rikaduta jaf jgħaddu għal kollox malli tgħaddi r-rikaduta, imma xi problemi jaf jibqgħu.

Kif jaħdem Gilenya
Gilenya jgħinek billi jipproteġik minn attakki fuq is-CNS mis-sistema immuni billi jnaqqas il-ħila ta’ wħud miċ-ċelloli l-bojod tad-demm (limfoċiti) li jiċċaqalqu b’mod ħieles fil-ġisem u billi jwaqqafhom milli jaslu fil-moħħ u fis-sinsla. Dan jillimita l-ħsara lin-nervi kkawżati mill-MS. Gilenya jnaqqas ukoll uħud mir-reazzjonijiet immuni ta’ ġismek.


2.	X'għandek tkun taf qabel ma tieħu Gilenya

Tiħux Gilenya
· jekk għandek sistema immuni li ddum ma tirreaġixxi (minħabba sindromu ta’ immunodefiċjenza, xi marda jew xi mediċini li jrażżnu s-sistema immuni).
· jekk it-tabib tiegħek jissuspetta li jista’ jkollok infezzjoni rari tal-moħħ imsejħa lewkoenċefalopatija multifokali progressiva (PML) jew tkun ikkonfermata PML.
· jekk għandek infezzjoni attiva gravi jew infezzjoni kronika attiva bħalma huma epatite jew tuberkulożi.
· jekk għandek kanċer attiv.
· jekk għandek problemi gravi fil-fwied.
· jekk, fl-aħħar 6 xhur, kellek attakk tal-qalb, anġina, puplesija jew twissija ta’ puplesija jew tipi oħrajn ta’ insuffiċjenza tal-qalb.
· jekk għandek ċerti tipi tar-rata tat-taħbit tal-qalb irregolari jew mhux normali (arritimija), inkluż pazjenti li l-elettrokardjogramm (ECG) tagħhom juri intervall tal-QT imtawwal qabel it-tnedija ta’ Gilenya.
· jekk qed tieħu jew ħadt dan l-aħħar mediċini minħabba taħbit irregolari tal-qalb bħalma huma quinidine, disopyramide, amiodarone jew sotalol.
· jekk inti tqila jew mara li tista’ toħroġ tqila u m’intix tuża kontraċezzjoni effettiva.
· jekk inti allerġiku għal fingolimod jew għal xi sustanza oħra ta’ din il-mediċina (imniżżla fis-sezzjoni 6).
Jekk dan jgħodd għalik jew m’intix ċert, kellem lit-tabib tiegħek qabel tieħu Gilenya.

Twissijiet u prekawzjonijiet
Kellem lit-tabib tiegħek qabel tieħu Gilenya:
· jekk għandek problemi serji biex tieħu n-nifs waqt li tkun rieqed (apnea qawwija tal-irqad).
· jekk qalulek li għandek elettrokardjogramma mhux normali.
· jekk qed tbati minn sintomi ta’ rata baxxa tat-taħbit tal-qalb (eż. sturdament, dardir, jew palpitazzjonijiet)
· jekk qed tieħu jew ħadt dan l-aħħar mediċini li jnaqqsu r-rata tat-taħibt tal-qalb tiegħek (bħal imblukkaturi beta, verapamil, diltiazem jew ivabradine, digoxin, aġenti antikolinesteratiċi jew pilocarpine).
· jekk għandek storja li tintilef minn sensik jew jagħtik ħass ħażin (sinkope) għal għarrieda.
· jekk qed tippjana li titlaqqam.
· jekk qatt ma kellek il-ġidri r-riħ.
· jekk għandek jew kellek problemi fil-vista jew sinjali oħrajn ta’ nefħa fiż-żona ċentrali tal-vista (makula) fuq wara tal-għajn (kundizzjoni magħrufa bħala edima makulari, ara hawn taħt), infjammazzjoni jew infezzjoni tal-għajn (uveitis), jew jekk għandek id-dijabete (li tista’ tikkawża problemi fl-għajnejn).
· jekk għandek problemi fil-fwied.
· jekk għandek pressjoni għolja li ma tistax tikkontrollaha bil-mediċini.
· jekk għandek problemi serji fil-pulmun jew sogħla tipika ta’ min ipejjep.
Jekk xi waħda minn dawn tgħodd għalik jew m’intix ċert, kellem lit-tabib tiegħek qabel ma tieħu Gilenya.

Rata baxxa tat-taħbit tal-qalb (bradikardija) u rata irregolari tat-taħbit tal-qalb
Fil-bidu tal-kura jew wara li tieħu l-ewwel doża ta’ 0.5 mg meta taqleb minn doża ta’ 0.25 mg kuljum, Gilenya jwassal biex titbaxxa r-rata tat-taħbit tal-qalb. Bħala riżultat, tista’ tħossok sturdut jew għajjien, jew tkun konxju tat-taħbit ta’ qalbek, jew tinżillek il-pressjoni. Jekk dawn l-effetti jkunu severi, kellem lit-tabib tiegħek, minħabba li jaf ikollok bżonn ta’ kura immedjata. Gilenya jista’ wkoll iwassal għal taħbit irregolari tal-qalb, l-aktar wara l-ewwel doża. Normalment taħbit irregolari tal-qalb jerġa’ lura għan-normal f’anqas minn ġurnata. Normalment rata baxxa tat-taħbit tal-qalb terġa’ lura għan-normal fi żmien xahar. Matul dan il-perjodu, l-ebda effetti klinikament sinifikanti fuq ir-rata ta’ taħbit tal-qalb mhuma mistennija normalment.

It-tabib tiegħek sejjer jitolbok toqgħod fil-post tal-kirurġija jew fil-klinika għal mill-inqas 6 sigħat, filwaqt li kull siegħa titkejlu l-polz u l-pressjon tad-demm, wara li tieħu l-ewwel doża ta’ Gilenya jew wara li tieħu l-ewwel doża ta’ 0.5 mg meta taqleb minn doża ta’ 0.25 mg kuljum, sabiex ikunu jistgħu jittieħdu l-miżuri x-xierqa fil-każ ta’ effetti sekondarji li jseħħu fil-bidu tal-kura. Għandu jsirlek elettrokardjogramma qabel ma tingħata l-ewwel doża ta’ Gilenya u fi tmiem il-perjodu ta’ monitoraġġ ta’ 6 sigħat. It-tabib tiegħek jista’ jimmonitorja l-elettrokardjogramma tiegħek kontinwament matul dak iż-żmien. Jekk wara l-perjodu ta’ 6 sigħat għandek rata tat-taħbit tal-qalb vera baxxa jew li qed tonqos, jew jekk l-elettrokardjogramma juri anormalitajiet, jista’ jkollok bżonn ta’ monitoraġġ aktar fit-tul (għall-inqas għal sagħtejn oħra u x’aktarx għal matul il-lejl), sakemm ma jgħaddux dawn il-problemi. L-istess jista’ japplika jekk tkun ser tkompli b’Gilenya wara waqfien fit-trattament, u dan jiddependi kemm fuq kemm dam dan il-waqfien u wkoll kemm kont ilek tieħu Gilenya qabel ma waqaft.

Jekk għandek, jew tinsab f’riskju li jkollok, taħbit tal-qalb irregolari jew anormali, jekk l-elettrokardjogramma tiegħek mhuxnormali, jew jekk għandek mard tal-qalb jew insuffiċjenza tal-qalb, Gilenya jista’ ma jkunx tajjeb għalik.

Jekk għandek storja li tintilef minn sensik għal għarrieda jew tnaqqis fir-rata tat-taħbit tal-qalb, Gilenya jista’ ma jkunx adattat għalik. Se tkun evalwat minn kardjolgu (speċjalist tal-qalb) sabiex jagħtik parir kif għandek tibda t-trattament b’Gilenya, inkluż monitoraġġ għal matul il-lejl.

Jekk qed tieħu mediċini li jistgħu jwasslu għal tnaqqis fir-rata tat-taħbit tal-qalb, Gilenya jaf ma jkunx adattat għalik. Ikollok bżonn tiġi evalwat minn kardjolgu, li se jiċċekkja jekk tistax tgħaddi għal mediċina alternattiva li ma tnaqqasx ir-rata tat-taħbit tal-qalb tiegħek sabiex tkun tista’tieħu t-trattament b’Gilenya. Jekk din il-bida hi impossibbli, il-kardjolgu se jagħtik parir dwar kif għandek tibda t-trattament b’Gilenya, inkluż monitoraġġ għal matul il-lejl.

Jekk qatt ma kellek il-ġidri r-riħ
Jekk qatt ma kellek il-ġidri r-riħ, it-tabib tiegħek se jiċċekkja l-immunità tiegħek kontra l-virus li jikkawżaha (il-virus tal-variċella zoster). Jekk m’intix protett kontra l-virus, jista’ jkollok bżonn li titlaqqam qabel ma tibda tieħu l-kura b’Gilenya. Jekk dan huwa l-każ, it-tabib tiegħek ikollu jibda l-kura b’Gilenya xahar wara li jkun intemm il-kors sħiħ ta’ tilqim.

Infezzjonijiet
Gilenya jnaqqas l-ammont ta’ ċelloli bojod fid-demm (b’mod partikulari l-ammont ta’ limfoċiti). Iċ-ċelloli l-bojod fid-demm jiġġieldu l-infezzjonijiet. Waqt li qed tieħu Gilenya (u sa xahrejn wara li tieqaf tieħdu), jistgħu jaqbduk infezzjonijiet aktar malajr. Kull infezzjoni li jista’ jkollok taf tiggrava. L-infezzjonijiet jistgħu jkunu gravi u li jheddulek ħajtek. Jekk taħseb li għandek infezzjoni, għandek id-deni, tħossok qisu għandek l-influwenza, għandek ħruq ta’ Sant’Antnin jew għandek uġigħ ta’ ras kif ukoll għonqok iebes, tħoss sensittività għad-dawl, dardir, raxx, u/jew konfużjoni jew aċċessjonijiet (fits) (dawn jistgħu jkunu sintomi ta’ meninġite u/jew enċefalite kkawżati minn infezzjoni fungali jew virali bil-herpes), ikkuntattja lit-tabib mill-ewwel, minħabba li tista’ tkun ħaġa serja u ta’ theddida għal ħajtek.

Kienu rrappurtati infezzjoni mill-virus tal-papilloma uman (HPV), displassija, felul u kanċers relatati f’pazjenti ttrattati b’Gilenya. It-tabib tiegħek se jikkunsidra jekk għandekx bżonn tilqim kontra l-HPV qabel ma tibda bit-trattament. Jekk inti mara, it-tabib tiegħek se jirrakkommanda wkoll screening tal-HPV.

PML
PML hija disturb rari tal-moħħ ikkawżat minn infezzjoni li tista’ twassal għal diżabilità severa jew mewt. It-tabib tiegħek ser jirranġa skans ta’ immaġini ta’ reżonanza manjetika (MRI) qabel tibda t-trattament u waqt it-trattament biex jimmonitorja r-riskju ta’ PML.

Jekk temmen li l-MS tiegħek qed tmur għall-agħar jew jekk tinnota xi sintomi ġodda, pereżempju bidliet fil-burdata jew fl-imġieba, dgħufija ġdida jew li qed tmur għall-agħar fuq naħa waħda tal-ġisem, bidliet fil-vista, konfużjoni, nuqqasijiet fil-memorja jew diffikultajiet fit-taħdit u fil-komunikazzjoni, kellem lit-tabib tiegħek kemm jista’ jkun malajr. Dawn jistgħu jkunu sintomi ta’ PML. Tkellem ukoll mas-sieħeb/sieħba tiegħek jew ma’ dawk li jieħdu ħsiebek u informahom dwar it-trattament tiegħek. Jistgħu jinqalgħu sintomi li forsi ma ssirx konxju minnhom waħdek.

Jekk ikollok PML tista’ tiġi ttrattat u t-trattament tiegħek b’Gilenya jitwaqqaf. Xi nies ikollhom reazzjoni infjammatorja hekk kif Gilenya jitneħħa mill-ġisem. Din ir-reazzjoni (magħrufa bħala sindrome infjammatorju ta’ rikostituzzjoni immuni jew IRIS - immune reconstitution inflammatory syndrome) tista’ twassal biex il-kundizzjoni tiegħek tmur għall-agħar, inkluż li tmur għall-agħar il-funzjoni tal-moħħ.

Edima makulari
Qabel ma tibda Gilenya, jekk għandek jew kellek diffikultajiet fil-vista jew sinjali oħrajn ta’ nefħa fiż-żona ċentrali tal-vista (makula) fuq wara tal-għajn, infjammazzjoni jew infezzjoni tal-għajn (uveitis) jew dijabete, it-tabib tiegħek jaf ikollu bżonn jeżaminalek għajnejk.

It-tabib tiegħek jista’ jkollu bżonn jeżaminalek għajnejk bejn 3 u 4 xhur wara li tkun bdejt tieħu l-kura b’Gilenya.

Il-makula hija żona żgħira fir-retina fuq wara tal-għajn li tippermettilek li tara l-forom, il-kuluri, u d-dettalji b’mod ċar u eżatt. Gilenya jista’ jwassal biex tintefaħ il-makula, kundizzjoni magħrufa bħala edima makulari. Din in-nefħa normalment isseħħ fl-ewwel 4 xhur wara li tinbeda l-kura b'Gilenya. 

Il-probabbiltà li tiżviluppa edima makulari tiżdied jekk għandek id-dijabete jew jekk kellek infjammazzjoni tal-għajnejn imsejħa uveitis. F’dawn il-każijiet it-tabib tiegħek ikun iridek tagħmel eżamijiet regolari tal-għajnejn biex jara jekk ikunx hemm edima makulari.

Jekk kellek edima makulari, kellem lit-tabib tiegħek qabel ma terġa’ tieħu l-kura b’Gilenya.

L-edima makulari tista’ toħloq uħud mis-sintomi fil-vista li jseħħu waqt attakk tal-MS (newrite ottika). Qabel dan, jaf ma kien hemm l-ebda sintomu. Kun ċert li tgħid lit-tabib tiegħek jekk tara xi bidla fil-vista tiegħek. It-tabib tiegħek jaf ikollu bżonn jeżaminalek għajnejk, l-aktar jekk:
· tibda tara mċajpar jew tara d-dellijiet;
· tiżviluppa blind spot fiċ-ċentru tal-vista tiegħek;
· ikollok problemi biex tara l-kuluri jew id-dettall.

Testijiet tal-funzjoni tal-fwied
Jekk għandek problemi gravi tal-fwied, m’għandekx tieħu Gilenya. Gilenya jista’ jaffettwa l-funzjoni tal-fwied tiegħek. X’aktarx ma tinduna bl-ebda sintomu imma jekk tinnota li l-ġilda tiegħek qed tisfar jew jekk jisfar l-abjad ta' għajnejk, awrina skura b’mod mhux normali (ta’ kulur kannella), uġigħ fin-naħa tal-lemin taż-żona tal-istonku tiegħek (addome), għeja, tħossok inqas bil-ġuħ mis-soltu jew dardir jew rimettar bla mistenni, kellem lit-tabib tiegħek minnufih.
Jekk ikollok kwalunkwe wieħed minn dawn is-sintomi wara li tibda Gilenya, għid lit-tabib tiegħek minnufih.

Qabel, matul u wara l-kura, it-tabib tiegħek ser jitlob li jsirulek testijiet tad-demm sabiex ikun jista’ jara kif qed jaħdem il-fwied tiegħek. Jekk ir-riżultati tat-test tiegħek jindikaw problema bil-fwied tiegħek, jista’ jkollok bżonn twaqqaf il-kura b’Gilenya.

Pressjoni għolja
Minħabba li Gilenya jikkawża żieda ħafifa fil-prezzjoni tad-demm, it-tabib tiegħek jaf ikollu bżonn jiċċekkjalek il-pressjoni tat-demm b’mod regolari.

Problemi fil-pulmun
Gilenya għandu effett ħafif fuq il-funzjoni tal-pulmun. Il-pazjenti li għandhom problemi gravi bil-pulmun jew li għandhom sogħla tipika ta' min ipejjep jaf ikollhom aktar ċans li jiżviluppaw effetti sekondarji.

Eżami tad-demm
L-effett mixtieq tal-kura b’Gilenya hu li jitnaqqas l-ammont ta’ ċelloli bojod fid-demm tiegħek. Dan normalment jerġa’ lura għan-normal fi żmien xahrejn wara li titwaqqaf il-kura. Jekk għandek bżonn tagħmel testijiet tad-demm, għid lit-tabib tiegħek li qed tieħu Gilenya. Inkella, jaf ma jkunx possibbli għat-tabib tiegħek li jifhem ir-riżultati tat-test, u għal ċerti tipi ta’ testijiet tad-demm it-tabib tiegħek jista’ jkollu bżonn li jieħu aktar demm mis-soltu.

Qabel ma tibda tieħu Gilenya, it-tabib tiegħek jikkonferma jekk għandekx biżżejjed ċelloli tad-demm bojod fid-demm tiegħek u jista’ jkun irid jirrepeti kontroll regolarment. Fil-każ li ma jkollokx biżżejjed ċelloli tad-demm bojod, jista’ jkollok twaqqaf il-kura b’Gilenya.

Sindrome ta’ enċefalopatija posterjuri riversibbli (PRES - Posterior reversible encephalopathy syndrome)
Kondizzjoni msejħa sindrome ta’ enċefalopatija posterjuri riversibbli (PRES) kienet irrappurtata b’mod rari f’pazjenti b’MS ikkurati b’Gilenya. Sintomi jistgħu jinkludu bidu f’daqqa ta’ uġigħ ta’ ras qawwi, konfużjoni, aċċessjonijiet u bidliet fil-vista. Għid lit-tabib tiegħek mill-ewwel jekk ikollok xi wieħed minn dawn is-sintomi waqt il-kura tiegħek b’Gilenya, għax tista’ tkun ħaġa serja.

Kanċer
Kienu rrappurtati kanċers tal-ġilda minn pazjenti b’MS ittrattati b’Gilenya. Kellem lit-tabib tiegħek mill-ewwel jekk tilmaħ xi boċoċ fil-ġilda (eż. boċoċ ileqqu donnhom perla), irqajja’ jew feriti miftuħa li ma jfiqux fi żmien ftit ġimgħat. Is-sintomi ta’ kanċer tal-ġilda jistgħu jinkludu tkabbir anormali jew tibdiliet fit-tessut tal-ġilda (eż. għazez mhux tas-soltu) b’tibdil fil-lewn, għamla jew daqs maż-żmien. Qabel ma tibda Gilenya, hu meħtieġ eżami tal-ġilda sabiex wieħed jiċċekkja jekk għandekx xi boċoċ fil-ġilda. It-tabib tiegħek se jeżaminalek ukoll il-ġilda regolarment matul it-trattament b’Gilenya. Jekk tiżviluppa problemi fil-ġilda tiegħek, it-tabib jista’ jirreferik għand dermatologu, li wara li ssir konsulta jista’ jiddeċiedi li hu importanti li jibqa’ jarak fuq bażi regolari.

Kien irrappurtat tip ta’ kanċer tas-sistema limfatika (limfoma) f’pazjenti b’MS ittrattati b’Gilenya.

Espożizzjoni għax-xemx u protezzjoni kontra x-xemx
Fingolimod idgħajjiflek is-sistema immuni. Dan iżidlek ir-riskju li tiżviluppa kanċer, b’mod partikulari kanċers tal-ġilda. Għandek tillimita l-ammont ta’ ħin li tagħmel fix-xemx u fir-raġġi UV billi:
· tilbes ħwejjeġ protettivi xierqa.
· tapplika b’mod regolari krema għal kontra x-xemx bi grad għoli ta’ protezzjoni mill-UV.

Feriti mhux tas-soltu fil-moħħ b’rabta ma’ rikaduta tal-MS
Kienu rrappurtati każijiet rari ta’ feriti kbar fil-moħħ li mhumiex tas-soltu minħabba rikaduta tal-MS f’pazjenti ttrattati b’Gilenya. F’każ ta’ rikaduta gravi, it-tabib tiegħek se jikkunsidra li jagħmel MRI sabiex jevalwa din il-kundizzjoni u se jiddeċiedi jekk hemmx bżonn li tieqaf tieħu Gilenya.

Meta taqleb minn trattamenti oħrajn għal Gilenya
It-tabib tiegħek jista’ jaqilbek direttament minn interferon beta, glatiramer acetate jew dimethyl fumarate għal Gilenya jekk ma jkun hemm l-ebda sinjali ta’ anormalitajiet ikkawżati mill-kura ta’ qabel tiegħek. It-tabib tiegħek jista’ jkollu bżonn jgħamillek test tad-demm sabiex jeskludi anormalitajiet bħal dawn. Wara li twaqqaf natalizumab inti jista’ jkollok bżonn tistenna minn 2‑3 xhur qabel ma tibda kura b’Gilenya. Biex taqleb minn teriflunomide, it-tabib tiegħek jista’ jagħtik il-parir biex tistenna għal xi żmien jew biex tagħmel proċedura li tħaffef l-eliminazzjoni. Jekk ingħatajt trattament b’alemtuzumab, hu meħtieġ li ssir evalwazzjoni ddettaljata mit-tabib u diskussjoni mat-tabib sabiex ikun deċiż jekk Gilenya huwiex tajjeb għalik.

Nisa li jistgħu joħorġu tqal
Jekk jintuża waqt it-tqala, Gilenya jista’ jagħmel ħsara lit-tarbija fil-ġuf. Qabel ma tibda t-trattament b’Gilenya t-tabib tiegħek se jfissirlek ir-riskju u jitolbok tagħmel test tat-tqala sabiex ikun żgur li m’intix tqila. It-tabib tiegħek se jagħtik kartuna li tispjegalek għala m’għandekx toħroġ tqila meta qed tieħu Gilenya. Tispjegalek ukoll x’għandek tagħmel biex tevita li toħroġ tqila waqt li qed tieħu Gilenya. Għandek tuża kontraċezzjoni effettiva waqt it-trattament u sa xahrejn wara li jitwaqqaf it-trattament (ara s-sezzjoni “Tqala u treddigħ”).

MS li tmur għall-agħar wara li jitwaqqaf it-trattament b’Gilenya
Tiqafx tieħu Gilenya jew tbiddel id-doża tiegħek mingħajr ma titkellem mat-tabib tiegħek l-ewwel.

Kellem minnufih lit-tabib tiegħek jekk taħseb li l-MS tiegħek sejra għall-agħar wara li twaqqaf it-trattament b’Gilenya. Dan jista’ jkun serju (ara “Jekk tieqaf tieħu Gilenya” f’sezzjoni 3, u wkoll sezzjoni 4, “Effetti sekondarji possibbli”).

Anzjani
L-esperjenza b’Gilenya f’pazjenti anzjani 'l fuq minn 65 sena hija limitata. Kellem lit-tabib tiegħek jekk qed tinkwieta b'xi ħaġa.

Tfal u adolexxenti
Gilenya mhuwiex maħsub biex jintuża fit-tfal taħt l-10 snin minħabba li ma ġiex studjat f'pazjenti bi MS f’dan il-grupp ta’ età.

It-twissijiet u l-prekawzjonijiet imniżżla hawn fuq japplikaw ukoll għat-tfal u l-adolexxenti. It-tagħrif li ġej hu importanti b’mod partikulari għat-tfal u l-adolexxenti u dawk li jieħdu ħsiebhom:
· Qabel ma tibda Gilenya, it-tabib tiegħek se jiċċekkja l-qagħda tat-tilqim tiegħek. Jekk ma ħadtx ċertu tilqimiet, jista’ jkun meħtieġ li toħodhom qabel ma tibda tieħu Gilenya.
· L-ewwel darba li tieħu Gilenya, jew meta taqleb minn doża ta’ 0.25 mg għal 0.5 mg kuljum, it-tabib tiegħek se jiċċekkja r-rata tal-qalb u t-taħbit tal-qalb tiegħek (ara “Rata baxxa tat-taħbit tal-qalb (bradikardija) u ritmu irregolari ta’ taħbit tal-qalb” hawn fuq).
· Jekk qabel kellek konvulżjonijiet jew aċċessjonijiet jew inkella inti u tieħu Gilenya, għarraf lit-tabib tiegħek.
· Jekk issofri minn dipressjoni jew ansjetà jew jekk tħossok dipressat jew ansjuż inti u tieħu Gilenya, għarraf lit-tabib tiegħek. Jaf ikollok bżonn li jiċċekkjawk aktar mill-qrib.

Mediċini oħra u Gilenya
Għid lit-tabib jew lill-ispiżjar tiegħek jekk qed tieħu, ħadt dan l-aħħar jew tista’ tieħu xi mediċini oħra. Għid lit-tabib tiegħek jekk qed tieħu xi mediċina minn dawn li ġejjin:
· Mediċini li jrażżnu jew jimmodulaw is-sistema immuni, inkluż mediċini oħrajn użati biex jikkuraw l-MS, bħalma huma interferon beta, glatiramer acetate, natalizumab, mitoxantrone, teriflunomide, dimethyl fumarate jew alemtuzumab. M’għandekx tuża Gilenya flimkien ma’ dawn il-mediċini minħabba li dan jista’ jkabbar l-effett fuq is-sistema immuni (ara wkoll “Tiħux Gilenya”).
· Kortikosterojdi, minħabba l-possibbiltà ta’ effett miżjud fuq is-sistema immuni.
· Tilqim. Jekk għandek bżonn tirċievi tilqima, l-ewwel fittex parir mingħand it-tabib tiegħek. Matul u sal-ewwel xahrejn wara li tingħata l-kura b’Gilenya, m’għandekx tirċievi ċertu tip ta' tilqim (tilqimiet ħajjin attenwati) minħabba li dan jista’ jwassal għal infezzjonijiet li suppost kellu jipprevenihom. Tilqimiet oħrajn jafu ma jaħdmux tajjeb bħas-soltu jekk jingħataw matul dan iż-żmien.
· Mediċini li jnaqqsu r-rata tat-taħbit tal-qalb (eżempju l-imblukkaturi beta, bħal ma huwa atenolol). L-użu ta’ Gilenya flimkien ma’ dawn il-mediċini jista’ jkabbar l-effett fuq ir-rata tat-taħbit tal-qalb fl-ewwel ġranet wara li jinbeda Gilenya.
· Mediċini minħabba taħbit irregolari tal-qalb, bħalma huma quinidine, disopyramide, amiodarone jew sotalol. M’għandekx tuża Gilenya jekk qed tieħu dawn il-mediċini minħabba li dan jista' jkabbar l-effett fuq it-taħbit irregolari tal-qalb (ara wkoll “Tiħux Gilenya”).
· Mediċini oħra:
· impedituri ta’ protease, anti-infettivi bħal ma huma ketoconazole, antifungali azole, clarithromycin jew telithromycin.
· carbamazepine, rifampicine, phenobarbital, phenytoin, efavirenz jew St. John's Wort (possibbiltà ta' riskju li titnaqqas l-effikaċja ta’ Gilenya).

Tqala u treddigħ
Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib tiegħek qabel tieħu din il-mediċina.

Tqala
Tużax Gilenya waqt it-tqala, jekk qed tipprova toħroġ tqila jew inti mara li tista’ toħroġ tqila u m’intix qed tuża kontraċezzjoni effettiva. Jekk Gilenya jintuża waqt it-tqala, hemm riskju li ssir ħsara lit-tarbija fil-ġuf. Ir-rata ta’ malformazzjonijiet konġenitali osservati fi trabi esposti għal Gilenya matul it-tqala hi ta’ madwar darbtejn aktar mir-rata osservata fil-popolazzoni ġenerali (li fihom ir-rata ta’ malformazzjonijiet konġenitali hi ta’ madwar 2‑3%). L-aktar malformazzjonijiet frekwenti rrappurtati kienu jinkludu malformazzjonijiet kardijaċi, renali u muskoluskeletriċi.

Għaldaqstant, jekk inti mara li tista’ toħroġ tqila:
· qabel ma tibda kura b’Gilenya it-tabib tiegħek se jgħarrfek dwar ir-riskju għat-tarbija fil-ġuf u jistaqsik biex tagħmel test tat-tqala sabiex jaċċerta ruħu li mintix tqila,
u,
· trid tuża kontraċezzjoni effettiva waqt li qed tieħu Gilenya u sa xahrejn wara li tkun waqaft tieħdu biex tevita li toħroġ tqila. Kellem lit-tabib tiegħek dwar metodi xierqa ta’ kontraċezzjoni.

It-tabib tiegħek se jagħtik kartuna li tispjegalek għala m’għandekx toħroġ tqila waqt li qed tieħu Gilenya.

Jekk toħroġ tqila inti u tieħu Gilenya, kellem lit-tabib tiegħek minnufih. It-tabib tiegħek se jiddeċiedi sabiex twaqqaf it-trattament (ara “Jekk tieqaf tieħu Gilenya” f’sezzjoni 3, u wkoll sezzjoni 4, “Effetti sekondarji possibbli”). Se jitwettaq monitoraġġ speċjalizzat qabel ma twelled.

Treddigħ

M’għandekx tredda’ waqt li qed tieħu Gilenya. Gilenya jista’ jgħaddi mill-ħalib tal-omm u hemm ir-riskju ta' effetti sekondarji serji għat-tarbija tiegħek.

Sewqan u tħaddim ta’ magni
It-tabib tiegħek jgħidlek jekk il-marda tiegħek tippermettilekx li ssuq vetturi, inkluż rota, u li tħaddem magni bla periklu. Gilenya mhuwiex mistenni li jaffettwa l-ħila tiegħek li ssuq u tħaddem magni.

Madankollu, fil-bidu tal-kura ikollok toqgħod fil-klinika tat-tabib jew fl-isptar għal 6 sigħat wara li tieħu l-ewwel doża ta’ Gilenya. Il-ħila tiegħek li ssuq u tħaddem magni taf tixxekkel matul u jista’ jkun anke wara dan il-perjodu ta’ żmien.


3.	Kif għandek tieħu Gilenya

Il-kura b’Gilenya se tkun sorvejlata minn tabib li għandu esperjenza fil-kura tal-isklerożi multipla.

Dejjem għandek tieħu din il-mediċina skont il-parir eżatt tat-tabib tiegħek. Iċċekkja mat-tabib tiegħek jekk ikollok xi dubju.

Id-doża rakkomandata hija:

Adulti:
Id-doża hija ta' kapsula waħda ta’ 0.5 mg kuljum.

Tfal u adolexxenti (minn 10 snin ’il fuq)
Id-doża tiddependi mill-piż tal-individwu:
· Tfal u adolexxenti li jiżnu daqs 40 kg jew anqas: kapsula waħda ta’ 0.25 mg kuljum.
· Tfal u adolexxenti li jiżnu aktar minn 40 kg: kapsula waħda ta’ 0.5 mg kuljum.
Tfal u adolexxenti li jibdew b’kapsula waħda ta’ 0.25 mg kuljum u wara jilħqu piż stabbli li jaqbeż l-40 kg se jkunu mgħarrfa mit-tabib tagħhom sabiex jaqilbu għal kapsula waħda ta’ 0.5 mg kuljum. F’dan il-każ, huwa rrakkomandat li jkun hemm l-istess perjodu ta’ osservazzjoni bħal meta tingħata l-ewwel doża.

Teħux aktar mid-doża rrakkomandata.

Gilenya hu biss għal użu orali.

Ħu Gilenya darba kuljum ma’ tazza ilma. Il-kapsuli Gilenya għandhom dejjem jinbelgħu sħaħ, mingħajr ma jinfetħu. Tista’ tieħu Gilenya mal-ikel jew le.
Jekk tieħu Gilenya kuljum fl-istess ħin jgħinek tiftakar meta għandek tieħu l-mediċina tiegħek.

Jekk għandek xi mistoqsijiet dwar għal kemm żmien għandek tibqa’ tieħu Gilenya, kellem lit-tabib jew lill-ispiżjar tiegħek.

Jekk tieħu Gilenya aktar milli suppost
Jekk ħadt wisq Gilenya, kellem lit-tabib tiegħek minnufih.

Jekk tinsa tieħu Gilenya
Jekk ilek tieħu Gilenya għal inqas minn xahar u tinsa tieħu doża waħda għal ġurnata sħiħa, kellem lit-tabib tiegħek qabel ma tieħu d-doża li jmiss. It-tabib tiegħek jista’ jiddeċiedi li jżommok taħt osservazzjoni dak il-ħin li tieħu d-doża li jmiss.

Jekk ilek tieħu Gilenya għal mill-inqas xahar u nsejt tieħu t-trattament tiegħek għal aktar minn ġimagħtejn, kellem lit-tabib tiegħek qabel ma tieħu d-doża li jmiss. It-tabib tiegħek jista’ jiddeċiedi li jżommok taħt osservazzjoni dak il-ħin li tieħu d-doża li jmiss. Madanakollu, jekk insejt tieħu l-mediċina tiegħek sa ġimagħtejn, tista’ tieħu d-doża li jmiss skont kif suppost.

It-tabib tiegħek se jiddeċiedi jekk għandekx bżonn monitoraġġ wara t-twaqqif ta’ Gilenya u kif għandu jsir.

Qatt m’għandek tieħu doża doppja biex tpatti għal kull doża li tkun insejt tieħu.

Jekk tieqaf tieħu Gilenya
Tiqafx tieħu Gilenya jew tbiddel id-doża tiegħek mingħajr ma titkellem mat-tabib tiegħek l-ewwel.

Gilenya jibqa’ fid-demm tiegħek sa xahrejn wara li tieqaf tieħdu. L-ammont ta' ċelloli bojod fid-demm tiegħek (l-ammont ta' limfoċiti) jista' jibqa' wkoll baxx matul dan iż-żmien u l-effetti sekondarji deskritti f'dan il-fuljett jistgħu xorta jseħħu. Wara li twaqqaf Gilenya inti jista’ jkollok bżonn tistenna bejn 6‑8 ġimgħat qabel ma tibda kura ġdida għall-MS.

Jekk ikollok bżonn terġa' tibda Gilenya aktar minn ġimagħtejn wara li tkun waqaft tieħdu, l-effett fuq ir-rata tat-taħbit tal-qalb li jidher normalment meta tinbeda l-kura għall-ewwel darba jista' jerġa’ jseħħ u jkollok bżonn tinżamm għall-osservazzjoni fil-klinika tat-tabib sabiex tkun tista’ terġa’ tibda t-trattament. Tibdiex tieħu Gilenya wara li twaqqfu għal aktar minn ġimagħtejn mingħajr ma tieħu parir mingħand it-tabib tiegħek.

It-tabib tiegħek se jiddeċiedi jekk għandekx bżonn li jiċċekkjak wara li jitwaqqaf Gilenya u kif. Għid lit-tabib tiegħek minnufih jekk taħseb li l-MS tiegħek sejra għall-agħar wara li tkun waqqaft it-trattament b’Gilenya. Dan jaf ikun serju.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Uħud mill-effetti sekondarji jistgħu jkunu jew isiru gravi
Komuni (tista’ taffettwa sa persuna waħda minn kull 10)
· Tisgħol bi mħat, skumdità fis-sider, deni (sinjali ta’ disturbi fil-pulmun)
· Infezzjoni bil-virus tal-herpes (ħruq ta’ Sant’Antnin jew herpes zoster) b’sintomi bħalma huma nfafet, ħruq, ħakk jew uġigħ fil-ġilda, tipikament fil-parti ta’ fuq tal-ġisem jew fil-wiċċ. Sintomi oħrajn jistgħu jkunu deni u dgħufija fil-bidu nett tal-infezzjoni, segwiti b’nemnim, ħakk jew irqajja’ ħomor b’uġigħ qawwi
· Rata baxxa tat-taħbit tal-qalb (bradikardija), rittmu irregolari ta’ taħbit tal-qalb
· Tip ta’ kanċer tal-ġilda msejjaħ karċinoma taċ-ċellula bażali (BCC) li ta’ spiss jidher bħala boċċa donnha perla, għalkemm jista’ jkollu wkoll forom oħrajn
· Hu magħruf li d-dipressjoni u l-ansjetà jseħħu b’aktar frekwenza fost il-popolazzjoni b’MS u ġew irrappurtati wkoll f’pazjenti pedjatriċi ttrattati b’Gilenya
· Telf ta’ piż.

Mhux komuni (tista’ taffettwa sa persuna waħda f’kull 100)
· Pnewmonja b’sintomi bħal deni, sogħla, diffikultà fin-nifs
· Edima makulari (nefħa taż-żona ċentrali tal-vista tar-retina fuq wara tal-għajn) b'sintomi bħalma huma dellijiet jew blind spot fiċ-ċentru tal-vista, vista mċajpra, problemi biex tara l-kuluri jew id-dettalji
· Tnaqqis fl-ammont ta’ plejtlits li jżid ir-riskju ta’ fsada jew tbenġil
· Melanoma malinna (tip ta’ kanċer tal-ġilda li normalment jiżviluppa minn għazza mhux tas-soltu). Sinjali possibbli ta’ melanoma jinkludu għazez li jistgħu jbiddlu d-daqs, l-għamla, l-elevazzjoni jew il-lewn maż-żmien, jew għazez ġodda. L-għazez jistgħu jikluk, inixxu d-demm jew jiżviluppaw f’ulċeri
· Karċinoma taċ-ċellula skwamuża: tip ta’ kanċer tal-ġilda li jista’ jidher bħala boċċa ħamra iebsa, ferita bil-qoxra, jew ferita ġdida fuq ferita li diġà teżisti
· Konvulżjoni, aċċessjonijiet (aktar frekwenti fit-tfal u l-adolexxenti milli fl-adulti)

Rari (tista’ taffettwa sa persuna waħda f’kull 1 000)
· Kundizzjoni msejħa sindrom tal-enċefalopatija posterjuri riversibbli (PRES). Is-sintomi jistgħu jinkludu bidu f’daqqa ta’ uġigħ ta’ ras qawwi, konfużjoni, aċċessjonijiet u/jew disturbi fil-vista
· Limfoma (tip ta’ kanċer li jaffettwa s-sistema limfatika)
· Karċinoma taċ-ċellula skwamoża: tip ta’ kanċer tal-ġilda li jista’ jwassal għal boċċa ħamra iebsa, ferita bil-qoxra, jew ferita ġdida fuq ferita li diġà teżisti

Rari ħafna (tista’ taffettwa sa persuna waħda f’kull 10 000)
· Anomalija elettrokardjogramma (inverżjoni tal-mewġa T)
· Tumur relatat ma’ infezzjoni bil-virus 8 tal-epatite uman (sarkoma ta’ Kaposi)

Mhux magħruf (ma tistax tittieħed stima mid-dejta disponibbli)
· Reazzjonijiet allerġiċi, inkluż sintomi ta’ raxx jew ħorriqija bil-ħakk, nefħa fix-xofftejn, fl-ilsien jew fil-wiċċ, li aktar hemm ċans li jiġru dakinhar li jinbeda t-trattament b’Gilenya
· Sinjali ta’ mard tal-fwied (inkluż insuffiċjenza tal-fwied), bħal sfurija tal-ġilda tiegħek jew tal-abjad ta’ għajnejk (suffejra), dardir jew rimettar, uġigħ fin-naħa tal-lemin taż-żona tal-istonku tiegħek (addome), awrina skura (ta’ kulur kannella), tħossok inqas bil-ġuħ mis-soltu, għeja u testijiet li juru funzjoni mhux normali tal-fwied. F’numru żgħir ħafna ta’ każijiet, l-insuffiċjenza tal-fwied wasslet għal trapjant tal-fwied.
· Riskju ta’ infezzjoni rari fil-moħħ imsejħa lewkoenċefalopatija multifokali (PML). Is-sintomi tal-PML jistgħu jkunu l-istess bħal dawk ta’ meta jkollok rikaduta tal-MS. Is-sintomi jistgħu wkoll ifiġġu mingħajr ma tintebaħ inti stess, bħal tibdiliet fil-burdata jew l-imġiba, problemi ta’ memorja, diffikultajiet fit-taħdit u l-komunikazzjoni, li t-tabib tiegħek jaf ikollu bżonn jinvestiga aktar sabiex jeskludi l-PML. Għaldaqstant, jekk taħseb li l-MS tiegħek qiegħda taggrava jew jekk inti jew xi ħadd qrib tiegħek jinnota xi sintomi ġodda jew mhux tas-soltu, hu importanti ħafna li tkellem lit-tabib tiegħek minnufih
· Disturb infjammatorju wara li jitwaqqaf it-trattament b’Gilenya (magħruf bħala sindrome infjammatorju ta’ rikonstituzzjoni immuni jew IRIS)
· Infezzjonijiet kriptokokkali (tip ta’ infezzjoni fungali), inkluż meninġite kriptokokkali b’sintomi bħalma huma uġigħ ta’ ras filwaqt li tħoss għonqok jibbies, sensittività għad-dawl, dardir, u/jew konfużjoni
· Karċinoma taċ-ċellula ta’ Merkel (tip ta’ kanċer tal-ġilda). Sinjali possibbli tal-karċinoma taċ-ċellula ta’ Merkel jinkludu boċċa mingħajr uġigħ lewn il-ġilda jew ħamra fil-blu, ħafna drabi fuq il-wiċċ, ir-ras jew l-għonq. Il-karċinoma taċ-ċellula ta’ Merkel tista’ wkoll tidher bħala boċċa jew massa iebsa mingħajr uġigħ. Espożizzjoni fit-tul għax-xemx u sistema immuna dgħajfa jistgħu jaffettwaw ir-riskju li tiżviluppa karċinoma taċ-ċellula ta’ Merkel
· Wara li jitwaqqaf it-trattament b’Gilenya, is-sintomi tal-MS jistgħu jerġgħu jfiġġu u jaf ikunu agħar minn kif kienu qabel it-trattament jew waqtu
· Forma ta’ anemija awtoimmuni (tnaqqis fl-ammont ta’ ċelluli ħomor tad-demm) fejn iċ-ċelluli l-ħomor tad-demm jinqerdu (anemija emolitika awtoimmuni).

Jekk inti tesperjenza kwalunkwe wieħed minn dawn, għid lit-tabib tiegħek minnufih.

Effetti sekondarji oħrajn
Komuni ħafna (tista’ taffettwa aktar minn persuna waħda f’kull 10)
· [bookmark: OLE_LINK10][bookmark: OLE_LINK11]Infezzjoni mill-virus tal-influwenza b’sintomi bħalma huma għeja, tkexkix ta’ bard, grieżem ħomor, uġigħ fil-ġogi jew fil-muskoli, deni
· Sensazzjoni ta’ pressjoni jew uġigħ fil-ħaddejn u fil-moħħ (sinożite)
· Uġigħ ta’ ras
· Dijarrea
· Uġigħ fid-dahar
· Test tad-demm juri livelli għolja tal-enzimi tal-fwied
· Sogħla

Komuni (tista’ taffettwa sa persuna waħda f’kull 10)
· Ħżież, infezzjonijiet fungali tal-ġilda (tinea versicolor)
· Sturdament
· Uġigħ ta’ ras qawwi akkumpanjat normalment b’dardir, rimettar u sensittività għad-dawl (emigranja)
· Livell baxx ta’ ċelluli bojod tad-demm (limfoċiti, lewkoċiti)
· Dgħufija
· Raxx aħmar u jaħraq li jġiegħlek tħokk (ekżema)
· Ħakk
· Żieda fil-livell ta’ xaħam (trigliċeridi) fid-demm
· Telf ta’ xagħar
· Qtugħ ta’ nifs
· Dipressjoni
· Vista mċajpra (ara wkoll it-taqsima dwar l-edima makulari taħt “Uħud mill-effetti sekondarji jistgħu jkunu jew isiru gravi”)
· Pressjoni għolja (Gilenya jista’ jikkawża żieda ħafifa fil-pressjoni tad-demm)
· Uġigħ fil-muskoli
· Uġigħ fil-ġogi

Mhux komuni (tista’ taffettwa sa persuna waħda f’kull 100)
· Livell baxx ta’ ċerti tipi ta’ ċelluli bojod tad-demm (newtrofils)
· Burdata dipressa
· Dardir

Rari (tista’ taffettwa sa persuna waħda f’kull 1 000)
-	Kanċer tas-sisteme limfatika (limfoma)

Mhux magħruf (ma tistax tittieħed stima tal-frekwenza mid-dejta disponibbli)
· Nefħa periferali

Jekk kwalunkwe wieħed minn dawn jaffettwak b’mod gravi, kellem lit-tabib tiegħek

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Gilenya

Żomm din il-mediċina fejn ma tidhirx u ma tintlaħaqx mit-tfal.
Tużax din il-mediċina wara d-data ta’ meta tiskadi li tidher fuq il-kartuna u l-folja wara “JIS/EXP”. Id-data ta’ meta tiskadi tirreferi għall-aħħar ġurnata ta’ dak ix-xahar.
Taħżinx f’temperatura ’l fuq minn 25°C.
Aħżen fil-pakkett oriġinali sabiex tilqa’ mill-umdità.
Tuża din il-mediċina jekk tinnota li l-pakkett hu mqatta’ jew li juri sinjali ta’ tbagħbis.

Tarmix mediċina mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għandekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Gilenya
· Is-sustanza attiva hi fingolimod.

Gilenya 0.25 mg kapsuli iebsa
· Kull kapsula fiha 0.25 mg fingolimod (bħala hydrochloride).
· Is-sustanzi mhux attivi l-oħra huma:
Il-mili tal-kapsula: mannitol, idroksipropilċellulosa, idroksipropilbetadeks, sterat tal-manjeżju.
Il-qafas tal-kapsula: ġelatina, dijossidu tat-titanju (E171), ossidu tal-ħadid isfar (E172).
Il-linka għall-istampar: xelakk (E904), ossidu tal-ħadid iswed (E172), glikol tal-propilen(E1520), soluzzjoni tal-ammonja, ikkonċentrata (E527).

Gilenya 0.5 mg kapsuli iebsa
· Kull kapsula fiha 0.5 mg fingolimod (bħala hydrochloride).
· Is-sustanzi mhux attivi l-oħra huma:
Il-mili tal-kapsula: mannitol, sterat tal-manjeżju.
Il-qafas tal-kapsula: ġelatina, dijossidu tat-titanju (E141), ossidu tal-ħadid isfar (E172).
Il-linka għall-istampar: xellak (E904), ethanol anhydrous, alkoħol isopropil, alkoħol butil, glikol tal-propilen(E1520), ilma ppurifikat, ammonia solution, ikkonċentrata (E527), idrossidu tal-potassju, ossidu tal-ħadid iswed (E172), ossidu tal-ħadid isfar (E172), dijossidu tat-titanju (E171), dimetikonu.

Kif jidher Gilenya u l-kontenut tal-pakkett
Il-kapsuli iebsa ta’ 0.25 mg Gilenya għandhom qafas u għatu lewn l-avorju opak. Fuq l-għatu hemm ipprintjat “FTY0.25mg” b’linka sewda u strixxa sewda radjali fuq il-qafas.

Il-kapsuli iebsa ta’ 0.5 mg Gilenya għandhom qafas abjad opak u għatu isfar opak jgħajjat. Fuq l-għatu hemm ipprintjat “FTY0.5mg” b’linka sewda u żewġ strixxi pprintjati fuq il-qafas b’linka safra.

Il-kapsuli Gilenya ta’ 0.25 mg huwa disponibbli f’pakketti li fihom 7 jew 28 kapsula. Jista’ jkun li mhux il-pakketti tad-daqsijiet kollha jkunu għal skop kummerċjali f’pajjiżek.

Il-kapsuli Gilenya ta’ 0.5 mg huma disponibbli f’pakketti li fihom 7, 28 jew 98 kapsula jew f’pakketti b’ħafna li fihom 84 kapsula (3 pakketti ta’ 28 kapsula). Jista’ jkun li mhux il-pakketti tad-daqsijiet kollha jkunu għal skop kummerċjali f’pajjiżek.

Detentur tal-Awtorizzazzjoni għat-Tqegħid fis-Suq
Novartis Europharm Limited
Vista Building
Elm Park, Merrion Road
Dublin 4
L-Irlanda

Manifattur
Novartis Farmacéutica, S.A.
Gran Via de les Corts Catalanes, 764
08013 Barcelona
Spanja

Lek Pharmaceuticals d.d.
Verovskova Ulica 57
Ljubljana, 1526
Slovenja

Novartis Pharmaceutical Manufacturing LLC
Verovskova Ulica 57
Ljubljana, 1000
Slovenja

[bookmark: _Hlk172708932]Novartis Pharma GmbH
Sophie-Germain-Strasse 10
90443 Nuremberg
Il-Ġermanja

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Novartis Pharma N.V.
Tél/Tel: +32 2 246 16 11

	Lietuva
SIA Novartis Baltics Lietuvos filialas
Tel: +370 5 269 16 50


	България
Novartis Bulgaria EOOD
Тел.: +359 2 489 98 28

	Luxembourg/Luxemburg
Novartis Pharma N.V.
Tél/Tel: +32 2 246 16 11


	Česká republika
Novartis s.r.o.
Tel: +420 225 775 111

	Magyarország
Novartis Hungária Kft.
Tel.: +36 1 457 65 00

	Danmark
Novartis Healthcare A/S
Tlf.: +45 39 16 84 00

	Malta
Novartis Pharma Services Inc.
Tel: +356 2122 2872

	Deutschland
Novartis Pharma GmbH
Tel: +49 911 273 0

	Nederland
Novartis Pharma B.V.
Tel: +31 88 04 52 111

	Eesti
SIA Novartis Baltics Eesti filiaal
Tel: +372 66 30 810

	Norge
Novartis Norge AS
Tlf: +47 23 05 20 00

	Ελλάδα
Novartis (Hellas) A.E.B.E.
Τηλ: +30 210 281 17 12

	Österreich
Novartis Pharma GmbH
Tel: +43 1 86 6570

	España
Novartis Farmacéutica, S.A.
Tel: +34 93 306 42 00

	Polska
Novartis Poland Sp. z o.o.
Tel.: +48 22 375 4888

	France
Novartis Pharma S.A.S.
Tél: +33 1 55 47 66 00

	Portugal
Novartis Farma ‑ Produtos Farmacêuticos, S.A.
Tel: +351 21 000 8600

	Hrvatska
Novartis Hrvatska d.o.o.
Tel. +385 1 6274 220

	România
Novartis Pharma Services Romania SRL
Tel: +40 21 31299 01

	Ireland
Novartis Ireland Limited
Tel: +353 1 260 12 55

	Slovenija
Novartis Pharma Services Inc.
Tel: +386 1 300 75 50

	Ísland
Vistor hf.
Sími: +354 535 7000

	Slovenská republika
Novartis Slovakia s.r.o.
Tel: +421 2 5542 5439


	Italia
Novartis Farma S.p.A.
Tel: +39 02 96 54 1
	Suomi/Finland
Novartis Finland Oy
Puh/Tel: +358 (0)10 6133 200


	Κύπρος
Novartis Pharma Services Inc.
Τηλ: +357 22 690 690

	Sverige
Novartis Sverige AB
Tel: +46 8 732 32 00


	Latvija
SIA Novartis Baltics
Tel: +371 67 887 070

	



Dan il-fuljett kien rivedut l-aħħar f’

Sorsi oħra ta’ informazzjoni
Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.eu

